
260722 Ilmestyskirjan selitys 

Tämä alustus on toinen versio 7-osaisesta beeta-kirjoituksesta "Lopunajat - Ilmestyskirja ". Esitykset on tässä yhdistetty (58 sivua) ja niitä on lyhennetty Vanhan testamentin kirjoitusten osalta. Omaan tekstiini olen tehnyt joitakin selvennyksiä. 

Mustalla oleva on ilmestyskirjan tekstiä, 
sinisellä värillä oleva on omaa kommentointiani ja 
vinokirjoituksella oleva on Raamatun muuta tekstiä. 

Viimeiset ajat alkoivat Raamatun mukaan Jeesuksesta. Lopun ajan päätöksellä tarkoitetaan viimeisiä vuosia, useimmiten 7 viimeisintä vuotta, ennen 1000 vuotta kestävän aikakauden alkua. 
Hepr. 1:1-2. Monet kerrat ja monin tavoin Jumala muinoin puhui isillemme profeettojen suulla, mutta näinä viimeisinä aikoina hän on puhunut meille Pojassaan, jonka hän on pannut kaiken perilliseksi ja jonka välityksellä hän myös on luonut maailmat. (Vanhan testamentin profeetat ennustivat paljon sellaista lopun aikaan liittyvää, joka ei vielä ole toteutunut. Jeesus itse, kuten myös monet Uuden testamentin kirjoittajat, kertovat lopun ajoista.) 

Danielille ilmoitettiin maailman tuleva historia. 
Noin 600–500 eKr. Danielille ilmoitettiin maailman tuleva historia alkaen Danielin ajasta Jumalan valtakunnan ilmestymiseen ja maailman loppuun asti (Dan. 2:31-45). Jerusalemin temppeli tuhottiin 587-586 eKr. ja uusi temppeli rakennettiin ja vihittiin käyttöön 515 eKr. Tässäkin mielessä toteutui kirjaimellisesti se 70 vuoden pakkosiirtolaisuuden aika, jonka Herra oli profeetta Jeremian kautta ilmoittanut Dan. 9:2 kohdassa. 
Dan. 2:31-45. "Sinä katselit, (Babylonin) kuningas, ja edessäsi oli suuri kuvapatsas. Patsas oli korkea, ja sen loisto oli suunnaton. Se oli sinun edessäsi, ja sen muoto oli kauhistava. Se patsas oli tällainen: pää puhdasta kultaa, rinta ja käsivarret hopeaa, vatsa ja reidet (lanteet) pronssia, sääret rautaa, jalat osaksi rautaa, osaksi savea. Sitä katsellessasi lähti käden koskematta vierimään kivi. Se osui patsaan jalkoihin, jotka olivat rautaa ja savea, ja murskasi ne. Niin murtuivat yhtä lailla rauta, savi, pronssi, hopea ja kulta, ja niistä tuli kuin ruumenia kesäisellä puimatantereella, ja tuuli kantoi ne pois, eikä niitä löytynyt mistään. Ja kivestä, joka oli osunut patsaaseen, tuli suuri vuori, ja se täytti koko maailman. Tämä oli uni, ja nyt kerromme kuninkaalle sen selityksen. 
"Sinulle, kuningas, kuninkaiden kuningas, on taivaan Jumala antanut valtakunnan, vallan, voiman ja kunnian. Hän on myös antanut kaikkialla valtaasi ihmiset, maan eläimet ja taivaan linnut ja tehnyt sinut niiden herraksi. Sinä olet kultainen pää. (Babylon. Ennen Babylonia Egypti hallitsi hetkittäin Israelia. Assyriakin valtasi Israelin alueen lukuun ottamatta Jerusalemin kaupunkia.) Mutta sinun jälkeesi nousee toinen valtakunta (Meedian ja Persian maailmanvallat, hartiat), vähäisempi kuin sinun, ja sitten kolmas valtakunta (Kreikka, rintakehä), pronssinen, joka on hallitseva koko maailmaa. Vielä on tuleva neljäs valtakunta (Rooma, lantio ja reidet), luja kuin rauta, ja niin kuin rauta murskaa ja särkee kaiken ja niin kuin rauta rikkoo, niin se on murskaava ja rikkova kaikki muut. "Se, että näit jalkojen ja varpaiden olevan osaksi ruukkusavea ja osaksi rautaa, tarkoittaa, että tämä valtakunta on oleva jakautunut mutta siinä on raudan lujuutta, niin kuin näit rautaa olevan ruukkusaven seassa. Se, että varpaat olivat osaksi rautaa ja osaksi savea, tarkoittaa, että valtakunta on oleva osittain luja ja osittain hauras. Ja että näit rautaa ruukkusaven seassa, se tarkoittaa, että valtakunnat liittyvät toisiinsa aviositein mutta eivät yhdisty, niin kuin ei rautakaan yhdisty saveen. (Rooma jakautui kahtia Itä- ja Länsi-Roomaksi. Itä-Rooman alue on nykyisin Israelia lukuun ottamatta islamilaista aluetta ja Länsi-Rooman alue on jälkikristillistä. Näistä tulisi se 5+5 varpaan valtioliitto, jolle paholainen antaa valtansa. Se vainoaa Raamatun sanan mukaan eläviä kristittyjä.) 
"Noiden kuninkaiden aikana (10-valtioliitto, varpaat) on taivaan Jumala pystyttävä valtakunnan, joka ei ikinä tuhoudu, eikä sitä valtakuntaa anneta toiselle kansalle. Se murskaa lopullisesti kaikki nuo valtakunnat (tämä tapahtuu Jeesuksen paluun jälkeen ja ilmestyskirjassa kerrotun 7 vihan maljan aikana jolloin vain vähän ihmisiä jää maailmaan jäljelle. Tämä maailmaan jäljelle jäänyt vähäinen ihmisjoukko lisääntyy 1000 -vuotisen aikakauden aikana.), ja se pysyy ikuisesti, niin kuin sinä näit, että vuoresta lähti vierimään kivi käden koskematta ja murskasi raudan, pronssin, saven, hopean ja kullan. Suuri Jumala on ilmoittanut kuninkaalle, mitä pian on tapahtuva, ja uni on tosi, ja sen selitys on oikea." 

Danielille kerrottiin ennakkoon myös Messiaan, Jeesuksen Kristuksen syntymisestä. 
Dan. 9:22-26, 1933/38 käännös. Ja hän (enkeli Gabriel) opetti minua, … Käsitä siis se sana ja ymmärrä näky. Seitsemänkymmentä (vuosi)viikkoa (490 vuotta) on säädetty sinun kansallesi ja pyhälle kaupungillesi; silloin luopumus päättyy, ja synti sinetillä lukitaan, ja pahat teot sovitetaan, ja iankaikkinen vanhurskaus tuodaan, ja näky ja profeetta sinetillä vahvistetaan, ja kaikkeinpyhin (Kristus) voidellaan. (Kun tämä 70 vuosiviikkoa, 490 vuoden aika, aloitetaan Esra-Nehemia –ajasta, jolloin temppelipalvelus uudistettiin ja Jerusalemin muurit rakennettiin jälleen, päädytään noin vuoteen 30 jKr. Esran exodus Babyloniasta Jerusalemiin tapahtui vuosina 458/457 eKr. Jeesus ristiinnaulittiin vuoden 30 pääsiäisenä.) Ja tiedä ja käsitä: siitä ajasta, jolloin tuli se sana, että Jerusalem on jälleen rakennettava, voideltuun ruhtinaaseen (Kristukseen) asti on kuluva seitsemän vuosiviikkoa ja kuusikymmentäkaksi vuosiviikkoa, (= 69 vuosiviikkoa. Jotkut ovat ajatelleet tämän yhden vuosiviikon, 7 vuotta joka Israelille säädettynä olisi heidän mukaansa jäänyt käyttämättä, kuuluvaksi lopun ajan viimeisiin hetkiin.) niin se jälleen rakennetaan toreinensa ja vallihautoinensa, mutta keskellä ahtaita aikoja. Ja kuudenkymmenen kahden vuosiviikon mentyä tuhotaan voideltu (Kristus), eikä häneltä jää ketään (ole ketään). Ja kaupungin ja pyhäkön hävittää hyökkäävän ruhtinaan väki (Rooman sotapäällikkö Tituksesta, joka hävitti Jerusalemin, tuli myöhemmin Rooman keisari), mutta hän itse saa loppunsa tulvassa (Rooman valtakunta sortui kansainvaelluksiin. Raamattu kuvaa kansoja vesinä). Ja loppuun asti on oleva sota (ilmestyskirjan toinen sinetti): hävitys on säädetty. 

Seuraavissa noin kolmessa sivussa on yhteenveto jäljempänä olevan kirjoituksen (osa 2) pääkohdista. 

Kannattaa huomata, että nämä asiat on Jumala ilmoittanut sanassaan Raamatussa, joten ne tulevat varmasti tapahtumaan. Käsitykseni mukaan me elämme tällä hetkellä viidennen sinetin aikakautta, jolloin Jumalan sanaan uskovien kristittyjen vaino koko ajan kasvaa (Joh. 15:19-21, Luuk. 21:8-19). 
Joh. 15:19-21. Jos te kuuluisitte tähän maailmaan, se rakastaisi teitä, omiaan. Mutta te ette kuulu maailmaan, koska minä (Jeesus) olen teidät siitä omikseni valinnut, ja siksi maailma vihaa teitä. "Muistakaa, mitä teille sanoin: ei palvelija ole herraansa suurempi. Jos minua on vainottu, vainotaan teitäkin. Jos minun sanaani on kuultu, kuullaan myös teidän sanaanne. Kaiken tämän ihmiset tekevät teille minun nimeni tähden, siksi etteivät tunne häntä (Isää Jumalaa), joka on minut lähettänyt. 
Luuk. 21:8-19. Jeesus sanoi: "Varokaa, ettei teitä johdeta harhaan. Monet tulevat esiintymään minun nimelläni. …' Mutta älkää lähtekö heidän peräänsä. Ja kun kuulette sodista ja levottomuuksista, älkää hätääntykö. Näin täytyy ensin käydä, mutta loppu ei tule vielä silloin." … Pysykää lujina, niin voitatte omaksenne elämän. 

Ilm. 1:1-8. Ilmestyskirjan Johdanto. Jeesuksen Kristuksen ilmestys, … 

Ilm. 1:9-19. Johannes näkee Kristuksen. … näin … hahmon, joka oli ihmisen kaltainen. … 

Ilm. 1:20-3:22. Kirjeet 7 seurakunnalle; Nämä 7 seurakuntaa olivat olemassa Johanneksen aikana. 

Ilm. 4:1-5:14. Karitsa (Jeesus Kristus) ottaa sinetöidyn kirjakäärön. ... kirjakäärö oli kirjoitettu täyteen molemmin puolin ja sinetöity seitsemällä sinetillä. (Kaksi tapahtumasarjaa tapahtuu kääröä avattaessa samanaikaisesti. Toinen tapahtumasarja esitetään seuraavassa yhteenvedossa oikeassa laidassa, toinen vasemmassa.) 

Karitsa (Jeesus Kristus) aloittaa kirjakäärön avaamisen. 
	Ilm. 6:1-2
	1. sinetti Valkoinen hevonen Evankeliumin voittokulku alkaa. 
	



	
	Näky – 144 000 sinetöityä Elävän Jumalan sinetin sai sataneljäkymmentäneljätuhatta, ja heitä oli kaikista Israelin heimoista. 
	Ilm. 7:1-8



	Ilm. 6:3-4
	2. sinetti Tulipunainen hevonen. Annettiin valta riistää rauha maan päältä ja panna ihmiset tappamaan toisiaan. 
	



	Ilm. 6:5-6
	3. sinetti Musta hevonen (Neljäsosalla maailman ihmisistä on nälkä.) 
	



	Ilm. 6:7-8
	4. sinetti Valheellinen vihreys. tuhkanharmaa (alkutekstissä vihreä) hevonen. … nimeltään Kuolema, ja sen jäljessä tuli Tuonela. 
	



	Ilm. 6:9-11
	5. sinetti Kristittyjen vainot lisääntyvät. (Marttyyrien luku kasvaa.) 
	



	
	Näky – Suuresta ahdingosta tuleva kansanjoukko. (Alkukieli, ilmaisee tulemista, joka vielä jatkuu.) 
	Ilm. 7:9-17



	Ilm. 6:12-17
	6. sinetti Lopun ajan tapahtumat lyhyenä yhteenvetona. 
7. sinetti Lopun ajan tapahtumat pasuunoina kerrottuna. 
	
Ilm. 8:1-6



	
	1. pasuuna Kolmasosa maasta ja puista palaa, kaikki vihanta ruoho palaa. 
2. pasuuna Kolmasosa merestä kuolee ja kolmasosa laivoista tuhoutuu. 
3. pasuuna Kolmannes juomavedestä tuhoutuu. 
4. pasuuna Kolmasosa valosta katoaa. 
	Ilm. 8:7
Ilm. 8:8
Ilm. 8:10-11
Ilm. 8:12 



	Ilm. 8:13
	Kolme voi–huutoa. Ilmoitus kolmesta viimeisestä pasuunasta. 
5. pasuuna Viisi kuukautta kestävä piina. Syvyyden kuilu avataan. 
	
Ilm. 9:1-11 



	Ilm. 12:1-18
	Näky Nainen ja lohikäärme. (Selitys siitä, miten maallinen ja hengellinen peto muodostuvat. Sekä näky Kristuksen syntymästä ja sen jälkeisestä ajasta.) 
	



	
	Ilmoitus kahdesta jäljellä olevasta voi-huudosta / pasuunasta. 
Googin sota. Googin sotaa on vaikea sijoittaa ilmestyskirjan tekstien perusteella mihinkään. Mahdollisesti se aloittaa kolmannen maailmansodan. 
	Ilm. 9:12



	
	6. pasuuna Kolmas maailmansota. (Kolmasosa ihmisistä kuolee.) 
	Ilm. 9:13-21



	Ilm. 13:1-10
	Maallinen petovaltio ilmestyy. (10-valtioliitto kolmannen maailmansodan jälkeen). Pedolle annettiin lupa käydä taisteluun pyhiä vastaan ja voittaa heidät. 
Pieni avattu kirjakäärö ja 7 ukkosta. (Danielin lukittuna ollut kirjakäärö avautuu.) 
	

Ilm. 10:1-11



	Ilm. 13:11-18
	Hengellinen peto ilmestyy. Sillä oli … kuin karitsan sarvet (kristillisyyden ulkokuori) mutta se puhui kuin lohikäärme. 
Hengellinen peto käyttää maallisen pedon valtaa (3,5 vuotta). 
Hengellinen peto saa vallan tappaa kaikki, jotka eivät kumarra pedon kuvaa. Ei ole lupa ostaa eikä myydä mitään, ellei ole pedon merkkiä. 
	



	
	Jumalan temppelin mittaus ja kaksi todistajaa. (Kaksi todistajaa julistaa Jumalan sanaa ahdistuksen alla 3,5 vuotta. Sen jälkeen peto tappaa heidät, mutta 3,5 päivän kuluttua todistajat heräävät henkiin ja nousevat taivaaseen. 
	Ilm. 11:1-14



	Ilm. 14:6-13
	Näky - Kolmen enkelin julistukset. 
1. enkeli, jonka tehtävänä oli julistaa evankeliumi maan asukkaille, kuulutti: " Jumalan tuomion aika on tullut! 
2. enkeli kuulutti: Kukistunut on suuri Babylon, portto (hengellinen peto). 
3. enkeli kuulutti: "Se, joka kumartaa petoa ja sen kuvaa ja ottaa sen merkin, joutuu juomaan Jumalan vihan viiniä. Häntä kidutetaan tulessa. 
	



	Ilm. 14:14-16
	Näky – Sadonkorjuun aika, tempaus. Pilven päällä istui ihmisen kaltainen … hän heitti sirppinsä maan päälle, ja niin korjattiin maan sato. 
Seitsemäs pasuuna Uskovien ylösotto eli tempaus tapahtuu. … Jumalalle osoitetaan kunnioitusta sanoen: Me kiitämme sinua … joka olet ja joka olit (tempaus on tapahtunut koska Jumalan nimessä ollut "olet tuleva" puuttuu). 
	

Ilm. 11:15-19



	
	Näky – Karitsa ja 144 000 Siionin vuorella. Nämä 144.000 on ostettu ihmisten joukosta esikoislahjaksi Jumalalle ja Karitsalle. 
	Ilm. 14:1-5



	Ilm. 14:17-20
	Tempauksen jälkeinen aika maan päällä, yhteenveto. 
	



	
	Näky Tempauksen jälkeinen aika taivaassa. Kristallimerellä ovat ne, jotka eivät olleet kumartaneet pedon kuvaa eivätkä ottaneet sen merkkiä. 
Temppelistä tulee seitsemän vihan maljaa kantavaa enkeliä. 
	Ilm. 15:1-8



	
	Peto (10-valtioliitto) vihastuu porttoon (porttokirkkoon) ja polttaa hänet. 
Käsky lähteä Babylonista ja Babylonin tuho. 
	Ilm. 17:1-18
Ilm. 18:1-24



	Ilm. 16:1-2
Ilm. 16:3
Ilm. 16:4-7
Ilm. 16:8-9
Ilm. 16:10-11
	1. vihan malja; pahoja märkiviä haavoja ihmisiin, joilla oli pedon merkki.
2. vihan malja; Meri muuttui kuin kuolleen vereksi, ja kaikki meressä kuoli. 
3. vihan malja; Virat ja vesien lähteet muuttuivat vereksi. 
4. vihan malja; Aurinko korventaa ihmisiä tulellaan. 
5. vihan malja; Maallisen pedon valtakunta pimeni. 
	



	
	Riemulaulu taivaassa Jumala, Kaikkivaltias, on ottanut kuninkuuden. … Nyt on tullut Karitsan häiden aika. 
	Ilm. 19:1-10



	Ilm. 16:12-16


	6. vihan malja Harmageddon. Saastaiset henget kokoavat maanpiirin kuninkaat taisteluun Harmageddonille. 
Valkoinen hevonen ja sillä ratsastaja. Maailman kuninkaat kokoontuvat taisteluun ratsastajaa vastaan. Peto ja väärä profeetta otetaan kiinni ja heitetään tuliseen järveen. Muut surmaa ratsastajan suusta lähtevä miekka. 
	

Ilm. 19:11-21



	Ilm. 16:17-21
	7. vihan malja Salamat leimuavat, ukkonen jylisee ja tulee niin ankara maanjäristys, ettei sellaista ole ollut. Kaupungit sortuvat, kaikki saaret katoavat, eikä vuoria näy enää. Järkälemäisiä rakeita sataa ihmisten päälle. 
(Kaikki maailman kansat hävitetään lähes täydellisesti.) 
	



	Ilm. 20:1-6
	Tuhatvuotinen aikakausi Enkeli ottaa kiinni Saatanan ja panee sen syvyyteen kahleisiin tuhanneksi vuodeksi. Ne, jotka eivät olleet ottaneet pedon merkkiä ja jotka siksi oli mestattu Jumalan sanan tähden, ne heräävät eloon ja hallitsevat yhdessä Kristuksen kanssa tuhat vuotta. 
	



	
	Taivas ja maa tuhatvuotisen aikakauden aikana. Uusi Jerusalem, Karitsan vaimo, laskeutuu taivaasta. 
Uusi Jerusalem 1000 v. aikana Enkeli näyttää Karitsan vaimon, pyhän kaupungin, Jerusalemin, joka laskeutuu taivaasta. 
(Kyse on ihmissilmille näkymättömästä kaupungista. Ylös temmattu Karitsan morsian on taivaallisessa Jerusalemissa samanlaisessa ylösnousemusruumiissa kuin mitä Jeesuksellakin on. Samaan aikaan maallinen Jerusalem on näkyvä.) 
	Ilm. 21:1-8

Ilm. 21:9-22:5



	Ilm. 20:7-10
	Tuhatvuotisen aikakauden loppu 
Kun tuhat vuotta tulee täyteen, päästetään Saatana vankilastaan. Se johtaa kansat hyökkäämään Jerusalemin. Taivaasta iskee tuli joka tuhoaa hyökkääjät. 
Saatana heitetään siihen samaan tuliseen järveen jossa peto ja väärä profeetta jo ovat. 
	



	Ilm. 20:11-15
	Valkoisen valtaistuimen tuomio Näin suuren valkean valtaistuimen, jolla istuvan kasvojen edestä pakeni maa ja taivas, eikä niistä jäänyt jälkeäkään. 
Kuolleet, suuret ja pienet, seisovat valtaistuimen edessä. 
Kuolema ja Tuonela heitetään tuliseen järveen. 
Se, jonka nimeä ei löydy elämän kirjasta, heitetään tuliseen järveen. 
	



	
	Loppusanat Herra Jeesus tulee pian. Minulle sanottiin: … hetki on lähellä. Jumalaton eläköön jumalattomasti, saastainen rypeköön saastassaan, vanhurskas harjoittakoon vanhurskautta ja pyhä edetköön pyhyyden tiellä. "Minä (Jeesus) tulen pian, ja maksan kullekin tekojen mukaan. 
	Ilm. 22:6-21



Ilm. 1:1-8. Ilmestyskirjan Johdanto. 
Jeesuksen Kristuksen ilmestys, jonka Jumala antoi hänelle näyttääkseen palvelijoilleen (myös meille), mitä pian on tapahtuva. 
Ilmestyskirja on Jeesuksen Kristuksen antama ja meillekin tarkoitettu ilmestys, jonka apostoli Johannes välitti eteenpäin. Jumalalle "pian" on kuin kaksi päivää tai 2000 vuotta. Tätä kuvaa myös Jeesuksen kertomus laupiaasta samarialaisesta, joka antoi majatalon pitäjälle vahingoittuneen hoitoa varten kahden päivän hoitomaksun. Nämä "kaksi päivää" ovat kohta kuluneet. Tosin Jeesus myös sanoi: Luuk. 10:35. … Jos sinulle koituu enemmän kuluja, minä korvaan ne, kun tulen takaisin. 
Jumala lähetti enkelinsä ja ilmoitti kaiken tämän palvelijalleen Johannekselle, joka nyt omalla todistuksellaan vahvistaa Jumalan sanan ja Jeesuksen Kristuksen todistuksen, kaiken minkä on nähnyt. Autuas se, joka tämän toisille lukee, autuaat ne, jotka kuulevat nämä ennussanat ja ottavat varteen sen, mitä tähän kirjaan 
	on kirjoitettu, sillä hetki on lähellä. 
Ilmestyskirjan lopussa varoitetaan vakavasti siitä, ettei kukaan lisäisi mitään tai ottaisi mitään pois ilmestyskirjan sanomasta. 
Johannes tervehtii Aasian maakunnan seitsemää seurakuntaa. Armoa ja rauhaa teille häneltä, joka on, joka oli ja joka on tuleva, 
Jeesus ei tässä vaiheessa ole vielä tullut takaisin Kuninkaana. 
ja niiltä seitsemältä hengeltä, jotka ovat hänen valtaistuimensa edessä, ja Jeesukselta Kristukselta, luotettavalta todistajalta, joka on esikoisena noussut kuolleista ja on maailman kuninkaiden hallitsija! 
	
[image: ]



Jeesus hallitsee maanpäällisiä tapahtumia nyt kuolleista noustuaan, kuten Hän hallitsi jo ennen ihmiseksi syntymistään. Raamattu on siitä osoituksena, sillä toteutuneen lisäksi se kertoo myös sen, mitä vielä tulee tapahtumaan. Tämä ei kuitenkaan tarkoita sitä, että Raamatun sanaa noudattavat ja Jeesusta Kristusta tunnustavat kristityt, pääsisivät maailmassa helpolla. Meille on luvattu ahdistus, mutta on luvattu myös se, että Jeesus Kristus on itse ahdistuksissa ja vainoissa meidän kanssamme. 
Hänelle, joka rakastaa meitä ja on verellään vapauttanut meidät synneistämme, hänelle, joka on tehnyt meidät kuningassuvuksi ja Jumalan, Isänsä, papeiksi, 
Jokainen Jumalan lapsi on myös Jumalan pappi. Virkapappeja meillä tulee olla seurakuntajärjestyksen vuoksi. 
hänelle kunnia ja valta aina ja ikuisesti! Aamen. Katso, hän tulee pilvissä! Kaikki ihmiset näkevät hänet, nekin, jotka hänet lävistivät, ja hänen tullessaan vaikeroivat maailman kaikki kansat. Näin on käyvä. Aamen. "Minä olen A ja O, alku ja loppu", sanoo Herra Jumala, hän, joka on, joka oli ja joka on tuleva, Kaikkivaltias. 
Jotkut raamatunselittäjät yhdistävät nämä kolme asiaa; hän tulee pilvissä, kaikki näkevät hänet ja kaikki kansat vaikeroivat hänen tullessaan, yhdeksi ja samaksi tapahtumaksi. Toiset taas erottavat nämä eri tapahtumiksi. Itse olen jälkimmäisen kannalla. Jo Vanhassa testamentissa mainittiin Jeesuksen eriaikaiset tulemiset kärsivänä Messiaana ja kostavana Kuninkaana samassa lauseessa (Jes. 61:1-2, Luuk. 4:18-20), joten samoin on ilmeisesti tässäkin. 
Jes. 61:1-2, 1933/38 käännös. Herran, Herran Henki on minun päälläni, sillä hän on voidellut minut julistamaan ilosanomaa nöyrille, lähettänyt minut sitomaan särjettyjä sydämiä, julistamaan vangituille vapautusta ja kahlituille kirvoitusta, julistamaan Herran otollista vuotta ja meidän Jumalamme kostonpäivää, … (Jeesus itse, puhuessaan Nasaretin synagogassa, katkaisi lauseen kahtia jättäen koston päivän pois, sillä se tulisi Hänen toimestaan vasta myöhemmin.) 
Luuk. 4:18-20, 1933/38 käännös. … hän on lähettänyt minut saarnaamaan vangituille vapautusta ja sokeille näkönsä saamista, päästämään sorretut vapauteen, saarnaamaan Herran otollista vuotta". Ja käärittyään kirjan kokoon hän (Jeesus) antoi sen palvelijalle ja istuutui; 

Ilm. 1:9-19. (Johannes näkee Kristuksen) 
	Minä, veljenne Johannes, jolla on sama ahdinko, valtakunta ja Jeesukselta tuleva kestävyys kuin teillä, olin joutunut Patmos-nimiselle saarelle, koska olin julistanut Jumalan sanaa ja todistanut Jeesuksesta. 
Rooma petovaltiona vainosi Jeesukseen Kristukseen uskovia. 
Herran päivänä Henki valtasi minut, ja minä kuulin takaani kovan äänen, kuin olisi torveen puhallettu. Ääni sanoi: "Kirjoita, mitä näet, ja lähetä kirja seitsemälle seurakunnalle: Efesokseen, Smyrnaan, Pergamoniin, Tyatiraan, Sardekseen, Filadelfiaan ja Laodikeaan." Käännyin nähdäkseni, mikä ääni minulle puhui, ja kun käännyin, näin seitsemän kultajalkaista lamppua (pitäisi olla; lampunjalkaa, menoraa) ja lamppujen (lampunjalkojen, joissa kussakin oli useita lamppuja) keskellä hahmon, joka oli ihmisen kaltainen. Hänellä oli yllään pitkä viitta ja rinnan ympärillä kultainen vyö. Hänen päänsä ja hiuksensa hohtivat valkoisina kuin valkoinen villa, kuin lumi, ja hänen silmänsä olivat kuin tulen liekit. Hänen jalkansa välkehtivät kuin sulatusuunissa hehkuva pronssi, ja hänen äänensä oli kuin suurten vesien pauhu. 

Jerusalemista Roomaan tuotu toisen temppelin menora Tituksen riemukaareen kuvattuna. 


Daniel näki vastaavalla tavalla Jeesuksen Kristuksen noin 600 vuotta aikaisemmin, eli ennen kuin Kristus syntyi ihmiseksi (Dan. 10:5-6). Kristus on ollut ikuisuudesta alkaen olemassa. Ihmisruumiiseen Hän syntyi noin vuonna 6 ennen ajanlaskun alkua. 
Dan. 10:5-6. Katsellessani ympärilleni minä äkkiä huomasin miehen, joka oli pellavavaatteissa, uumillaan vyö parasta kultaa. Hänen ruumiinsa säihkyi kuin krysoliitti, hänen kasvonsa välkehtivät kuin salama, hänen silmänsä olivat kuin tulisoihdut, hänen käsivartensa ja jalkansa kuin kiiltävä pronssi, ja hänen äänensä oli kuin kansanjoukon pauhu. 
Hänellä oli oikeassa kädessään seitsemän tähteä, hänen suustaan pisti esiin kaksiteräinen, terävä miekka, ja hänen kasvonsa olivat kuin loistava keskipäivän aurinko. Hänet nähdessäni minä vaivuin hänen jalkoihinsa kuin kuollut. Mutta hän laski oikean kätensä päälleni ja sanoi: "Älä pelkää. Minä olen ensimmäinen ja viimeinen, iäti elävä. Minä olin kuollut, mutta nyt minä elän, elän aina ja ikuisesti. Minulla on kuoleman ja tuonelan avaimet. Kirjoita siis mitä näet: se, mikä on nyt, ja se, mikä on myöhemmin tapahtuva. 
Ilmestyskirja kertoo seurakuntien (kirkon) kohtalon, sekä siihen liittyen maailman kohtalon. Jeesus lähetti ilmestyskirjan ja sen mukana nämä seitsemän kirjettään nimenomaan seurakunnilleen. Ilmestyskirjasta ei löydy paljoakaan tietoa Israelin kohtalosta, mutta sitä löytyy muualta Raamatusta, pääasiassa Vanhasta testamentista. 

Ilm. 1:20-3:22. (Kirjeet 7 seurakunnalle;) 
Nämä 7 seurakuntaa olivat olemassa Johanneksen aikana. Näiden kaltaisia ovat kaikki seurakunnat nykyäänkin niin hyvässä kuin pahassa. Se, mikä oli seurakuntien tilanne apostoli Johanneksen aikana, on totta seurakunnissa myös tänään. Jeesus nimittäin antaa jokaiselle seurakunnalle osoittamansa kirjeen lopussa meillekin varoituksen: "Jolla on korvat, se kuulkoon, mitä Henki sanoo seurakunnille.” Jos joku ei halua noudattaa Raamatun sanaa, hän on kuuro Jumalan Hengen äänelle - hän kuuntelee langenneen maailman ääniä. 
Sinä (Johannes) näit seitsemän tähteä oikeassa kädessäni ja seitsemän kultajalkaista lamppua (lampunjalkaa), ja niiden salaisuus on tämä: seitsemän tähteä ovat seitsemän seurakunnan enkelit (srk:n johtajat, piispat), ja seitsemän lamppua (lampunjalkaa) ovat ne seitsemän seurakuntaa. 
Profeetta Sakarja näki vastaavan lampunjalan jo aikaisemmin (Sak. 4:2-3 ja 11-14). 
Sak. 4:2-3 ja 11-14. Hän (enkeli) kysyi minulta (Sakarjalta): "Mitä näet?" Minä vastasin: "Näen lampunjalan, joka on kokonaan kultaa, ja sen päällä öljyvadin. Vadin reunassa on seitsemän lamppua ja kussakin lampussa seitsemän liekkiä. Lampunjalan vieressä on kaksi oliivipuuta, toinen vadin oikealla ja toinen vasemmalla puolella." … Minä kysyin enkeliltä: "Mitä ovat nämä kaksi oliivipuuta (öljypuuta) lampunjalan oikealla ja vasemmalla puolella?" Kysyin häneltä vielä: "Mitä tarkoittavat kaksi oliivipuun lehvää ja runsaat öljymarjat, joista vuotaa lamppuihin kultaista öljyä kahden kultaisen putken kautta?" Hän sanoi: "Etkö tiedä, mitä ne ovat?" Minä vastasin: "En tiedä, herrani." Silloin enkeli selitti: "Nämä tarkoittavat niitä kahta öljyllä voideltua, jotka ovat koko maailman valtiaan palveluksessa." (Nämä kaksi öljypuuta, öljyllä voideltua, tulevat meitä vastaan ilmestyskirjan 11 luvun 3-4 jakeissa kahden todistajan muodossa.) 
Seurakunta on monihaarainen lampunjalka, seurakuntalainen on siinä yksittäinen lamppu, Kristuksen antama Pyhä Henki, jota myös kultainen öljy kuvaa, saa valon aikaiseksi lampuissa ja seurakunnan paimenen tulisi olla kirkasta Kristus-valoa loistava lamppu, tähti. 
Kuitenkin Sardeksen ja Laodikean seurakunnat ja niiden paimenet olivat Jumalan silmissä kuolleita. Nämä vain eivät itse olleet siitä tietoisia. Näissä seurakunnissa oli enää yksittäisiä eläviä, Raamatun sanan todesta ottavia kristittyjä, joista monet olivat lisäksi kuolemassa. Juudaksen kirjeen mukaan tällaisten seurakuntien johtajat ovat radaltaan harhautuneita tähtiä, joita odottaa pimeys (Juud. 1:12-13). Kolmelle muulle seurakunnalle Jumala antoi nuhteita. Tilanne niissä oli sellainen, josta Johannes sanoo toisessa kirjeessään, että kaikki seurakuntalaiset eivät noudata totuutta (2. Joh. 1:4). Kaksi seurakuntaa selvisi ilman nuhteita mutta niissä noudatettiin Jumalan sanaa tarkoin eikä niissä tehty myönnytyksiä maailman hengelle ja siksi ne olivatkin vainottuja seurakuntia. 
Juud. 1:12-13. ... He ovat paimenia, jotka huolehtivat vain itsestään. He ovat pilviä, jotka tuuli vie ja jotka eivät vettä anna, puita, jotka syksyllä eivät kanna hedelmää, kahdesti kuolleita, juuriltaan repäistyjä, pärskyviä meren aaltoja, joiden vaahtoharjana on heidän häpeänsä, radaltaan harhautuneita tähtiä, joille ikuisiksi ajoiksi on varattuna synkin pimeys. 
2. Joh. 1:4. Ilahduin suuresti, kun havaitsin lastesi (seurakuntalaistesi) joukossa sellaisia, jotka elävät totuudessa, sen käskyn mukaisesti, jonka olemme Isältä saaneet. 
Kun katsoo Suomen seurakuntia, niin ne kristityt, jotka pyrkivät pitämään Jumalan sanaa esillä sellaisena kuin se on Raamatussa ilmoitettu ja myös itse elämään sen mukaan, ovat vähemmistössä ja jopa syrjittyinä - varsinkin ne, jotka pitävät ääntä aborttia ja armomurhaa vastaan ja puolustavat Raamatun mukaista avioliittokäsitystä. Tiedossani on sananjulistajia, jotka ovat saaneet porttikiellon joihinkin Suomen seurakuntiin siksi, että he puhuvat Jumalan sanaa totuudenmukaisesti. 

Kirjoita Efesoksen seurakunnan enkelille (piispalle, johtajalle): Näin sanoo hän, jolla on oikeassa kädessään seitsemän tähteä ja joka käyskentelee seitsemän kultajalkaisen lampun (lampunjalan) keskellä: Minä tiedän sinun (seurakunta ja sen johtaja) tekosi, sinun vaivannäkösi ja kestävyytesi. Minä tiedän, ettet voi sietää pahoja ihmisiä. Sinä olet koetellut niitä, jotka sanovat itseään apostoleiksi vaikka eivät ole, ja olet havainnut heidät valehtelijoiksi. (Harhaopit olivat alkaneet jo levitä.) Kestävyyttäkin sinulla on, olethan joutunut moneen vaivaan minun nimeni tunnustamisen tähden etkä ole antanut periksi. 
Mutta sitä en sinussa hyväksy, että olet luopunut ensi ajan rakkaudesta (ei mm. enää odoteta Jeesuksen paluuta). Muista siis, mistä olet langennut, käänny ja palaa tekemään ensi ajan tekoja. Ellet tee parannusta, minä tulen luoksesi ja siirrän lamppusi (lampunjalkasi) paikaltaan. Siinä teet kuitenkin oikein, että inhoat nikolaiittojen tekoja, joita minäkin inhoan. 
Kirkkoisä Irenaeus kirjoitti nikolaiitoista teoksessaan 'Harhaoppeja vastaan' näin: "Nikolaiitat ovat sen Nikolauksen seuraajia, joka oli yksi seitsemästä diakonista jotka apostolit asettivat. Nikolaiitat johtavat ihmisiä elämään hillittömän armon mukaan." Hillitön armo on sellaista väärää luottamusta Jumalan armoon silloinkin, kun ei haluta tehdä parannusta teoista, jotka ovat Raamatun ilmoituksen vastaisia. Omia himojahan siinä armoon luottaen toteutetaan.) 
Jolla on korvat, se kuulkoon, mitä Henki sanoo seurakunnille. Sen, joka voittaa, minä annan syödä elämän puusta, joka on Jumalan puutarhassa. 
Elämän puu on Taivaallisessa Jerusalemissa, Ilm. 22:2. Jumalan Sana antaa elämän, Matt. 4:4. 

Smyrnan seurakunnan enkelille (piispalle, johtajalle) kirjoita: Näin sanoo ensimmäinen ja viimeinen, hän, joka oli kuollut mutta heräsi eloon: Minä tiedän sinun (seurakunnan) ahdinkosi ja köyhyytesi - sinun, joka kuitenkin olet rikas. Minä tiedän, miten sinua herjaavat nuo, jotka sanovat itseään juutalaisiksi vaikka eivät ole - Saatanan synagogaa he ovat! Älä yhtään pelkää sitä, mitä joudut kärsimään. Saatana on sulkeva muutamia teistä vankeuteen, jotta teitä koeteltaisiin, ja te joudutte ahdinkoon kymmeneksi päiväksi. Ole uskollinen kuolemaan asti, niin minä annan sinulle voitonseppeleeksi elämän. 
Jeesuksen Kristuksen mukaan hänen omillaan on maailmassa ahdistus. Jos seurakunta elää ilman maailman taholta tulevaa ahdinkoa, se ei ole sen normaali tila. Silloin kannattaa miettiä, onko seurakunnassa jo annettu periksi maailman hengelle ja joiltakin osin jo luovuttu Jumalan sanasta (Luuk. 12:4-9). 
Luuk. 12:4-9. "Minä (Jeesus) sanon teille, ystävilleni: Älkää pelätkö niitä, jotka tappavat ruumiin mutta joiden valta ei ulotu sen pitemmälle. Kuulkaa, ketä teidän tulee pelätä. Pelätkää häntä, jolla on valta sekä tappaa ihminen että syöstä hänet helvettiin. Niin, sanon teille: häntä teidän on pelättävä. Varpusia saa kahdella kolikolla viisi, eikö niin? Silti Jumala ei unohda yhtäkään niistä. (Jumala ei unohda sitäkään, joka vain annetaan kaupantekijäisiksi ilman hintaa, sitä jolla ei ole omaa arvoa.) Teidän jokainen hiuskarvannekin on laskettu. Älkää siis pelätkö. Olettehan te arvokkaampia kuin kaikki varpuset. "Minä sanon teille: Joka tunnustautuu minun omakseni ihmisten edessä, sen on Ihmisen Poika tunnustava omakseen Jumalan enkelien edessä. Mutta joka ihmisten edessä kieltää minut, se tullaan kieltämään Jumalan enkelien edessä. 
Jolla on korvat, se kuulkoon, mitä Henki sanoo seurakunnille. Siihen, joka voittaa, ei toinen kuolema kajoa. 
Toinen kuolema on tulijärvi, Ilm. 20:15, jossa ollaan iankaikkisesti erossa Jumalasta. 

Pergamonin seurakunnan enkelille (piispalle, johtajalle) kirjoita: Näin sanoo hän, jolla on kaksiteräinen, terävä miekka: Minä tiedän, missä sinä (seurakunta) asut: siellä, missä Saatanalla on valtaistuimensa. 
Pergamonissa oli Zeuksen temppeli ja temppeli, jossa Rooman keisaria palvottiin jumalana. 
Silti tunnustat horjumatta minun nimeäni etkä ole kieltänyt uskoasi minuun, et edes silloin, kun uskollinen todistajani Antipas surmattiin teidän luonanne, siellä missä Saatana asuu. 
Usko Jeesukseen Kristukseen merkitsee kristityn elämässä mm. sitä, että hän noudattaa Raamatun ilmoitusta seurauksista välittämättä. Hän ei valikoi noudatettavia sanan paikkoja tai lähimmäisiään. Hän rukoilee Jumalaa Isänään ja Jeesusta Kristusta Pelastajanaan ja syntiensä sovittajana. 
Mutta kaikkea en sinussa hyväksy: Luonasi on sellaisia, jotka seuraavat Bileamin oppia, tuon miehen, joka opetti Balakille, miten virittää israelilaisille ansa ja vietellä heidät syömään epäjumalille uhrattua lihaa ja harjoittamaan siveettömyyttä. 
Bileamista kerrotaan 4. Moos. 22-24 luvuissa. Luvussa 25 kerrotaan, miten Bileamin opetus laitettiin käytäntöön ja mikä oli sen seuraus. Bileamin oppi ja nikolaiittojen opetus ovat samanlaisia. 
Heitä on sinunkin luonasi, noita jotka seuraavat nikolaiittojen opetusta. 
"Jumalan rakkauteen" vetoava löyhä seksuaalimoraali, jonka harjoittajat eivät peri Jumalan valtakuntaa (1. Kor. 6:8-10, Gal. 5:19-23). Siveettömyydessä eläminen on eri asia kuin satunnainen siveettömyyteen sortuminen. Johannes Brenzin mukaan synnissä elävän jalassa on ikään kuin koko ajan tikku, joka tuntuu joka askeleella. Ei siksi, että tie olisi täynnä piikkejä, vaan siksi, että hän kantaa tikkua mukanaan. Sen sijaan syntiin sortuva, kun astuu tiellä olevaan tikkuun, pysähtyy ottamaan sen pois.) 
1. Kor. 6:8-10. Ei, te itse teette vääryyttä ja riistätte muilta, jopa omilta veljiltänne. Ettekö tiedä, että vääryydentekijät (vääryydenharjoittajat) eivät saa omakseen Jumalan valtakuntaa? Älkää eksykö! Jumalan valtakunnan perillisiä eivät ole siveettömyyden harjoittajat eivätkä epäjumalien palvelijat, eivät avionrikkojat, eivät miesten kanssa makaavat miehet, eivät varkaat eivätkä ahneet, eivät juomarit, pilkkaajat eivätkä riistäjät. (Päivi Räsänen tuomittiin siksi, koska hän lausui julkisesti ääneen Raamatun totuuden, vaikka Suomessa on perustuslain mukaan uskonnon harjoittamisen vapaus ja sananvapaus. Käräjäoikeus ja hovioikeus vapauttivat Päivin mutta korkeimmassa oikeudessa yhden tuomarin ääni riitti Päivin tuomitsemiseen. Se, että korkeimman oikeuden tuomariäänet jakautuivat 2-3, kertoo tuomion perusteiden epävarmuudesta.) 
Gal. 5:19-23. Lihan (ihmisen oman luonnon) aikaansaannokset ovat selvästi nähtävissä. Niitä ovat siveettömyys, saastaisuus, irstaus, epäjumalien palveleminen, noituus, vihamielisyys, riidat, kiihkoilu, kiukku, juonittelu, eripuraisuus, lahkolaisuus (lahkolaisuus on uskonnollisten ihmisten synti), kateus, juomingit, remuaminen ja muu sellainen. Varoitan teitä, kuten olen jo ennenkin varoittanut: ne, jotka syyllistyvät tällaiseen, eivät saa omakseen Jumalan valtakuntaa. Hengen hedelmää taas ovat rakkaus, ilo, rauha, kärsivällisyys, ystävällisyys, hyvyys, uskollisuus, lempeys ja itsehillintä. 
Käänny siis! Ellet tee parannusta, minä tulen kohta luoksesi ja käyn heitä vastaan, isken heitä suuni miekalla. 
Jumalan Sana on miekka, joka erottaa Kristuksen yhteydestä ja samalla Isän Jumalan yhteydestä ne, jotka jatkuvasti kieltäytyvät tekemästä parannusta. Nämä voivat silti olla näkyvän kirkon yhteydessä johtamassa muita harhaan. 
Jolla on korvat, se kuulkoon, mitä Henki sanoo seurakunnille. Sille, joka voittaa, minä annan kätkettyä mannaa ja valkoisen kiven, ja siihen kiveen on kirjoitettu uusi nimi, jota ei tunne kukaan muu kuin sen nimen saaja. 
Valkoinen kivi annettiin oikeudessa syytetylle vapauttavan tuomion merkiksi, mustalla kivellä todettiin syylliseksi. Myös maanomistuskirjat hakattiin jossain vaiheessa valkoiselle marmorilaatalle. 

Tyatiran seurakunnan enkelille (piispalle, johtajalle) kirjoita: Näin sanoo Jumalan Poika, jolla on silmät kuin tulen liekit ja jonka jalat välkehtivät kuin hehkuva pronssi: Minä tiedän sinun (seurakunnan) tekosi, sinun rakkautesi ja uskosi, palvelumielesi ja kestävyytesi. Viime aikoina olet tehnyt vielä enemmän kuin alussa teit. 
Mutta sitä en sinussa hyväksy, että suvaitset tuota naista, tuota Isebeliä, joka sanoo itseään profeetaksi ja johtaa opetuksellaan minun palvelijoitani harhaan, harjoittamaan siveettömyyttä ja syömään epäjumalille uhrattua lihaa. 
Vanhassa testamentissa Iisebel oli Ahabin, Israelin kuninkaan vaimo. Iisebel on kuva henkilöstä, joka oman edun vuoksi tavoittelee hengellistä valtaa ja siksi hylkää Jumalan sanan noudattamisen. "Iisebel" pyrkii myös tuhoamaan ne, jotka noudattavat Jumalan sanaa sellaisena kuin se on Raamattuun kirjoitettu, koska he ovat uhka hänelle ja hänen Raamatun sanasta poikkeavalle opilleen (1. Kun. 16:30-31, 1. Kun. 18:4). 
1. Kun. 16:30-31. Ahab, Omrin poika (Israelin kuningas), teki enemmän kuin kukaan hänen edeltäjänsä sitä, mikä on väärää Herran silmissä. Ei siinä kyllin, että hän kulki Jerobeamin, Nebatin pojan (Jerobeam oli Israelin ensimmäinen kuningas joka erotti Israelin Juudasta), synneissä. (Jerobeam valmistutti sonnipatsaat palvottaviksi, etteivät kansalaiset menisi palvomaan Jumalaa Jerusalemin temppeliin.) Hän jopa otti vaimokseen Sidonin kuninkaan Etbaalin tyttären, Isebelin, ja ryhtyi palvelemaan ja kumartamaan Baalia. 
1. Kun. 18:4. Silloin kun Isebel pyrki tuhoamaan Herran profeetat, Obadja (Ahabin hovin päällikkö) oli pelastanut heistä sata. … 
Olen antanut hänelle aikaa kääntyä, mutta hän ei halua luopua siveettömästä elämänmenostaan. Voi häntä! Minä suistan hänet sairasvuoteeseen ja kaikki hänen rakastajansa ankaraan ahdinkoon, elleivät he luovu hänen tavoistaan. Hänen lapsensa minä surmaan rutolla (tappamalla tapan). Kaikki seurakunnat tulevat tietämään, kuka minä olen: minä tutkin sydämet ja ajatukset ja annan jokaiselle teistä hänen tekojensa mukaan. Mutta teille muille tyatiralaisille, jotka ette seuraa tuota oppia ettekä ole vihkiytyneet Saatanan salaisuuksiin, niin kuin sanonta kuuluu, teille minä sanon: Mitään uutta taakkaa en pane teidän kannettavaksenne. Pitäkää kiinni siitä mitä teillä on, kunnes minä tulen. 
Alkuperäinen evankeliumi Jeesuksesta Kristuksesta, Jumalan Sanasta, on edelleenkin riittävä. Kirjoitettuun Jumalan sanaan, Raamattuun, ei saa lisätä eikä siitä saa poistaa mitään. Sen mukaan on myös pyrittävä elämään. Lankeamisen jälkeenkin on aina palattava takaisin Jeesuksen Kristuksen sovintoveren alle. 
Sille, joka voittaa, sille, joka loppuun asti noudattaa minun tahtoani, minä annan vallan hallita kansoja. (Tämä ilmeisesti tapahtuu 1000 -vuotisen aikakauden aikana.) Hän paimentaa niitä rautaisella sauvalla, lyö pirstoiksi kuin saviastioita. Hän saa saman vallan, jonka minä olen Isältäni saanut; minä annan hänelle aamutähden." (Koska aamutähti on Jeesus Kristus itse, vaikuttaa Hän niissä, joille antaa vallan, itsellään olevan oikeudenmukaisuuden.) Jolla on korvat, se kuulkoon, mitä Henki sanoo seurakunnille. 

Sardeksen seurakunnan enkelille (piispalle, johtajalle) kirjoita: Näin sanoo hän, jolla on Jumalan seitsemän henkeä ja seitsemän tähteä: Minä tiedän sinun (seurakunta ja sen johtaja) tekosi. Sinä olet elävien kirjoissa, mutta sinä olet kuollut. Herää ja vahvista sitä, mikä vielä on jäljellä, sitä, mikä jo oli kuolemaisillaan. Olen havainnut, että tekosi eivät täytä minun Jumalani vaatimusta. 
Tekoja ja toimintaa kyllä oli, mutta ne olivat Jumalan silmissä "huuhaata". Nykyäänkin monesta toiminnasta seurakunnissa kunnian saavat muut, ei Raamatun sanasta kiinni pitävä Jumala. 
Muista, kuinka kuulit sanan ja otit sen vastaan, tarkkaa sitä ja tee parannus. 
Sana otetaan vastaan tunnustamalla omat synnit ja ottamalla Jeesus Kristus syntien sovittajana sydämeen asumaan. Syntitietoisuudesta ja aidosta syntien tunnustamisesta helposti luovutaan, jolloin ei ristiinnaulittua Kristustakaan enää tarvita syntien sovittajana. Syntien tunnustaminen muuttuu tyhjäksi liturgiaksi. 
Ellet ole hereillä, minä tulen kuin varas, yllätän sinut hetkellä, jota et aavista. Muutamia sinulla sentään on Sardeksessa, jotka eivät ole tahranneet vaatteitaan. He saavat käyskennellä minun seurassani valkeissa vaatteissa; (Valkeat vaatteet ovat Kristuksen lahjapyhyys ja -puhtaus.) he ovat sen arvoisia. Se, joka voittaa, saa ylleen valkeat vaatteet, enkä minä pyyhi hänen nimeään elämän kirjasta, (Jeesus sanoo tässä, että kerran pelastunut voi menettää pelastuksensa.) vaan tunnustan hänet omakseni Isäni ja hänen enkeliensä edessä. Jolla on korvat, se kuulkoon, mitä Henki sanoo seurakunnille. 

Filadelfian seurakunnan enkelille (piispalle, johtajalle) kirjoita: Näin sanoo Pyhä ja Tosi, Daavidin avaimen haltija, hän, jonka avaamaa ovea ei kukaan sulje, hän, jonka sulkemaa ovea ei kukaan avaa: Minä tiedän sinun (seurakunnan) tekosi. Edessäsi on nyt avoin ovi, minä olen sen avannut, eikä kukaan voi sitä sulkea. Sinun voimasi ovat vähäiset, mutta sinä olet ottanut sanani varteen etkä ole kieltänyt nimeäni. Niinpä minä annan sinulle väkeä Saatanan synagogasta, niitä valehtelijoita, jotka sanovat itseään juutalaisiksi vaikka eivät ole. Minä panen heidät tulemaan luoksesi ja kumartumaan maahan jalkojesi edessä, ja he ymmärtävät silloin, että sinä olet minun valittuni. Sinä olet tarkoin seurannut sanaani ja kestänyt, ja siksi minä puolestani tarkoin varjelen sinua ja pelastan sinut siitä koetuksen hetkestä, joka kohtaa koko maailman ja panee koetteelle maan asukkaat. 
Tällainen seurakunta näyttäisi olevan mukana kun Jeesus palaa hakemaan omansa taivaalliseen hääjuhlaan. 
Minä tulen pian. Pidä kiinni siitä mitä sinulla on, ettei kukaan vie voitonseppelettäsi. 
Siitä, joka voittaa, minä teen pylvään Jumalani temppeliin, eikä hän joudu milloinkaan lähtemään sieltä. Minä kirjoitan häneen Jumalani nimen ja Jumalani kaupungin nimen, uuden Jerusalemin, joka laskeutuu taivaasta Jumalani luota (Ilm. 20:1-5 ja 9-27), ja oman uuden nimeni. Jolla on korvat, se kuulkoon, mitä Henki sanoo seurakunnille. 

Laodikean seurakunnan enkelille (piispalle, johtajalle) kirjoita: Näin sanoo Aamen, uskollinen ja luotettava todistaja, Jumalan luomakunnan alku: Minä tiedän sinun (seurakunta ja sen johtaja) tekosi: sinä et ole kylmä etkä kuuma. Kunpa olisitkin joko kylmä tai kuuma! Mutta sinä olet haalea, et kuuma etkä kylmä, ja siksi minä oksennan sinut suustani. 
Jumala käyttää sellaista kieltä, jotta kuulija ymmärtää sanoman varmasti. Laodikeassa valmistettiin oksennuslääkettä. Rooman ylimystö käytti sitä syömingeissään, kun he halusivat täyttää vatsansa aina uudelleen.) 
Sinä kerskut, että olet rikas, entistäkin varakkaampi, etkä tarvitse enää mitään. (Hengellisen voimantunnon takana on usein hoitamatta jäänyt jumalasuhde.) Et tajua, mikä todella olet: surkea ja säälittävä, köyhä, sokea ja alaston. Annan sinulle neuvon: osta minulta tulessa puhdistettua kultaa (Jumalan sana), niin tulet rikkaaksi, osta valkoiset vaatteet ja pue ne yllesi (lahjavanhurskaus Kristuksen sovintoveressä), niin häpeällinen alastomuutesi peittyy, osta silmävoidetta ja voitele silmäsi (omien syntien näkeminen ja tunnustaminen), niin näet. 
Laodikea oli rikas seurakunta, joka ei käyttänyt rikkauttaan Jumalan kunniaksi vaan omaksi hyödykseen. 
Jokaista, jota rakastan, minä nuhtelen ja kuritan. Tee siis parannus, luovu penseydestäsi! Minä seison ovella ja kolkutan. Jos joku kuulee minun ääneni ja avaa oven, (Jeesus oli jätetty tämän seurakunnan ulkopuolelle.) minä tulen hänen luokseen, ja me aterioimme yhdessä, minä ja hän. 
Sen, joka voittaa, minä annan istua kanssani valtaistuimellani, niin kuin minäkin olen voittoni jälkeen asettunut Isäni kanssa hänen valtaistuimelleen. 
Voittajan palkinto on pääsy samalle valtaistuimelle Jeesuksen Kristuksen ja Isän Jumalan kanssa. 
Jolla on korvat, se kuulkoon, mitä Henki sanoo seurakunnille. 

Kirjeissään Jeesus kertoi kristillisissä seurakunnissa sillä hetkellä vallitsevan tilanteen. Harhaopit ja luopumus olivat vallanneet alaa. Osa seurakunnista johdatti jo silloin ihmisiä taivastien sijasta kadotukseen vievälle tielle, sillä kuollut seurakunta ei tee ketään eläväksi. Pyhä Henki voi silloinkin toimia yksittäisen elävän seurakuntalaisen kautta, joka julistaa Raamatun sanaa muuttamatta sitä. Totuus ja oikea oppi löytyvät Raamatusta. Jumala on jo ennakkoon ilmoittanut profeettojen kautta suunnitelmansa, sen mitä Hän on maailmalle tekevä (Aam. 3:7). Valtaosa tästä profeettojen ilmoituksesta on jo toteutunut. Sekin, mikä on vielä toteutumatta, tulee toteutumaan varmasti (Ilm. 10:7). Kaikki on täydellisesti Kaikkivaltiaan Kolmiyhteisen Jumalan käsissä, siitäkin huolimatta vaikka alkaisi näyttää siltä, että maailma on jo täysin pahan ja Jumalasta luopuneiden ihmisten vallassa. Jumala ei ole luvannut varjella omiaan ruumiilliselta kuolemalta eikä maailman aiheuttamalta ahdistukselta. Sen Hän on luvannut, ettei mikään voi riistää Jeesuksen Kristuksen sovintoveren turviin paenneita Hänen käsistään. Joten älkäämme itse jättäkö Hänen varjelustaan ja lähtekö Hänen Sanansa ja sovintoverensä alta pois. 
Aam. 3:7. Ei Herra Jumala tee mitään ilmoittamatta suunnitelmiaan palvelijoilleen, profeetoille. 
Ilm. 10:7. Kun tulee päivä, jolloin seitsemäs enkeli kohottaa torvensa ja puhaltaa, on Jumalan salattu suunnitelma viety päätökseen, sen mukaisesti kuin hän on palvelijoilleen profeetoille ilmoittanut." 

Ilm. 4:1-5:14. (Karitsa ottaa sinetöidyn kirjakäärön.) Sitten näin tämän: taivaan ovi oli auki, ja kuului sama ääni, jonka olin edellisellä kerralla kuullut - kuin olisi torveen puhallettu. Se sanoi minulle: "Nouse tänne! Minä näytän sinulle, mitä tämän jälkeen on tapahtuva." Siinä samassa olin Hengen vallassa. Näin, että taivaassa oli valtaistuin ja sillä valtaistuimella istui joku, joka loisti kuin jaspis ja karneoli. Valtaistuinta ympäröi sateenkaaren kaltainen smaragdinvärinen hohde. Tämän valtaistuimen ympärillä oli kaksikymmentäneljä valtaistuinta, ja niillä istui kaksikymmentäneljä vanhinta, joilla oli yllään valkeat vaatteet ja päässään kultaseppele. 
Joidenkin selittäjien mukaan tässä olisivat Jaakobin 12 poikaa ja Jeesuksen 12 opetuslasta. Ilmestyskirjan myöhempi sanamuoto puoltaa kuitenkin sitä tulkintaa, että kyseessä ovat enkeliruhtinaat. 
Valtaistuimesta lähti salamoita ja kuin ukkosen jyly. 
Vanhan testamentin profeetta Hesekiel näki aikaisemmin tämän saman Jumalan valtaistuimen (Hes. 1:26-28). 
Hes. 1:26-28. Ja ylhäällä, niiden (kerubien) päällä olevan levyn yläpuolella, oli jotakin, mikä hohti kuin safiiri. Se oli valtaistuimen muotoinen, ja tällä valtaistuinta muistuttavalla istui joku ihmisen kaltainen. Minä näin kuin puhtaan kullan loisteen. Tuon ihmisen kaltaisen lanteiden kohdalta lähti ylöspäin tulinen kehä, ja lanteiden kohdalta alaspäin näin hohtavan tulikehän. Loiste ympäröi istuimen, se oli kuin sadepäivänä pilvessä näkyvä kaari. Sellainen on näöltään Herran kirkkaus. 
Sen (valtaistuimen) edessä oli seitsemän soihtua, Jumalan seitsemän henkeä, ja sen edessä oli myös ikään kuin lasinen, kristallin tavoin kimmeltävä meri. (Lasimerellä ei vielä ole kansanpaljoutta.) Valtaistuimen edessä ja ympärillä oli neljä olentoa, jotka sekä edestä että takaa olivat täynnä välkehtiviä silmiä. Yksi muistutti leijonaa, toinen nuorta härkää, kolmannella oli kuin ihmiskasvot, ja neljäs näytti lentävältä kotkalta. Näillä neljällä olennolla oli kullakin kuusi siipeä, jotka olivat molemmilta puolin täynnä välkehtiviä silmiä. 
Vanhan testamentin profeetta Hesekiel näki saman aikaisemmin (Hes. 1:4-11). 
Hes. 1:4-11. Tämän minä näin: Pohjoisesta tuli myrskytuuli ja suuri pilvi, joka liekehti tulta ja levitti loistetta ympärilleen. Tulen keskusta säihkyi kuin sula kulta, ja keskellä hehkua näkyi neljän olennon hahmot. Tällainen oli niiden ulkonäkö: Niillä oli ihmisen muoto, mutta kullakin oli neljät kasvot ja kullakin neljä siipeä. Niillä oli suorat sääret ja jalkaterät kuin vasikan sorkat, ja ne välkehtivät kuin kiiltävä pronssi. Siipien alla oli kaikilla ihmiskädet, neljällä puolen, kuten olivat myös kasvot ja siivet, ja niiden siivenkärjet koskettivat toisten siipiä. Ne eivät kääntyneet kulkiessaan, vaan kukin liikkui suoraan, kasvojensa suuntaan. Niiden kasvot olivat kuin ihmisen kasvot, mutta oikealla puolen oli leijonan kasvot ja vasemmalla härän kasvot, ja vielä niillä oli kotkan kasvot, kaikilla neljällä yhtä lailla. Kullakin olennolla oli kaksi siipeä ylhäällä levällään, niin että ne koskettivat toisten siipiä, ja kahdella siivellä ne peittivät vartalonsa. 
Taukoamatta, päivin öin, nuo olennot lausuvat: - Pyhä, pyhä, pyhä on Herra Jumala, Kaikkivaltias! Hän oli, hän on ja hän on tuleva. 
Kristus ei vielä ole tullut kuninkaana. Myöhemmin ilmestyskirjassa on kohtia, joissa Jumalan nimenä käytetään ”Hän oli ja Hän on”. "Hän on tuleva" puuttuu, mikä merkitsee sitä että tuolloin Kristuksen paluu on jo tapahtunut. 
Aina kun olennot ylistävät, kunnioittavat ja kiittävät häntä, joka istuu valtaistuimellaan ja joka elää aina ja ikuisesti, nuo kaksikymmentäneljä vanhinta heittäytyvät maahan (palvoen) hänen valtaistuimensa eteen ja osoittavat hänelle kunnioitustaan - hänelle, joka elää aina ja ikuisesti. He asettavat seppeleensä valtaistuimen eteen ja lausuvat: Herra, meidän Jumalamme! Sinä olet arvollinen saamaan ylistyksen, kunnian ja vallan, sillä sinä olet luonut kaiken. Kaikki, mikä on olemassa, on sinun tahdostasi luotu. 
Minä näin, että valtaistuimella istuvan oikeassa kädessä oli kirjakäärö. Se oli kirjoitettu täyteen molemmin puolin ja sinetöity seitsemällä sinetillä. 

Kirjakäärö on rullalle kierretty pitkä papyrus tai nahasta tehty pergamenttirulla. Ilmestyskirjan kirjakäärössä on kirjoitus molemmilla puolilla. Siinä avataan palsta kerrallaan kahta samanaikaisesti tapahtuvaa tapahtumasarjaa. Sinetit tulevat vastaan joko yksitellen tai pareittain kääröä auki rullattaessa. 
	Sinetti. 

Kirjakäärö on sinetöity seitsemällä sinetillä. Sinetit voivat olla yksittäisiä tai parillisia kuten 6. ja 7. sinetti todennäköisesti ovat. 

Sinetti
	

	
Kirjakäärö on kirjoitettu täyteen molemmin puolin, joten kääröä avattaessa paljastuu samaan aikaan kaksi tekstiä, sekä etupuolen teksti että kääntöpuolen teksti. 



Alempana kuvassa on auki rullattuna osa profeetta Jesajan kirjakääröä, joka löytyi Qumranin luolasta. Kirjakäärö on ajoitettu ajalle 150 – 70 eKr. Itse Jesajan teksti on paljon aikaisemmalta ajalta. 

Ilmestyskirja-kirjakäärössä etu- ja kääntöpuolen teksti jakaantuu kahteen samanaikaisesti avautuvaan osaan esim. seuraavalla tavalla; tätä seuraavaa jakoa noudatan tässä esityksessä; 

	Ilm. 6:1-2. 1. sinetti valkoinen hevonen
Ilm. 6:3-4. 2. sinetti tulipunainen hevonen
Ilm. 6:5-6. 3. sinetti musta hevonen
Ilm. 6:7-8. 4. sinetti vihreä hevonen
---------------------------------------------------------------------- 
Ilm. 6:9-11. 5. sinetti ahdinko Jumalan sanan vuoksi 
---------------------------------------------------------------------- 
Ilm. 6:12-17. 6. sinetti tapahtumat yleisesti
Ilm. 8:3-5. Ukkonen, salamat ja maan järähtely (4 ensimmäistä pasuunaa) 


Ilm. 8:13 Kotkan kolme voi-huutoa (loput pasuunat) 
Ilm. 12:1-18. Nainen ja lohikäärme 
---------------------------------------------------------------------- 
Ilm. 13:1-10 Maallinen petovaltio ilmestyy, voittaa pyhät. 
Ilm. 13:11-18 Hengellinen peto ilmestyy 
Ilm. 14:6-13. Pedon merkki. 
---------------------------------------------------------------------- 
Ilm. 14:14-16. Sadonkorjuun aika (Tempaus) 


---------------------------------------------------------------------- 
Ilm. 14:17-20. Tempauksen jälkeinen aika maan päällä 

Ilm. 16:1-21. Jumalan 7 vihan maljaa 
Ilm. 16:2. 1. vihan malja märkiviä haavoja niihin ihmisiin, joilla oli pedon merkki. 
Ilm. 16:3. 2. vihan malja kaikki meressä elävä kuolee. 
Ilm. 16:4-7. 3. vihan malja vesi muuttuu vereksi. 
Ilm. 16:8-9. 4. vihan malja kova kuumuus. 
Ilm. 16:10-11. 5. vihan malja pedon valtakunta pimenee. 
---------------------------------------------------------------------- 
Ilm. 16:12-16. 6. vihan malja Harmageddon 
Ilm. 16:17-21. 7. vihan malja Lähes kaikki ihmiset kuolevat. 
---------------------------------------------------------------------- 
Ilm. 20:1-6. Tuhatvuotinen aikakausi 

Ilm. 20:7-10. Tuhatvuotisen aikakauden loppu 
Ilm. 20:11-15. Valkoisen valtaistuimen tuomio 
	Ilm. 7:1-8. 144.000 sinetöityä 



---------------------------------------------------------------------- 
Ilm. 7:9-17. Suuresta ahdingosta tullut kansanjoukko 
---------------------------------------------------------------------- 
Ilm. 8:1-2. 7. sinetti valmistautuminen pasuunoihin
Ilm. 8:7. 1. pasuuna kolmannes maasta tuhoutuu. 
Ilm. 8:8. 2. pasuuna kolmannes merestä tuhoutuu. 
Ilm. 8:10-11. 3. pasuuna kolmannes vesistä tuhoutuu. 
Ilm. 8:12. 4. pasuuna kolmannes valoisuudesta katoaa. 
Ilm. 9:1-11. 5. pasuuna 5 kk piina. 
Ilm. 9:13-21. 6. pasuuna kolmasosa ihmisistä kuolee. 
---------------------------------------------------------------------- 
Ilm. 10:1-11. Pieni avattu kirjakäärö Danielin sinetöity kirjakäärö avautuu. Seitsemän ukkosta.
Ilm. 11:1-14. Jumalan temppelin mittaus ja kaksi todistajaa 
---------------------------------------------------------------------- 
Ilm. 11:15-19. 7. pasuuna Tempaus tapahtuu viimeisen pasuunan soidessa. 
Ilm. 14:1-5. Karitsa ja 144 000 Siionin vuorella 
---------------------------------------------------------------------- 
Ilm. 15:1-8. Näky Tempauksen jälkeinen aika taivaassa Kristallimeri, jonka rannalla seisovat pedon voittaneet. 
Ilm. 17:1-18. Portto Babylon ja Peto 
Ilm. 18:1-24. Babylonin tuho 
Ilm. 19:1-10. Riemulaulu taivaassa 




---------------------------------------------------------------------- 
Ilm. 19:11-21. Valkoinen hevonen ja sen ratsastaja. Vihan maljojen loppuhuipentuma 

---------------------------------------------------------------------- 
Ilm. 21:1-8. Uusi taivas ja uusi maa 
Ilm. 21:9-22:5. Uusi Jerusalem (1000 v. aikana) 

Ilm. 22:6-21. Loppusanat Herra Jeesus tulee pian 



Ja minä näin mahtavan enkelin, joka kuulutti kovalla äänellä: "Kuka on arvollinen avaamaan kirjan ja murtamaan sen sinetit?" Mutta ei ollut ketään, ei taivaassa, ei maan päällä eikä maan alla, joka olisi kyennyt avaamaan kirjan tai edes katsomaan siihen. Minä (Johannes) itkin katkerasti, kun ei löytynyt ketään, joka olisi ollut arvollinen avaamaan kirjan tai katsomaan siihen. Mutta yksi vanhimmista sanoi minulle: "Älä itke. Juudan heimon leijona, Daavidin juuriverso, on saanut voiton! Hän avaa kirjan ja murtaa kaikki seitsemän sinettiä." Ja minä näin, että valtaistuimen ja neljän olennon edessä vanhinten keskellä seisoi karitsa. Se oli kuin teurastettu, (Jumalan uhrikaritsa, joka otti pois maailman synnin, Joh. 1:29.) ja sillä oli seitsemän sarvea ja seitsemän silmää - ne Jumalan seitsemän henkeä, jotka on lähetetty kaikkialle maailmaan (Pyhä Henki ja Kristus ovat yhtä Isän Jumalan kanssa). Se astui lähemmäs ja otti kirjan valtaistuimella istuvan oikeasta kädestä. Kun Karitsa otti kirjan, ne neljä olentoa ja kaksikymmentäneljä vanhinta heittäytyivät hänen eteensä. Vanhimmilla oli kaikilla harppu ja kultamalja täynnä uhrisavua, pyhien rukouksia. He lauloivat uuden laulun: Sinä olet arvollinen ottamaan kirjan ja avaamaan sen sinetit, sillä sinut on teurastettu, olet verelläsi ostanut Jumalalle ihmisiä kaikista heimoista, kaikista kielistä, kansoista ja maista. Olet tehnyt heistä kuningassuvun, meidän Jumalamme pappeja; he tulevat hallitsemaan maan päällä. 
Hallitseminen tapahtuu myöhemmin tulevana, 1000 vuotta kestävänä aikakautena. Vanhimmat puhuvat "heistä" ja "ihmisistä", ei "meistä", joten se puoltaa sitä, että vanhimmat olisivat enkeliruhtinaita. 
Daniel oli nähnyt tämän saman tilanteen näyssä aikaisemmin (Dan. 7:13-14). 
Dan. 7:13-14. Yhä minä katselin yöllisiä näkyjä ja näin, miten taivaan pilvien keskellä tuli eräs, näöltään kuin ihminen (Ihmisen Poika, Jeesus Kristus). Hän saapui Ikiaikaisen luo (Jumala, Isä, Kaikkivaltias). Hänet saatettiin Ikiaikaisen eteen, ja hänelle annettiin valta, kunnia ja kuninkuus, kaikkien kansojen, kansakuntien ja kielten tuli palvella häntä. Hänen valtansa on ikuinen valta, joka ei katoa, eikä hänen kuninkuutensa koskaan häviä. 
Valtaistuimen, olentojen ja vanhinten ympärillä näin suuren joukon enkeleitä ja kuulin heidän äänensä. Heitä oli lukemattomia, kymmenentuhatta kertaa kymmenentuhatta ja tuhat kertaa tuhat, ja he lausuivat kovalla äänellä: Karitsa, joka on teurastettu, on arvollinen saamaan vallan, rikkauden, viisauden ja voiman, kunnian, kirkkauden ja ylistyksen. Ja minä kuulin, kuinka kaikki luodut taivaassa, maan päällä, maan alla ja meressä, kaikki mitä niissä on, lausuivat: Hänen, joka istuu valtaistuimella, hänen ja Karitsan on ylistys, kunnia, kirkkaus ja mahti aina ja ikuisesti. Ne neljä olentoa sanoivat: "Aamen", ja vanhimmat heittäytyivät kasvoilleen ja osoittivat kunnioitustaan. 
Jokainen joutuu kerran tuomiolla ollessaan toteamaan, että Jumalan tuomio häntä kohtaan on oikeudenmukainen. Jeesuksen Kristuksen sovintoveren turvissa olevilla ei ole kadotustuomiota. 

Karitsa, Jeesus Kristus, alkaa kiertämään auki kirjakääröä, jossa kirjoitus paljastuu samanaikaisesti sekä etupuolelta että taustapuolelta. Siksi ilmestyskirjan teksti on seuraavassa jaettu kahteen sarakkeeseen. 
Ilmestyskirja on tästä alkaen Jumalan sinetöimä. Sitä ei voi kukaan muu avata kuin Jeesus Kristus yksin. Sitä mukaa kun Jeesus avaa sinettejä, tulee ilmestyskirja Jumalan lapsille ymmärrettävämmäksi (2. Piet. 1:20). 
2. Piet. 1:20. Ennen muuta teidän on oltava selvillä siitä, etteivät pyhien kirjoitusten ennustukset ole kenenkään omin neuvoin selitettävissä. 

	Ilm. 6:1-2 / 1. sinetti 
Evankeliumin voittokulku. Evankeliumi Jeesuksesta Kristuksesta voittajana etenee valkoisella hevosella. Jokainen Jeesukseen Kristukseen pelastajanaan uskova saa Pyhän Hengen sinetin. 
Minä näin, kuinka Karitsa avasi ensimmäisen seitsemästä sinetistä, ja kuulin yhden neljästä olennosta sanovan ukkosen tavoin jylisevällä äänellä: "Tule!" Ja siinä samassa näin valkoisen hevosen, ja sillä, joka istui hevosen selässä, oli jousi. 
Vasta silloin kun evankeliumia Jeesuksen sovintoverestä ei enää maailmassa oteta vastaan, alkavat Jumalan nuolet lentää; Hab. 3:9-13. 
Hab. 3:9-13. Sinä otat jousen käteesi, asetat nuolen jänteelle. ... Aurinko ja kuu jäävät piiloon majaansa, kun välkkyvät nuolesi viuhuvat ja keihääsi salamat leimahtelevat. Sinä tallaat maata vihassasi, poljet kansoja kiivaudessasi. Sinä lähdet pelastamaan omaa kansaasi, auttamaan voideltuasi. Jumalattomien päämiehen sinä murskaat, tuhoat hänen talonsa perustuksia myöten. 
Hänelle annettiin seppele, ja seppelöitynä voittajana hän lähti uusia voittoja kohti. 
Jotkut tulkitsevat tämän valkoisen hevosen ratsastajineen evankeliumin vastakohdaksi, eli valheen hengeksi, joka levittää harhaoppeja. He ovat sikäli oikeassa, että harhaopit ovat aina seuranneet ja vääristäneet oikeaa evankeliumia. 

Matt. 24:3-4 ja 14. Kun Jeesus sitten istui Öljymäellä eikä siellä ollut muita, opetuslapset tulivat hänen luokseen ja kyselivät: "Sano meille, milloin se kaikki tapahtuu. Mikä on merkkinä sinun tulostasi ja tämän maailman lopusta?" Jeesus vastasi: … Tämä valtakunnan evankeliumi julistetaan kaikkialle maailmaan, kaikille kansoille todistukseksi (Yhtenä merkkinä Jeesuksen paluusta pidetään sitä, että evankeliumi on julistettu kaikille kansoille.) 
Mark. 13:10-11. Mutta sitä ennen on evankeliumi julistettava kaikille kansoille. Kun teitä viedään luovutettaviksi viranomaisille, älkää etukäteen olko huolissanne siitä mitä puhuisitte. Puhukaa ne sanat, jotka teille tuona hetkenä annetaan. Silloin ette puhu te, vaan Pyhä Henki. 
	Ilm. 7:1-8. Näky – (144 000 sinetöityä) 
Tämän jälkeen näin neljä enkeliä, jotka seisoivat maan neljällä kulmalla ja pidättelivät maan neljää tuulta, 
Sekä heprean- että kreikankielessä tuuli ja henki ilmaistaan samalla sanalla. 
ettei mikään niistä puhaltaisi yli maan ja meren eikä vasten ainoatakaan puuta. Ja vielä näin yhden enkelin, joka nousi idästä kantaen elävän Jumalan sinettiä. Hän huusi kovalla äänellä noille neljälle enkelille, joille oli annettu valta hävittää maata ja merta: "Älkää hävittäkö maata, älkää merta älkääkä puita, ennen kuin olemme painaneet sinetin meidän Jumalamme palvelijoiden otsaan." 
Tämä Jumalan palvelijoiden sinetöinti jatkuu aina Ilm. 8:7-8 tapahtumiin asti ja ilmeisesti vielä senkin jälkeen, koska vasta 1. ja 2. pasuunan aikana maata, merta ja puita hävitetään Jumalan toimesta. 
Minä kuulin myös sinetillä merkittävien määrän. Sinetin sai sataneljäkymmentäneljätuhatta, ja heitä oli kaikista Israelin heimoista: 
Tässä puhutaan Israelin heimoista. Asian ymmärtämistä vaikeuttaa se, että myös Jeesukseen Kristukseen pelastajanaan uskovat pakanat on liitetty Israelin kanssa tehtyyn uuteen liittoon (Ef. 2:12). 
Ef. 2:12. Siihen aikaan (ennen uskoa Kristukseen) te elitte ilman Kristusta, Israelin kansan ulkopuolella (vailla Israelin kansalaisoikeutta) ja osattomina liitoista ja niiden lupauksista, olitte maailmassa vailla toivoa ja vailla Jumalaa. 
Juudan heimosta sai sinetin kaksitoistatuhatta, Ruubenin heimosta kaksitoistatuhatta, Gadin heimosta kaksitoistatuhatta, Asserin heimosta kaksitoistatuhatta, Naftalin heimosta kaksitoistatuhatta, Manassen heimosta kaksitoistatuhatta, Simeonin heimosta kaksitoistatuhatta, Leevin heimosta kaksitoistatuhatta, Isaskarin heimosta kaksitoistatuhatta, Sebulonin heimosta kaksitoistatuhatta, Joosefin (Efraim) heimosta kaksitoistatuhatta ja Benjaminin heimosta kaksitoistatuhatta. 
Vaikka sinetöityjä on kaikista Israelin heimoista, Danin nimi puuttuu tästä. Joidenkin selittäjien mukaan antikristus tulisi Danista. Perusteluna on 1. Moos. 49:17 kohta; "Dan on käärmeenä tiellä". Perustelu voi olla virheellinen, sillä ao. kohta voi myös kuulua "Dan on käärmeen jälkenä tiellä", joka kuvaa Danin heimon levittäytymistä mutkitellen Euroopan alueelle. 



Tämä sinetöityjen luku, 144 000, on mahdollisesti pidemmän ajan kuluessa koottu israelilaisista. Mahdollisesti se on se israelilaisten luku, joka Jeesuksen paluun hetkellä noudattaa Jumalan tahtoa vanhan liiton kaavan mukaan. Jumalalla on aina ollut Israelin keskuudessa jäännös, joka ei ole palvonut epäjumalia (Room. 11:5). 
Room. 11:2-5. Ei Jumala ole hylännyt kansaansa, jonka hän edeltäkäsin on valinnut. Tiedättehän te, mitä kirjoitukset kertovat Eliasta. Hän esittää Jumalalle Israelia vastaan tämän syytöksen: "Herra, he ovat tappaneet sinun profeettasi ja hajottaneet sinun alttarisi. Minä yksin olen enää jäljellä, ja he tavoittelevat minunkin henkeäni." Mutta minkä vastauksen hän saa Jumalalta? "Minä olen jättänyt itselleni seitsemäntuhatta miestä, jotka eivät ole polvistuneet Baalin edessä." Samoin on nykyisenäkin aikana olemassa jäännös, jonka Jumala on armossaan valinnut. (Tämä jäännös ei ilmeisesti koostu messiaanisista juutalaisista, koska he ovat kristittyjä.) 
Joidenkin selittäjien mukaan tämä luku 144 000 ilmaisee pelkästään suurta pelastuneiden määrää. Tämäkin tulkinta on mahdollinen, koska 12.000 ja 144.000 pyöreinä isoina lukuina kertovat siitä, että pelastuneita on juuri sen verran kuin Jumala on ennalta tiennyt. 

Valheen ja laittomuuden henki, Saatana, kiusasi jo Adamia ja Eevaa paratiisissa. Ihminen lankesi pois Jumalan yhteydestä ja hankki näin koko ihmiskunnalle kadotustuomion. Jeesus Kristus, uutena Adamina, korjasi tilanteen ristinkuolemallaan, ja on nyt voittajana Isän Jumalan oikealla puolella. Jokaisella, joka suostuu tulemaan Jeesuksen sovintoveren yhteyteen, on yhteys myös Isään Jumalaan. Saatana yrittää kaikin keinoin pimittää ihmisiltä tämän ilosanoman Jeesuksen Kristuksen voitosta. Valheen hengen ohjaukseen suostuneet ihmiset tunnistaa siitä, että he poikkeavat Raamatun ilmoituksesta. Osa kristityistä toimii kuitenkin vain valheen hengen pettäminä, koska eivät tunne Raamatun kirjoituksia tai eivät luota niihin eivätkä tunne Jumalan Pyhän Hengen voimaa (1. Joh. 4:1-6). Se, kuinka pitkälle valheen henki on jo eksyttänyt ihmiset, käy hyvin ilmi esim. Michael J. Oardin kirjoittamasta kirjasta "Syvän ajan petos" ja Mikko Tuulirannan kirjasta ”BIOS 1 – Evoluutio-osion analyysi”. 
1. Joh. 4:1-6. Rakkaat ystävät, älkää uskoko kaikkia henkiä. Koetelkaa ne, tutkikaa, ovatko ne Jumalasta, sillä maailmassa on liikkeellä monia vääriä profeettoja. Tästä te tunnette Jumalan Hengen: jokainen henki, joka tunnustaa Jeesuksen Kristuksen ihmiseksi, lihaan tulleeksi, on Jumalasta. Yksikään henki, joka kieltää Jeesuksen (Jumalana ja ihmisenä, ainoana pelastuksen tuojana, mutta myös tuomarina), ei ole Jumalasta. Sellainen henki on Antikristuksen henki, jonka te olette kuulleet olevan tulossa ja joka jo on maailmassa. Te, lapseni, olette Jumalasta, ja te olette voittaneet nuo väärät profeetat (valkoinen hevonen ratsastajineen on voittaja), sillä se, joka on teissä (Jumalan lapsilleen antama Pyhä Henki), on suurempi kuin se, joka on maailmassa. He ovat maailmasta. Maailmasta on se, mitä he puhuvat, ja maailma kuuntelee heitä. Me olemme Jumalasta. Joka tuntee Jumalan, kuuntelee meitä, mutta joka ei ole Jumalasta, se ei meitä kuuntele (eikä noudata Raamatun sanaa ja ohjeita). Tästä me tunnemme totuuden hengen ja eksytyksen hengen. 

Ilmestyskirjassa puhutaan "laittomuuden ihmisestä", joka ilmeisesti tarkoittaa "antikristusta". Sana "antikristus" ei tarkoita Kristuksen vastustajaa vaan Kristuksen kaltaisena esiintyvää ihmistä. Sellaista, joka näyttäisi edustavan aitoa Jeesusta. Apostoli Johannes antaa meille muutaman tuntomerkin; 
· Antikristukset, joita on monta, tulevat meidän omasta kristittyjen joukostamme, 1. Joh. 2:18-19. He eivät ole ulkopuolisia. 
· He eivät tunnusta Jeesusta "lihaan tulleeksi" ihmiseksi, 2. Joh. 7. He muokkaavat historiallisesta, juutalaista syntyperää olevasta Jeesuksesta jonkin jalon aatteen. Heille ei ole enää niin väliä, mitä Jeesus oikeasti sanoi ja teki. Jeesuksen ristinkuolema syntien vuoksi on heille kiusallinen juttu josta mieluusti vaietaan. 
· Johannes kutsuu Antikristusta nimellä Eksyttäjä. Eksyttäjän tuntomerkkinä on edistyksellisyys ja kristinuskon uudistaminen, ei tuhoaminen eikä uhoaminen. 2. Joh. 9 alkaa tarkasti käännettynä (Lauri Thurènin mukaan); "Kenelläkään, joka menee eteenpäin eikä pysy Kristuksen opetuksessa, ei ole Jumalaa." Näitä eteenpäin menijöitä, "edistyksellisiä", ovat ne, jotka tuovat kirkkoon Raamatun sanan vastaisia oppeja ja käytäntöjä. 
Ilmestyskirja puhuu myös kansojen keskeltä eli "merestä" nousevasta pedosta, jolla tarkoitetaan lopun aikana muodostuvaa 10-valtioliittoa, jolle saatana antaa valtansa. Pedolla tarkoitetaan ilmeisesti myös tämän 10-valtioliiton johtoon nousevaa henkilöä. Hengellinen peto, hengellinen valta, käyttää maallisen pedon valtaa siihen asti, kunnes maallinen peto tuhoaa sen. Ilmestyskirja tuntee myös henkilön nimeltä "väärä profeetta", joka ilmeisesti on hengellisen pedon johtohahmo. Tästä kaikesta huolimatta Jeesus Kristus on voittaja ja ilosanoma Hänen voitostaan tavoittaa koko ajan lisää ihmisiä ja voittaa heitä Kristukselle. 

	Ilm. 6:3-4 / 2. sinetti 
Kun Karitsa avasi toisen sinetin, kuulin toisen olennon sanovan: "Tule!" Nyt tuli esiin toinen, tulipunainen hevonen. 
Tulipunaisen lohikäärmeen, saatanan, alainen. 
Sille, joka istui hevosen selässä, annettiin valta riistää rauha maan päältä ja panna ihmiset tappamaan toisiaan. Hänelle annettiin iso miekka. 
Valta annettiin neljänteen osaan maata. Tähän sinettiin sisältyvät myös islamin nousu valloitussotia hyväksi käyttäen ja kaikki maailmansodat. 

Joh. 10:10. Varas tulee vain varastamaan, tappamaan ja tuhoamaan. Minä (Jeesus) olen tullut antamaan elämän, yltäkylläisen elämän. 

	Matt. 24:6-7. Te kuulette taistelun ääniä ja sanomia sodista, mutta älkää antako sen pelästyttää itseänne. Niin täytyy käydä, mutta vielä ei loppu ole käsillä. 
Mark. 13:7-8. Kun kuulette taistelun ääniä ja sanomia sodista, älkää pelästykö. Niin täytyy käydä, mutta se ei vielä merkitse loppua. Kansa nousee kansaa vastaan ja valtakunta valtakuntaa vastaan, 
Luuk. 21:9-10. Ja kun kuulette sodista ja levottomuuksista, älkää hätääntykö. Näin täytyy ensin käydä, (Jumalasta luopunut ihmiskunta kulkee eteenpäin valitsemallaan pahuuden tiellä ja Jumala sallii sen.) mutta loppu ei tule vielä silloin." Ja hän jatkoi: "Kansa nousee kansaa vastaan ja valtakunta valtakuntaa vastaan, 


	Ilm. 6:5-6 / 3. sinetti 
Kun Karitsa avasi kolmannen sinetin (nälkä), kuulin kolmannen olennon sanovan: "Tule!" Siinä samassa näin mustan hevosen, ja sillä, joka istui hevosen selässä, oli kädessään vaaka. Minä kuulin äänen, joka tuntui tulevan noiden neljän olennon keskeltä, ja se sanoi: "Mitta (koiniksmitta = 1,094 litraa) vehnää denaarilla, ohraa kolme mittaa. (Päiväpalkalla elättää itsensä mutta ei perhettään.) Öljyyn ja viiniin älä koske." 
Rikkaat rikastuvat, neljäsosalla maailman ihmisistä on nälkä. 

	Matt. 24:8. Kansa nousee kansaa vastaan ja valtakunta valtakuntaa vastaan, ja joka puolella on nälänhätää ja maanjäristyksiä. (Leipäjonot ovat arkipäivää Suomessakin.) Mutta kaikki tämä on vasta synnytystuskien alkua. (Vaikeammat ajat sekä kristityille että maailmalle ovat vasta tulossa.) 
Mark. 13:8. joka puolella on maanjäristyksiä ja tulee nälänhätä. Tämä on synnytystuskien alkua. 
Luuk. 21:11. ja joka puolella on suuria maanjäristyksiä, nälänhätää ja ruttotauteja. (Mm. koronapandemia ja Ebola.) 


	Ilm. 6:7-8 / 4. sinetti (valheellinen vihreys) 
Kun Karitsa avasi neljännen sinetin, kuulin neljännen olennon sanovan: "Tule!" Siinä samassa näin tuhkanharmaan (alkutekstissä vihreä) hevosen. 
Kristinuskon vastainen aikakausi alkoi 1700 luvun lopulla valistuksen aikakautena. Siihen liittyy Jumalan vastainen "väärä vihreys"; darvinismi, uusdarvinismi, kommunismi, kristinuskosta luopuminen, Jumalan sanan vastaisuus lieveilmiöineen ja kristillisyys ilman uskoa Raamatun sanaan. 
Se, joka istui hevosen selässä, oli nimeltään Kuolema, ja sen jäljessä tuli Tuonela. 
Tämä vihreys ohjaa tarkoituksella ihmiset eroon Jumalasta ja sitä seuraa iankaikkinen kuolema ja kadotus. Valta neljänteen osaan maata. 
Ratsastajille annettiin valta neljänteen osaan maata, ne saivat tappaa miekalla, nälällä ja rutolla ja jättää loput villipetojen kynsiin. (Kolme edellistäkin hevosta ratsastajineen ovat koko ajan toiminnassa.) 
	2. Tim. 4:3-4. Tulee näet aika, jolloin ihmiset eivät siedä kuulla tervettä oppia vaan haalivat itselleen halunsa mukaisia opettajia kuullakseen sitä mitä kulloinkin mieli tekee. He tukkivat korvansa totuudelta ja kääntyvät kuuntelemaan taruja. 
Matt. 24:12-13. Ja kun laittomuus lisääntyy, monien rakkaus (agape-rakkaus, joka on vain kristityillä) kylmenee. Mutta joka kestää loppuun asti, pelastuu. 
Mark. 13:5-6. Jeesus alkoi puhua heille: Varokaa, ettei kukaan johda teitä harhaan. Monet tulevat esiintymään minun nimelläni. He sanovat: 'Minä se olen', ja eksyttävät monia. 
"Minä olen" on Jumalan nimi. Monet poistavat osia Raamatusta sanomalla; ei Jumala ole tätä tarkoittanut. Ne kristityt, jotka eivät peilaa kuulemaansa Raamatun sanaan, ovat helposti johdettavissa harhaan. 



Neljänteen sinettiin, väärään vihreyteen, liittyviä asioita; 
2. Tess. 2:11-12. Siksi Jumala lähettää rajun eksytyksen, jotta he uskoisivat valheeseen, ja niin saavat tuomionsa kaikki ne, jotka eivät ole uskoneet totuuteen vaan ovat valinneet vääryyden. 
Darvinistinen kehitysoppi on saanut aikaan eniten luopumusta, joten se on tällä hetkellä paras ehdokas täksi rajuksi eksytykseksi. Kehitysopin kantavana voimana olevat pitkät ajat, miljardit vuodet maapallon iäksi, ovat sovittamattomassa ristiriidassa sekä Raamatun luomiskertomuksen kanssa että tieteen havaintojen kanssa. Yksityiskohtia voi lukea "Luominen.fi" nettisivulta. Kehitysopin kannattajat kieltävät Jumalan luojana ja väittävät sen sijaan, että Jumalan vastakohta "olematon" loi vahingossa ihmisen tyhjästä tappamalla miljardeja harjoituskappaleita, vieläpä ilman että ihmiselämällä olisi edes mitään tarkoitusta. Kehitysopin kannattajat väittävät meille, että ihmiseen ohjelmoitu äärimmäisen hienorakenteinen tietokantaohjelma on virheiden kasautumisen tulos. Kehitysopin kannattajat kieltävät myös vedenpaisumuksen vaikka todisteet siitä ovat selvästi nähtävissä. Jumala on tiennyt tämänkin ennakkoon ja ilmoittanut siitä meille mm. apostoli Pietarin kautta (2. Piet. 3:5-7). 
2. Piet. 3:5-7, 1933/38 käännös. Sillä tietensä he eivät ole tietävinään, että taivaat ja samoin maa, vedestä ja veden kautta rakennettu, olivat ikivanhastaan olemassa Jumalan sanan voimasta ja että niiden kautta silloinen maailma hukkui vedenpaisumukseen. Mutta nykyiset taivaat ja maa ovat samalla sanalla talletetut tulelle, säästetyt jumalattomain ihmisten tuomion ja kadotuksen päivään. 
Myös ne suvaitsevaisen "rakkauden" saarnaajat, jotka muuttavat Raamatun totuuden ihmisten haluamaan muotoon, tuhoavat ihmisten jumalasuhteen joko tietoisesti tai itse harhaan johdettuina. Tähän ”rakkauden” oppiin liittyy laittomuuden hengen palvonta, koska syntiä harjoitetaan armoon luottaen (2. Tim. 3:1-5). Nämä "rakkauden" saarnaajat levittävät joko tietoisesti tai tietämättään kuoleman evankeliumia joka vie kadotukseen. Tätä väärää kristillisyyttä markkinoidaan sellaisen suvaitsevaisuuden ja rakkauden avulla, joka hyväksyy Raamatun sanan vastaiset sukupuolisuhteet. 
2. Tim. 3:1-5. Sinun on tiedettävä, että viimeisinä päivinä koittavat vaikeat ajat. Silloin ihmiset rakastavat vain itseään ja rahaa, he ovat rehenteleviä ja pöyhkeitä, he herjaavat ja ovat vanhemmilleen tottelemattomia. He ovat kiittämättömiä, jumalattomia, rakkaudettomia, (Alkukielessä käytetään sanaa "perherakkaus", mikä tarkoittaa sitä että perhe, avioliitto ja syntymättömän lapsen etu hylätään itsekkyyden ja nautinnonhalun seurauksena. Yksilöllisyys, itsensä toteuttaminen, oma etu ja itselle saavutetuista eduista kiinni pitäminen ovat jälkikristillisissä länsimaissa menneet yhteisen edun ja perheen edun edelle. Tämä Jumalan ennakkoon ilmoittama asia on suurelta osin jo toteutunut. Uskovat kristityt voivat kyllä viivyttää tätä ja ottaa näiden "vihreiden asioiden" kannattajien vihat päälleen koska vastustavat näiden ajamia asioita.) leppymättömiä, panettelevia, väkivaltaisia ja raakoja, kaiken hyvän vihollisia, petollisia, häikäilemättömiä ja järjettömiä. He rakastavat enemmän nautintoja kuin Jumalaa, he ovat ulkonaisesti hurskaita mutta kieltävät uskon voiman. Karta sellaisia! (Ihminen, josta edellä puhutaan, ei siedä lähellään hengellistä, uudestisyntynyttä kristittyä, sellaista jossa Jeesus Kristus on jo saanut muotoa. Jeesuksen läsnäolo tuo esiin heissä olevan kuoleman hajun ja siksi he haluavat poistaa maailmasta aidon kristillisyyden, joka muistuttaa heitä heidän kuolemantilastaan; 2. Kor. 2:14-16.) 

Väärää kristillisyyttä markkinoidaan myös parantumisten ja ihmeiden avulla (Mark. 13:21-23). Moni hylkää Jeesuksen ristiinnaulittuna ja valitsee menestysteologian, halutessaan itse olla voittaja. 
Ihmeet eivät ole merkki siitä, että Jumalan Henki olisi toiminnassa, sillä riivaajahengetkin pystyvät tekemään ihmeitä. Jumalan Hengen toimintana pidetään virheellisesti nykyisin myös sielullisia ilmiöitä, kuten nauruherätystä, leijonan äänellä karjumista jne. Paholainen julistaa meille terveyttä ja menestystä Jumalan nimessä, että me, kun emme lopulta niitä saa, pettyisimme Isään Jumalaan ja Hänen Poikaansa Jeesukseen Kristukseen ja hylkäisimme Heidät. Jumalan Hengen läsnäolon merkkeinä ovat synnintunto, halu lukea Raamattua ja halu noudattaa Raamatun sanaa myös niiltä osin jotka ovat itselle epämieluisia. 
Mark. 13:21-23. "Jos joku sanoo teille: 'Täällä on Messias', tai: 'Katso, Messias on tuolla', älkää uskoko. Sillä vääriä messiaita ja vääriä profeettoja ilmaantuu, ja he tekevät tunnustekoja ja ihmeitä johtaakseen, jos mahdollista, valitut harhaan. Pitäkää siis varanne. Minä (Jeesus) olen ennalta ilmoittanut teille kaiken. 

Väärä vihreys pitää harjoittajiaan otteessaan ja vie heitä yhä syvemmälle pahuuteen ja Raamatun sanaan sitoutuvan kristillisyyden vastustamiseen. On Jumalan ihme, että joku heistä pelastuu ja suostuu tulemaan vainottujen joukkoon. 
Ilm. 22:11. Jumalaton eläköön yhä jumalattomasti, saastainen rypeköön saastassaan, vanhurskas harjoittakoon vanhurskautta ja pyhä edetköön pyhyyden tiellä. (Jotkut seurakunnat Suomessa ovat jo hylänneet Raamatun sanan auktoriteettinaan ja hyväksyvät papeikseen ja saarnaajikseen vain "rakkauden ja suvaitsevaisuuden saarnaajia". Koska he eivät itse enää rakasta Jumalan sanaa, he eivät kykene enää suvaitsemaan niitä, jotka Jumalan sanaa vielä pitävät esillä. Lopun ajan päätöstä kohden ja Jumalan tuomioita kohti mentäessä tämä kehitys kahtaalle vain kiihtyy.) 

	Ilm. 6:9-11 / 5. sinetti (vainojen lisääntyminen). 
Kun Karitsa avasi viidennen sinetin, näin alttarin alla niiden sielut, jotka oli tapettu Jumalan sanan ja oman todistuksensa tähden. 
Sekä juutalaisten vainot että uskovien kristittyjen vainot kiihtyvät. Ihmiset vihaavat näitä molempia nimenomaan Jumalan sanan tähden. Vainot jatkuvat lopun ajan päätökseen asti. 
Ne huusivat kovalla äänellä: "Kuinka kauan kestää, Valtias, sinä Pyhä ja Tosi, ennen kuin lausut tuomiosi ja kostat meidän veremme maan asukkaille?" Silloin niille kullekin annettiin valkea vaate ja niitä kehotettiin odottamaan rauhassa vielä vähän aikaa, kunnes niitä ja niiden veljiä, niiden lailla surmattuja Jumalan palvelijoita olisi täysi määrä. 
Marttyyreiden joukko kasvaa koko ajan. 
Matt. 10:16-23. "Minä lähetän teidät kuin lampaat susien keskelle. Olkaa siis viisaita kuin käärmeet ja viattomia kuin kyyhkyset. "Pitäkää varanne, sillä ihmiset vievät teidät oikeuden eteen ja ruoskivat teitä synagogissaan. (Jo tämä raamatunkohta yksinään vie pohjan menestysteologialta. Saatanan markkinoiman menestysteologian kantavana ajatuksena on se harha-ajatus, että "tosiuskovalle" käy aina hyvin jo täällä maailmassa.) Maaherrojen ja kuninkaidenkin eteen teitä tullaan viemään minun takiani, todistukseksi heille ja kansoille. Mutta kun teidät luovutetaan viranomaisten käsiin, älkää olko huolissanne siitä, miten tai mitä puhuisitte, sillä teille annetaan tuona hetkenä sanat, jotka teidän tulee puhua. Te ette puhu itse, teissä puhuu Isänne Henki. "Veli antaa veljensä surmattavaksi, isä lapsensa, ja lapset nousevat vanhempiaan vastaan ja tuottavat heille kuoleman. Kaikki tulevat vihaamaan teitä minun nimeni tähden, mutta se, joka kestää loppuun asti, pelastuu. (Myöhemmin, kun ilmestyskirjan kaksi petoa saavat vallan, pyhät annetaan heidän valtaansa.) "Kun teitä yhdessä kaupungissa vainotaan, paetkaa toiseen. Totisesti: te ette ehdi käydä kaikissa Israelin kaupungeissa ennen kuin Ihmisen Poika tulee.
	Ilm. 7:9-17. Näky – (Suuresta ahdingosta tullut / tuleva kansanjoukko.) 
Osa selittäjistä liittää tämän näyn Kristuksen paluun jälkeiseen aikaan siten, että tässä joukossa ovat kaikki pelastuneet kristityt. 
Tämän jälkeen (kun 144000 sinetöinnistä on kerrottu) näin suuren kansanjoukon, niin suuren, ettei kukaan kyennyt sitä laskemaan. Siinä oli ihmisiä kaikista maista, kaikista kansoista ja heimoista, ja he puhuivat kaikkia kieliä. He seisoivat valtaistuimen ja Karitsan edessä yllään valkeat vaatteet ja kädessään palmunoksa ja huusivat kovalla äänellä: Pelastuksen tuo meidän Jumalamme, (pelastuneiden joukko kasvaa vielä) hän, joka istuu valtaistuimella, hän ja Karitsa! Kaikki enkelit seisoivat valtaistuimen, vanhinten ja neljän olennon ympärillä 
Lasten ja vähäisten enkelit näkevät Jumalan kasvot koko ajan, joten tämä kohta ei mielestäni todista ylösottoa tapahtuneeksi; Matt. 18:10. 
ja he heittäytyivät kasvoilleen valtaistuimen eteen ja osoittivat Jumalalle kunnioitustaan sanoen: Aamen. Ylistys ja kirkkaus, viisaus, kiitos, kunnia, valta ja voima meidän Jumalallemme aina ja ikuisesti! Aamen. Yksi vanhimmista kysyi minulta: "Keitä nämä valkeavaatteiset ovat? Mistä he ovat tulleet?" Minä vastasin: "Herra, sinä sen tiedät." Hän sanoi minulle: Nämä ovat päässeet suuresta ahdingosta (tulevat suuresta ahdistuksesta). 
1933/38 käännös, samoin kuin alkukieli, ilmaisee tulemista, joka vielä jatkuu. 
He ovat pesseet vaatteensa ja valkaisseet ne Karitsan veressä. Sen tähden he ovat Jumalan valtaistuimen edessä ja palvelevat häntä hänen pyhäkössään päivin ja öin, ja hän, joka istuu valtaistuimella, on levittänyt telttansa heidän ylleen. Nälkä ei heitä enää vaivaa, ei jano, enää ei heitä polta aurinko eikä paahtava helle. Karitsa, joka on valtaistuimen edessä, kaitsee heitä ja vie heidät elämän veden lähteille, ja Jumala pyyhkii heidän silmistään kaikki kyyneleet. 
Sitä mukaa kun uskonsa tähden tapetut tulevat taivaaseen, Jumala pyyhkii kyyneleet heidän silmistään. 



Viidenteen sinettiin, kristittyjen vainoihin, liittyviä asioita; 
Matt. 24:9-12. "Silloin teidät pannaan ahtaalle, monia teistä surmataan ja kaikki kansat vihaavat teitä minun nimeni tähden. Monet silloin luopuvat, he kavaltavat toisensa ja vihaavat toinen toistaan. Monta väärää profeettaa ilmaantuu, ja he johtavat useita harhaan. Ja kun laittomuus lisääntyy, monien rakkaus kylmenee. (Tämä agape -rakkaus on vain kristityillä.) 
Mark. 13:9-13. "Pitäkää varanne! Teidät viedään oikeuteen ja teitä piestään synagogissa. Maaherrojen ja kuninkaiden eteen te joudutte minun nimeni tähden, todistukseksi heille. … "Veli antaa veljensä surmattavaksi, isä lapsensa, ja lapset nousevat vanhempiaan vastaan ja tuottavat heille kuoleman. (Perherakkaus on väistynyt oman edun tavoittelun tieltä.) Kaikki vihaavat teitä minun nimeni tähden, mutta se, joka kestää loppuun asti, pelastuu. (Ihmisten "viha" esiintyy enimmäkseen välinpitämättömyytenä kristittyjä kohtaan. Mutta heti kun kristityn läsnäolo tai sanat muistuttavat synnistä, kristitystä tulee vastenmielinen.) 

Luuk. 21:12-19. "Mutta jo ennen tätä (suuria maanjäristyksiä, nälänhätää ja ruttotauteja) teidän kimppuunne käydään ja teitä vainotaan. Teitä viedään tuomiolle synagogiin, teitä teljetään vankilaan, te joudutte kuninkaiden ja maaherrojen eteen minun nimeni tähden. Näin te saatte tilaisuuden todistaa minusta. (Suostummeko me olemaan Jumalan käytettävissä tällaisellakin Jumalan suunnittelemalla tavalla?) Painakaa vain mieleenne, että teidän ei tule etukäteen miettiä, miten itseänne puolustatte. Minä annan teille viisauden puhua niin, ettei yksikään vastustajanne kykene kiistämään eikä kumoamaan sanojanne. (Yksi vainojen seuraus on se, että näin vainoajat joutuvat tekemisiin evankeliumin kanssa ja joitakin heistä voi vielä pelastua.) "Jopa teidän vanhempanne, veljenne, sukulaisenne ja ystävänne luovuttavat teidät viranomaisille, ja muutamia teistä surmataan. Kaikki vihaavat teitä minun nimeni tähden. Mutta edes hiuskarva päästänne ei mene hukkaan. Pysykää lujina, niin voitatte omaksenne elämän. (Jumala tietää mitä hänen omilleen tapahtuu jopa yhden hiuksen tarkkuudella. Siksi kuolemankaan kohdatessa ei tarvitse olla peloissaan. Parempi kuolla uskossa Kristukseen ja päästä taivaallisiin häihin, kuin kuolla Kristuksen kieltäjänä ja joutua kadotustuomiolle ja tulijärveen.) 

Juutalaisia on aina vainottu Jumalan sanan tähden, vaikka muita asioita käytetäänkin siinä tekosyynä. Joten Israelin valtion muodostuminen ja juutalaisten paluu omaan maahansa holokaustin jälkeen sijoittuu luontevasti tämän viidennen sinetin yhteyteen. Israelin valtio perustettiin v. 1948. Jumalan lupaus Israelin kansan paluusta omaan maahansa on toteutunut (Hes. 37:1-14). Kaikki muukin, mitä Jumala on sanassaan sanonut, toteutuu varmasti. 
Hes. 37:1-14. Herran käsi tarttui minuun, ja Herran henki vei minut kauas pois ja laski minut keskelle laaksoa, joka oli täynnä kuolleitten luita. ..." Minä puhuin saamani käskyn mukaan, ja minun vielä puhuessani alkoi kuulua kovaa kalinaa, kun luut lähenivät toisiaan ja liittyivät yhteen nivel niveleltä. Minä näin, että niiden päälle kasvoi jänteet ja liha ja että nämä saivat nahan ympärilleen, … Minä puhuin niin kuin Herra minua käski, ja luihin tuli henki. Ne heräsivät eloon ja nousivat maasta, ja siinä oli luvuton ihmisjoukko. Herra sanoi minulle: "Ihminen, nämä luut ovat Israelin kansa. Kaikki israelilaiset sanovat: 'Luumme ovat kuivettuneet, toivomme on mennyt, me olemme hukassa.' Sen tähden julista heille: Näin sanoo Herra Jumala: Minä aukaisen teidän hautanne, päästän teidät, oman kansani, (kansojen seassa olevista) haudoistanne ja vien teidät Israelin maahan. … Minä panen teihin henkeni, niin että te heräätte eloon, ja vien teidät maahanne. Silloin te tiedätte, että minä, Herra, teen sen minkä olen luvannut tehdä. Näin sanoo Herra." 
Israel on ollut kansana omassa valtiossaan v. 1948 alkaen. Pyhän kansan hajaannus on lopussa. 
Matt. 24:32-34. "Ottakaa oppia vertauskuvasta, jonka viikunapuu (Israelin vertauskuvana) tarjoaa: kun sen oksa virkoaa ja alkaa tulla lehteen, te tiedätte, että kesä on lähellä. Samalla tavoin te kaiken tämän nähdessänne tiedätte, että se aika on lähellä, aivan ovella. Totisesti: tämä sukupolvi ("genea") ei katoa ennen kuin kaikki tämä tapahtuu. (Sana "genea, sukupolvi" tarkoittaa sekä lopunajan päätöksen tapahtumahetkellä elossa olevaa sukupolvea että Israelia kansana.) 
Luuk. 21:29-36. Hän (Jeesus) esitti heille myös vertauksen: "Katsokaa viikunapuuta, tai mitä puuta tahansa. (Israelin valtion muodostumisen lisäksi myös moni muu kansa saa itsenäisyyden.) Kun näette sen puhkeavan lehteen, te tiedätte ilman muuta, että kesä on jo lähellä. Samalla tavoin te nähdessänne tämän tapahtuvan tiedätte, että Jumalan valtakunta on lähellä. Totisesti: tämä sukupolvi ("genea") ei katoa ennen kuin kaikki tämä tapahtuu. Taivas ja maa katoavat, mutta minun sanani eivät katoa. "Pitäkää varanne, etteivät juopottelu ja päihtymys tai jokapäiväisen elämän huolet turruta teitä, niin että se päivä (Kristuksen paluu ja sen jälkeen tapahtuvat tuomiot) yllättää teidät niin kuin ansa. Sitä päivää ei vältä yksikään, joka maan päällä elää. Pysykää siis alati valveilla ja rukoilkaa itsellenne voimaa (= Kristuksen veren suojaa ja Pyhän Hengen läsnäoloa), jotta selviäisitte kaikesta siitä, mikä on tapahtuva, ja kestäisitte Ihmisen Pojan edessä." (Ihmisen Pojan, Jeesuksen Kristuksen edessä kestävät vain ne, jotka asettavat turvansa hänen sovintovereensä ja odottavat Hänen paluutaan.) 

Jumala varjelee Israelin kansana maassaan lopun aikana vaikka Israelin ympärillä olevat valtiot ahdistavat sitä. 
Ps. 83:2-9. Jumala, älä enää vaikene! Älä katso ääneti, älä ole niin hiljaa! Sinun vihollisesi riehuvat, nostavat uhitellen päätään. He punovat juonia omaa kansaasi vastaan, vehkeilevät sinun suojattiesi pään menoksi. He sanovat: "Me tuhoamme heidät! Tehdään loppu koko kansasta, niin että Israelin nimikin unohtuu!" (Esim. palestiinalaisvaltion, jota ei ole, perustuskirjassa edellytetään Israelin valtion ja israelilaisten tuhoaminen.) He ovat yksissä tuumin tehneet liiton, kaikki he ovat sinua vastaan: Edomin telttakunnat ja ismaelilaiset, Moab (Jordania) ja hagarilaiset (Egypti), Gebal, Ammon (osa Jordaniaa) ja Amalek, Filistea ja Tyroksen asukkaat (Libanon). Assyriakin (Syyria) on liittynyt heihin, tullut avuksi Lootin jälkeläisille (Jordania). 
Israel on oman valtion perustamisen jälkeen joutunut käymään lukuisia puolustussotia, jotka se on kaikki voittanut. Unesco, YK:n alainen järjestö, on tehnyt sellaisen päätöksen, että Israelia ei ole historiassa aikaisemmin koskaan ollut olemassa. Kristityt länsimaat ovat tätäkin päätöstä tehtäessä olleet YK:ssa joko hiljaa tai valehtelevat tietoisesti, Suomi muiden mukana. 

Kuudes ja seitsemäs sinetti avautuvat mahdollisesti samanaikaisesti. 

	Ilm. 6:12-17 / 6. sinetti (lopun ajan päätöksen tapahtumat lyhyenä yhteenvetona) 
Minä näin, kuinka Karitsa avasi kuudennen sinetin. Maa järkkyi ja vavahteli, aurinko pimeni mustaksi kuin suruvaate, ja kuu muuttui kauttaaltaan verenpunaiseksi. Taivaan tähdet putosivat maahan, niin kuin viikunat varisevat puusta myrskyn sitä ravistellessa. Taivas hävisi näkyvistä kuin kirja, joka kääritään kokoon, ja kaikki vuoret ja saaret siirtyivät paikaltaan. 
Maan pinnanmuoto muuttuu entiseen verrattuna täysin uudenlaiseksi viimeistään seitsemännen vihan maljan aikana. Mm. saaret siirtyvät silloin paikoiltaan. 
Maan kuninkaat, ylimykset ja sotajoukkojen johtajat, rikkaat ja mahtavat miehet ja kaikki muut, niin orjat kuin vapaat, piiloutuivat luoliin ja vuorten rotkoihin ja huusivat vuorille ja kallioille: "Kaatukaa päällemme, kätkekää meidät valtaistuimella istuvan katseelta ja Karitsan vihalta! 
Heidän vihansa suuri päivä on tullut - kuka voi sen kestää?" 
Nykyaikana julistetaan sellaista Jeesusta, joka ei vaadi parannuksen tekoa, ja siksi synnin harjoittajilla on suuri vaara jäädä Karitsan vihan alle, joka toteutuu tällaisellakin tavalla. 

Ilm. 8:3-5. Suitsutus- ja rukousastian heitto maan päälle – ukkonen, salamat ja maan järähtely. 
Vielä tuli yksi enkeli, joka asettui alttarin ääreen kädessään kultainen suitsutusastia. Hänelle annettiin paljon suitsuketta, jotta hän valtaistuimen edessä olevalla kultaisella alttarilla liittäisi suitsutusuhrin kaikkien pyhien rukouksiin. Niin nousi suitsutuksen savu enkelin kädestä Jumalan eteen yhdessä pyhiltä tulevien rukousten kanssa. (Maan päällä on vielä ihmisiä, jotka rukoilevat. Uskovien ylösotto ei ole vielä tapahtunut.) Enkeli otti suitsutusastian, täytti sen alttarin tulella ja sinkosi tulen alas maan päälle, ja ukkonen jylisi, salamat leimusivat ja maa järähteli. 

Kolme ensimmäistä pasuunaa soivat ilmeisesti peräjälkeen lyhyen ajan sisällä. Ison meteorin isku maapallolle saisi aikaan kuvatun kaltaiset tuhot. 

Neljännen pasuunan aiheuttama tuho ja osittain myös viidennen, voisi olla seurausta suuren tulivuoren purkautumisesta, jossa iso määrä tuhkaa nousee ilmakehään. Tällaiset supertulivuoret ovat ainakin Pohjois-Amerikassa ja Italiassa.
	Ilm. 8:1- / 7. sinetti (lopun ajan päätöksen tapahtumat yksityiskohtaisesti kerrottuna) 
Ilm. 8:1. (Puolen tunnin hiljaisuus.) Kun Karitsa avasi seitsemännen sinetin, taivaassa syntyi hiljaisuus, ja sitä kesti puolen tunnin verran. 
Pyhien rukouksia kerätään ennen kuin Jumalan "pienemmät" tuomiot alkavat pasuunan soittojen muodossa. Tilanne on toisenlainen vihan maljojen vuodattamisen alussa, jolloin Jumalan ”suuret” tuomiot alkavat tapahtua. Silloin Jumalan kirkkaus ja voima täyttävät temppelin savulla, niin ettei kukaan voi mennä sisälle temppeliin. Silloin ei rukouksia ilmeisesti enää kerätä. 
Ilm. 8:2. (Seitsemän pasuunaa annetaan enkeleille.) Minä näin, kuinka niille seitsemälle enkelille, jotka seisoivat Jumalan edessä, annettiin seitsemän torvea (pasuunaa). 

Ilm. 8:6. Ne seitsemän enkeliä, joilla oli seitsemän torvea, valmistautuivat puhaltamaan torviinsa. 
Ilm. 8:7 / 1. pasuuna (kolmasosa maasta palaa) 
Ensimmäinen enkeli puhalsi torveensa. Silloin tuli rakeita ja tulenlieskoja ja niiden seassa verta, ja ne iskivät maahan. Kolmannes maasta paloi, kolmannes puista paloi, ja samoin paloi kaikki vihanta ruoho. 
Ilm. 8:8 / 2. pasuuna (kolmasosa merestä kuolee) 
Toinen enkeli puhalsi torveensa. Silloin syöksyi mereen jokin, mikä oli suuri kuin vuori ja liekehti tulta. Kolmannes merestä muuttui vereksi, kolmannes meressä elävistä eläimistä kuoli ja kolmannes laivoista tuhoutui. 
Ilm. 8:10-11 / 3. pasuuna (kolmannes suolattomasta vedestä / juomavedestä tuhoutuu) 
Kolmas enkeli puhalsi torveensa. Silloin putosi taivaalta suuri, soihtuna palava tähti, ja maahan pudotessaan se täytti kolmanneksen virroista ja vesien lähteistä. Tähden nimi oli Koiruoho. Kolmannes vesistä muuttui karvaaksi kuin koiruoho, ja monet ihmiset kuolivat vedestä, koska se oli tullut myrkylliseksi. 
Joidenkin mukaan koiruoho on radioaktiivisuutta. 
Ilm. 8:12 / 4. pasuuna (kolmasosa valosta katoaa) 
Neljäs enkeli puhalsi torveensa. Silloin kolmannes auringosta, kolmannes kuusta ja kolmannes tähdistä sammui, niin että ne pimenivät kolmanneksen. Päivä menetti kolmanneksen valostaan, ja samoin synkkeni yö. 
Ilmakehässä oleva tuhka voi aiheuttaa kuvatun kaltaisen pimentymisen. 



	3 viimeistä pasuunaa (Kotkan kolme voi–huutoa = loput kolme pasuunaa.) 
Ilm. 8:13 Silloin näin kotkan, joka lensi korkealla taivaan laella ja huusi kovalla äänellä: "Voi! Voi! Voi niitä, jotka asuvat maan päällä! Vielä tulevat torvet soimaan, vielä puhaltaa torveensa kolme enkeliä." 

Ilm. 12:1-18. Näky; (Nainen ja lohikäärme.) 
Näyllä selkiytetään lopunajan kahden pedon syntymistä lohikäärmeen vaikutuksesta. Näyssä kuvataan myös Kristuksen syntymää ja sen jälkeistä aikaa. 
Taivaalla näkyi suuri tunnusmerkki: nainen, jolla oli pukunaan aurinko, kuu jalkojen alla ja pään päällä seppeleenä kaksitoista tähteä. 
1. Moos. 37:9-10 mukaan kuvattu Israelin kansa, josta Kristus syntyi. 
Hän oli raskaana ja huusi tuskissaan synnytyspolttojen vaivaamana. 
"Synnytyspoltot" ennen Jeesuksen ensimmäistä tulemista, ihmiseksi syntymistä. Myöhemmin ilmestyskirjassa mainitaan toiset synnytyspoltot, jotka koetaan ennen Jeesuksen toista tulemista. 
Toinenkin tunnusmerkki näkyi taivaalla: suuri tulipunainen lohikäärme, jolla oli seitsemän päätä ja kymmenen sarvea ja kruunu kaikissa seitsemässä päässä. 
Kuva saatanasta ja saatanan hallinnassa olleista ja olevista maailmanvalloista, joka Jeesuksen aikana toteutui Rooman valtakuntana. Lohikäärmettä kuvataan tässä lähes samoilla sanoilla kuin Ilm. 13:10 kohdassa olevaa lopunajan 10-valtioliittoa. Erona on vain se, että kruunut ovat sarvissa. 
Pyrstöllään se pyyhkäisi pois kolmanneksen taivaan tähdistä ja sinkosi ne maahan 
Tätä on tulkittu siten, että 1/3 osa taivaan enkeleistä lankesi kapinaan Jumalaa vastaan saatanan mukana. Nämä langenneet enkelit ovat nyt maan päällä riivaajina.
Lohikäärme asettui synnyttävän naisen eteen nielaistakseen lapsen heti kun se syntyy. (Herodes yritti tappaa Jeesuksen jo lapsena.) Nainen synnytti lapsensa, pojan, joka on paimentava maailman kansoja rautaisella sauvalla. (Kuvaus Jeesuksen vallasta lopun ajan päätöksessä ja 1000 vuotisen aikakauden aikana.) Tämä lapsi temmattiin Jumalan ja hänen valtaistuimensa luo, (Jeesuksen ylösnousemus kuolleista ja istuutuminen Isän oikealle puolelle) ja nainen pakeni autiomaahan. Jumala on sinne valmistanut hänelle turvapaikan, missä hänestä pidetään huolta tuhat kaksisataakuusikymmentä päivää. (Israel säilyy kansana ilman valtiota muiden kansojen seassa.) Taivaassa syttyi sota. Mikael ja hänen enkelinsä kävivät taisteluun lohikäärmettä vastaan. Lohikäärme enkeleineen teki vastarintaa mutta kärsi tappion, eikä sille ja sen joukolle ollut enää sijaa taivaassa. 
Jobin, joka oli Aabrahamin aikalainen, aikana saatanalla oli vielä pääsy Jumalan luo. 
Job 1:6-7. Eräänä päivänä Jumalan pojat (enkeleitä) tulivat koolle ja asettuivat Herran eteen. Myös Saatana oli heidän joukossaan. Herra kysyi Saatanalta: "Mistä sinä tulet?" Saatana vastasi: "Olen kuljeksinut pitkin ja poikin maita mantereita." 
Tuo suuri lohikäärme, tuo muinaisaikojen käärme, jota kutsutaan Paholaiseksi ja Saatanaksi, tuo koko ihmiskunnan eksyttäjä, syöstiin maan päälle, ja samoin syöstiin alas sen enkelit. 
Sijoittaisin tämän tapahtuman Jeesuksen taivaaseen astumisen yhteyteen, kun Hän vei mukanaan oman sovintoverensä taivaaseen kaikkeinpyhimpään. 
Hepr. 9:12. Hän on uhrannut oman verensä. Näin hän on kertakaikkisesti täyttänyt tehtävänsä, astunut sisään kaikkeinpyhimpään ja hankkinut meille ikiajoiksi lunastuksen. 
Luuk. 10:18. Jeesus sanoi heille (opetuslapsille): "Minä näin, kuinka Saatana sinkoutui taivaasta kuin salama. 
Minä kuulin, kuinka taivaassa sanottiin kovalla äänellä: Nyt on pelastus tullut, meidän Jumalallamme on kuninkuus ja mahti ja hänen Voidellullaan valta. Nyt on Syyttäjä syösty alas, tuo, joka meidän Jumalamme edessä syytti veljiämme päivin ja öin. He voittivat hänet, Karitsan veri ja heidän todistuksensa toivat heille voiton. (Valkoinen hevonen ratsastajineen on voittaja.) He eivät säästäneet henkeään vaan olivat valmiit kuolemaankin. Iloitkaa siis, taivaat ja te taivaiden asukkaat! Mutta voi maata ja merta - Saatana on laskeutunut teidän luoksenne! Se on raivon vallassa, sillä se tietää, että sen aika on lyhyt. 
Kun lohikäärme huomasi, että se oli syösty maahan, se lähti ajamaan takaa naista, joka oli pojan synnyttänyt. (Saatana vihaa Israelia ja saa kansat vainoamaan juutalaisia.) Mutta naiselle annettiin suuren kotkan siivet, jotta hän lentäisi turvapaikkaansa autiomaahan. Siellä hän on suojassa käärmeeltä, ja hänestä pidetään huolta vuosi, kaksi vuotta ja puoli vuotta. 
Kuten Israelista pidettiin huolta 40 vuoden ajan ennen luvattuun maahan pääsemistä. Tässä mainittu 3,5 vuoden aika toteutuu mahdollisesti vielä vihan maljojen aikana. 
Käärme syöksi kidastaan naisen perään vesivirran, jotta virta veisi hänet mennessään (kansainvaellukset?), mutta maa auttoi naista: se avasi suunsa ja nielaisi virran, jonka lohikäärme oli syössyt kidastaan. Lohikäärmeen raivo yltyi, ja se lähti sotimaan naisen muita lapsia vastaan (Kristusta tunnustavia kristittyjä vastaan), niitä, jotka ovat uskollisia Jumalan käskyille ja Jeesuksen todistukselle. Lohikäärme seisahtui meren rannalle (kansojen meri). 
	Ilm. 9:1-11 / 5. pasuuna (5 kk piina.) 
Tässä pasuunassa kuvataan laaja-alaista ihmisten riivaustilaa, toisaalta ihmisten kesken käytävää sotaa. 
Viides enkeli puhalsi torveensa (= ensimmäinen voi–huuto). Silloin minä näin, että taivaasta oli pudonnut maahan tähti. 
Tämä liittyy Ilm. 12:1-18 näkyyn naisesta ja lohikäärmeestä. Tähti voi olla samaan aikaan kuvausta sekä maahan heitetystä saatanasta että maahan törmänneestä asteroidista. 
Sille annettiin syvyyden kuilun avain, ja se avasi tuon syvyyteen vievän kuilun. 
Myöhemmin Saatana lukitaan syvyyteen kahleissa. 
Kuilusta nousi savua kuin suuresta uunista, ja savu pimensi auringon ja ilman. Savusta levisi maan päälle heinäsirkkoja, ja niille annettiin sama valta kuin on skorpioneilla maan päällä. Niille sanottiin, että ne eivät saa vahingoittaa kedon ruohoa eivätkä mitään muutakaan vihantaa eivätkä yhtään puuta, vaan ainoastaan niitä ihmisiä, joilla ei ole otsassaan Jumalan sinettiä. 
Kristuksen omat ja 144000 sinetöityä ovat Jumalan antamassa turvassa. 
Heitäkään ne eivät saaneet tappaa, ainoastaan piinata viiden kuukauden ajan. Tuska, jonka ne ihmiselle tuottavat, on samanlainen kuin skorpionin piston tuottama. Sinä aikana ihmiset etsivät kuolemaa mutta eivät löydä, he haluavat kuolla, mutta kuolema pakenee heitä. 
Vastaava riivaustilanne on kuvattu Luuk. 8:27 ja Mark. 5:1-20. Riivaajia kyllä maailmassa riittää, koska 1/3 osa taivaan enkeleistä lankesi ja muuttui riivaajiksi. 
Luuk. 8:27. Kun Jeesus nousi rannalle (Gerasan alueella), häntä vastaan tuli kaupungista mies, jota vaivasivat pahat henget. Mies oli jo kauan kulkenut vaatteitta, … Mark. 5:2-5. … eikä kukaan kyennyt hillitsemään häntä. Kaiket päivät ja yöt hän oleskeli haudoissa ja vuorilla, huusi ja runteli itseään kivillä. 
Heinäsirkat olivat näöltään kuin taisteluun varustettuja hevosia. Niillä oli päässään kullalta kimaltavat seppeleet, niiden kasvot olivat kuin ihmisen kasvot, ja niillä oli naisen tukan kaltainen tukka. (nuttura?) Niiden hampaat olivat kuin leijonan hampaat, ja niillä oli rintapanssarit, jotka olivat kuin rautaa. Niiden siivistä lähti samanlainen jyminä kuin sotavaunuista, joita monet hevoset täyttä laukkaa vetävät taisteluun. (Mahdollisesti kuvaus taisteluhelikoptereista.) Niillä oli pyrstö ja pistin kuin skorpioneilla, ja pyrstöllään ne saivat tehdä ihmisille pahaa viiden kuukauden ajan. Kuninkaanaan niillä oli syvyyden enkeli, hepreankieliseltä nimeltään Abaddon, kreikankieliseltä Apollyon. 
"Kadottaja", jota pidetään saatanan alaisena enkelinä. Arameankielisen Uuden testamentin mukaan kyseessä on "abdo", joka merkitsee palvelijaa / johtajaa. A. Laaton mukaan Abaddon on tuonelan toinen nimi. 
Ilm. 9:12. Ensimmäinen voi-huuto on ohi. Mutta sen jälkeen tulee vielä kaksi huutoa. 

Googin sotaa on vaikea sijoittaa ilmestyskirjan tekstien perusteella mihinkään. Googin sota mahdollisesti aloittaa kolmannen maailmansodan. 
Googin sodasta selvitys jäljempänä. 

Ilm. 9:13-21 / 6. pasuuna (Kolmas maailmansota, kolmasosa kaikista maailman ihmisistä kuolee.) 
Kuudes enkeli puhalsi torveensa (= Toinen voi–huuto). Silloin kuulin, kuinka Jumalan edessä olevan kultaisen alttarin sarvista tuli ääni, joka sanoi kuudennelle torveaan soittaneelle enkelille: "Päästä irti ne neljä enkeliä, jotka ovat kahleissa suuren Eufratvirran rannalla." 
Vertaa Dan. 7:1-6 "taivaan neljä tuulta". 
Dan. 7:1-6. ... Minä näin näyssäni yöllä, miten taivaan neljä tuulta (henkeä) panivat valtameren (kansojen meren) äkkiä kuohumaan. … 
Niin päästettiin irti nämä neljä enkeliä, jotka olivat valmiina tätä tuntia, päivää, kuukautta ja vuotta varten (Jumala tietää kolmannen maailmansodan alunkin tarkalleen.): niiden oli määrä surmata kolmannes ihmiskunnasta. Niillä oli ratsuväkeä kaksikymmentätuhatta kertaa kymmenentuhatta sotilasta; minä kuulin joukkojen lukumäärän. (20 miljoonaa) Tällaisia olivat näyssäni ratsut ja ratsastajat: niillä oli tulipunaiset, savunsiniset ja rikinkeltaiset rintapanssarit, ja hevosilla oli kuin leijonan pää ja niiden suusta suitsi tulta, savua ja rikin katkua. Näihin kolmeen vitsaukseen - tuleen, savuun ja rikin katkuun, jotka suitsivat hevosten suusta, - kuoli kolmannes ihmiskuntaa. Hevosten voima oli niiden suussa ja hännässä. Häntä oli kuin käärme, ja sillä oli käärmeen pää, jolla se tuotti tuhoa. 
Voisi kuvata ohjuksia, jotka jättävät savuvanan jälkeensä ja joiden kärjessä on räjähde. 
Loput ihmiset, ne jotka eivät kuolleet näihin vitsauksiin, eivät kuitenkaan lakanneet palvomasta kättensä töitä. He kumarsivat yhä pahoja henkiä ja kullasta, hopeasta, pronssista, kivestä ja puusta tekemiään jumalankuvia, jotka eivät voi nähdä, eivät kuulla eivätkä kävellä. He eivät kääntyneet, he eivät luopuneet murhatöistään eivätkä taioistaan, eivät siveettömästä elämästä eivätkä varastamisesta. 
Sodan kauhut eivät muuta ihmistä, vain Kristus voi sen tehdä. 



Googin sota: Mielenkiintoista lisätietoa Googin sodan perinteiseen tulkintaan antaa se, että Venäjän ei tarvitse Raamatun mukaan ollenkaan olla ao. sodassa osallisena. Se voi kuitenkin olla, mikäli Jumala antoi Hesekielille ennakkoon tietoa 1500 vuotta Hesekielin ajan jälkeen syntyvästä kansasta, joka kutsui itseään ruuseiksi. 
Nettisivulta, Israel-profetiassa, on löytynyt seuraavaa tietoa; 

[image: ]

Assyrian suurvallan aikaista karttaa katsomalla voi todeta Mesekin (Mushki) ja Tuubalin alueen sijainneen nykyisen Turkin alueella. Nämä nimitykset olivat tuttuja Hesekielille ja hänen aikalaisilleen. Kun myöhemmin luetellaan Googin joukkoja, niihin kuuluvat sekä Goomerin (Gimarrai) että myös Toogarman (Tilgarimmu) kansanheimot, joiden alueet löytyvät nykyisen Turkin rajojen sisältä. Neljä Hesekielin mainitsemasta seitsemästä kansanheimosta liittyy nykyiseen Turkkiin, joka sijaitsee pohjoiseen Israelista ja on Israel-vastainen. Muut ovat idässä oleva Persia (Iran), etelässä oleva Etiopia / Nubia (Sudan) ja lännessä oleva Puut (Libya). Nämä alueet ovat kaikki muslimi-alueita ja Turkin liittolaisia. 
Sana "Roos" ei tarkoita mitään kansanheimoa, vaan päällikköä. Se viittaa Turkin asemaan päällikkönä. Kun sana Roos on käännetty tarkoittamaan Roosin, eli Venäjän (Russia) ruhtinasta, joudutaan ehkä hakoteille. 

Googin sotaan mahdollisesti liittyviä Raamatun tekstejä. 
Sak. 13:8-9. Näin sanoo Herra: Kaksi kolmasosaa tämän maan asukkaista joutuu tuhoon ja kuolee, vain yksi kolmannes jää jäljelle. Tämän kolmanneksen minä vien tuleen, puhdistan sen kuin hopean ja koettelen sitä tulessa niin kuin kulta koetellaan. (Tämä on jo koskenut juutalaisia pitkän ajan kuluessa. Voi toteutua vielä kerran Googin sodassa. Jäljelle jäänyttä kolmannesta ei tuhota, vaan puhdistetaan ja koetellaan.) 
Sak. 14:1-3. Jerusalem, Herran päivä on jo lähellä! Sinä päivänä sinut ryöstetään tyhjäksi, ja saalis jaetaan muuriesi sisällä. Minä kokoan kaikki kansat taistelemaan Jerusalemia vastaan. (Tähän mennessä, aina kun Jerusalem on hävitetty, siinä ei vielä ole ollut mukana kaikkia kansoja. Hyökkäys voi toteutua jopa YK:n hyväksymänä. YK on lähes täysin Israel-vastainen. USA on vielä ollut Israelin puolella.) Kaupunki valloitetaan, talot ryöstetään, naiset raiskataan, puolet kaupungin asukkaista viedään vieraaseen maahan. Mutta jäljelle jääneitä ei tuhota. Herra itse lähtee sotaan viholliskansoja vastaan, niin kuin hän on lähtenyt ennenkin vihollisen hyökätessä. (Tämäkin on jo koskenut juutalaisia pidemmän ajan kuluessa. Voi vielä toteutua Googin sodassa.) 
Room. 9:27-28. Mutta Israelista Jesaja huudahtaa: Vaikka Israelin kansa olisi lukuisa kuin merenrannan hiekka, siitä pelastuu vain rippeet (Tämäkin on jo toteutunut mutta voi toteutua vielä Googin sodassa.). Äkkiä ja lopullisesti on Herra toteuttava sanansa maan päällä. 

Googin sota, pohjoisen valtion hyökkäys Israeliin lopun aikana. Egyptiä ei tässä mainita joten se on saattanut tuhoutua 40 vuoden ajaksi mahdollisesti Assuanin padon rikkomisen aiheuttaman tulvan vuoksi. 
Hes. 38 ja 39 luvut. Minulle tuli tämä Herran sana: "Ihminen, käännä katseesi kohti Magogin maata, kohti Gogia, Mesekin ja Tubalin ylintä ruhtinasta (Turkki, mahdollisesti Venäjän avustuksella), ja julista hänelle tuomio. Sano hänelle: Näin sanoo Herra Jumala: Gog, Mesekin ja Tubalin ylin ruhtinas, minä käyn sinua vastaan! Minä kuljetan sinua paikasta toiseen, minä panen koukut leukoihisi ja tuon nähtäväksi sinut ja koko sotajoukkosi, ... Heidän kanssaan ovat Persian (Iran), Nubian (Sudan) ja Putin (Libya) miehet, kaikilla kilvet ja kypärät, heidän kanssaan ovat Gomer (Turkin aluetta) ja Bet-Togarma (Turkin aluetta), kaikki perimmän pohjoisen joukot - sinun kanssasi on monia kansoja. (Antiikin aikana Mustameri oli perimmäinen pohjoinen meri.) "Valmistaudu, varustaudu, sinä ja kaikki sinun joukkosi, jotka ovat luoksesi kokoontuneet. Varaudu olemaan minun käytettävissäni, sillä aikojen kuluttua sinä saat kutsun ja tehtävän. Kun aika on täysi, sinä tulet sodan jäljiltä rakennettuun maahan, jonka asukkaat ovat palanneet monien kansojen keskeltä. Sinä tulet Israelin vuorille, jotka ovat pitkään olleet autioina mutta ovat saaneet väkensä takaisin kansojen keskeltä. (Israelin paluu maahansa ja jälleenrakentaminen on jo toteutunut.) Kaikki asuvat siellä turvallisin mielin. (Israel luottaa sotilaalliseen voimaansa.) Silloin tulet sinä, hyökkäät kuin rajuilma, pilven lailla sinä peität koko maan. Sinä hyökkäät kaikkine joukkoinesi, ja sinun kanssasi on monia kansoja. … 
Kaikki Saban ja Dedanin kauppiaat ja Tarsisin mahtavat kauppamiehet sanovat sinulle: 'Aiotko ryöstää kaiken ryöstettävän, kokositko joukkosi rosvoamaan rosvottavan? Aiotko anastaa hopean ja kullan, kaapata karjan ja kaiken tavaran, ryöstää mahtavan saaliin?' (Yksikään ulkopuolinen valtio ei estä Googin hyökkäystä Israeliin. USA:kaan ei puolusta Israelia, sillä Turkki on jäsen Naton puolustusliitossa.) … Sinä hyökkäät minun kansaani Israelia vastaan ja peität pilven lailla koko maan. (Israel miehitetään.) Tämä tapahtuu silloin kun aika on täysi, minä vien sinut silloin maatani vastaan, jotta kansat oppisivat tuntemaan minut. Siinä, mitä sinulle teen, Gog, minä osoitan pyhyyteni kaikkien kansojen nähden. (Israelin kansalta riisutaan tässä vaiheessa oma voima pois sillä Jumala ei anna kunniaansa muille. Niin pitääkin tapahtua 5. Moos. 32:36 mukaan, ennen kuin Jumala voi armahtaa kansaansa, sillä Jumala on luvannut pelastaa jäännöksen.) "... 
Ja sinä päivänä, jona Gog hyökkää Israelin maahan, syttyy minun vihani hehku - näin sanoo Herra Jumala. ... Vuoret luhistuvat, pengermät sortuvat, ja kaikki muurit murenevat maan tasalle. Minä nostan kaikilla vuorillani miekat Gogia vastaan, ja kaikki kohottavat miekan ja käyvät toistensa kimppuun - näin sanoo Herra Jumala. Minä panen täytäntöön Gogin tuomion. Minä lähetän ruton ja vuodatan verta, minä syöksen hänen päälleen ja kaikkien hänen joukkojensa ja kaikkien häntä seuraavien kansojen päälle rankkasateita ja raekuuroja, tulta ja tulikiveä. Minä osoitan suuruuteni ja pyhyyteni, annan kaikkien kansojen tuntea, kuka minä olen. ... 
"Ihminen, julista Gogille tuomio. … Israelin vuorilla sinä kaadut, sinä ja kaikki sinun joukkosi ja kansat, jotka ovat mukanasi. ... "Minä sinkoan tulen Magogin maahan ja sytytän tuleen meren rannoilla asuvien kansojen maat. Silloin nuo kansat, jotka luulivat olevansa turvassa, tietävät, että minä olen Herra. (Kolmas maailmansota ilmeisesti alkaa Googin sodan jälkeen.) Oman kansani Israelin minä opetan tuntemaan pyhän nimeni, ... "Israelilaiset lähtevät kaupungeistaan, sytyttävät tulen ja heittävät siihen aseet, … Niitä riittää poltettavaksi seitsemän vuotta. (Googin sodan päättymisen jälkeen Israel saa olla rauhassa ainakin nämä 7 vuotta - ja todennäköisesti loppuun asti.) He eivät käy kokoamassa risuja eivätkä kaada metsästä puita, vaan tekevät tulen aseista. He ryöstävät ryöstäjänsä, rosvoavat niiltä, jotka ovat heiltä rosvonneet. (Googin joukkojen mukana olleet varusteet, omaisuus ja ryöstösaalis jäävät Israeliin.) Näin sanoo Herra Jumala. "Sinä päivänä minä osoitan Gogille Israelista hautapaikan, Abarimin laakson, joka on Kuolleestamerestä itään, ja se hauta sulkee kulkijoilta tien. Sinne haudataan Gog ja koko hänen korskea joukkonsa ... 
Kaikki kansat saavat nähdä, miten minä panen täytäntöön tuomioni ja kohotan käteni vihollisiani vastaan. Siitä päivästä alkaen israelilaiset tietävät, että minä olen Herra, heidän Jumalansa, … ja he saavat taas rauhassa asua omassa maassaan, eikä kukaan ahdista heitä. (Tämä ”eikä kukaan ahdista heitä” toteutuu vasta Googin sodan jälkeen.) ... Enää en kätke heiltä kasvojani, vaan vuodatan henkeni Israelin heimon ylle. Näin sanoo Herra Jumala." 
5. Moos. 32:36. Sillä Herra hankkii oikeuden kansallensa ja armahtaa palvelijoitansa, koska hän näkee, että heidän voimansa on poissa ja että kaikki tyynni on lopussa. 

Sak. 14:12-15. Mutta Herra lyö vitsauksella kaikkia niitä kansoja, jotka sotivat Jerusalemia vastaan. Ihmisiltä mätänee ruumis heidän vielä seisoessaan, silmät mätänevät kuopissaan, ja kieli mätänee heidän suuhunsa. Sinä päivänä Herra saattaa heidät täyteen sekasortoon. He käyvät käsiksi toinen toiseensa, nostavat käden toistaan vastaan. Silloin Juuda taistelee Jerusalemin rinnalla, ja ympärillä asuvien kansojen rikkaudet kootaan saaliina yhteen: kultaa, hopeaa ja vaatteita suuret määrät. (Googin joukkojen sotaretkellään keräämät rikkaudet jäävät Israeliin.) … 

Dan. 11:40-45. (Googin sotaa tai kolmannen maailmansodan alkua.) "Lopun hetkellä Etelän kuningas iskee yhteen hänen (Pohjoisen kuningas) kanssaan. (Mikäli Etelän kuningas on Egypti, se tuhoutuu tässä vaiheessa 40. vuodeksi.) Ja Pohjoisen kuningas käy Etelän kuninkaan kimppuun vaunuin, ratsuin ja lukuisin laivoin, valtaa maan toisensa jälkeen ja pyyhkäisee tulvan tavoin kaiken yli. Hän hyökkää myös Ihanaan maahan (Israeliin), ja kymmenettuhannet sortuvat. Mutta Edom, Moab ja useimmat ammonilaiset (osa Jordaniaa) pelastuvat hänen käsistään. Hän tunkee kätensä maahan toisensa jälkeen, eikä edes Egypti pelastu. (Egypti tulee jossain vaiheessa autioksi 40 vuodeksi, Hes. 29:12-13.) Hän (Pohjoisen kuningas) ottaa haltuunsa kulta- ja hopeakätköt ja kaikki Egyptin ihmeelliset rikkaudet, ja libyalaiset ja nubialaiset seuraavat häntä saattueena. Sitten idästä (Kiina?) ja pohjoisesta (?) tulevat sanomat pelästyttävät hänet, ja hän lähtee vihoissaan tuhoamaan ja perin pohjin hävittämään monia (kolmas maailmansota alkaa). Hän pystyttää telttapalatsinsa meren ja ihanan pyhäkkövuoren välille. Sitten hän tapaa loppunsa, eikä kukaan auta häntä. 

Olen miettinyt, miten ja mihin kohtaan Suomi voisi liittyä näissä tapahtumissa. Tässä voisi olla yksi. Suomen osalta on profetioita, että kolme kertaa vihollisen miekka osuu Suomeen. Kaksi kertaa on jo tapahtunut ja kolmannella kerralla se pistetään kahvaa myöten. Ennen Googin sotaa tai sen jälkeisessä kolmannessa maailmansodassa tämä kolmaskin kerta ilmeisesti tapahtuu. Kun pohjoisesta tuleva sanoma pelästyttää pohjoisen kuninkaan, ja pohjoisen kuningas kaatuu Israelin vuorille, voisi se olla merkkinä jostain myös Suomea koskevasta tapahtumasta. Suomihan on liittynyt Natoon. Profetioissa on nimittäin kerrottu, että tällä kolmannella kerralla vihollisen miekka särkyy. 

Seuraava on ilmeisesti kuvausta kolmannesta maailmansodasta (kuudes pasuuna). 
Joel 2:1-17. Puhaltakaa torveen Siionissa (kuudes pasuuna?), antakaa hälytys minun pyhällä vuorellani! Vaviskaa, kaikki maan asukkaat: Herran päivä tulee. Se on jo lähellä. Se on pimeyden ja synkeyden päivä, pilven ja sumun päivä. Niin kuin aamurusko leviää vuorille, niin levittäytyy maahan suuri ja väkevä kansa. Sellaista kansaa ei ole ennen ollut eikä koskaan enää ole, ei tulevienkaan sukupolvien aikana. (Tällä hetkellä Kiina on varteen otettavin ehdokas täksi kansaksi.) Hävittävä tuli kulkee sen edellä, leimuava liekki sen jäljessä. Maa on sen edessä kuin Eedenin puutarha, sen jäljessä kuin eloton aavikko. Mikään ei säästy tuholta. 
Hyökkääjät ovat näöltään kuin hevoset, ne juoksevat kuin ratsut. Ne hyppivät vuorten harjanteilla rämisten kuin sotavaunut, rätisten kuin olkia ahmiva liekki. Ne ovat kuin väkevä sotajoukko, taisteluun valmis. Kansat vapisevat niiden edessä, ihmisten kasvot kalpenevat. Ne ryntäävät eteenpäin kuin soturit, kiipeävät muurille kuin sankarit. Kukin kulkee tietään suoraan, yksikään ei poikkea suunnastaan. Ne eivät sysi toinen toistaan, kukin tietää oman tiensä. Ne syöksyvät keihäiden välitse, etenevät hyvässä järjestyksessä. Ne hyökkäävät kaupunkiin, ryntäävät muurille, kiipeävät taloihin, tunkeutuvat ikkunoista sisään kuin varkaat. Maa järisee niiden edessä, taivas vapisee. (Osuva kuvaus sotaroboteista ja –drooneista.) Aurinko ja kuu pimenevät, tähtien loiste sammuu. Herra itse johtaa sotajoukkoa jylisevällä äänellään. (Antikristillinen Kiina(?) on ilmeisesti tällä kertaa Jumalan tuomioiden toimeenpanija.) Valtava on hänen sotaväkensä, väkevä hänen käskynsä toteuttaja. Herran päivä on suuri, pelottava ja hirmuinen. Kuka sen kestää? (Kolmasosa ihmiskunnasta kuolee.) 
Vielä nytkin Herra sanoo: - Kääntykää minun puoleeni, tehkää niin koko sydämestänne, paastotkaa, itkekää ja valittakaa. Repikää rikki sydämenne, älkää vaatteitanne. Palatkaa Herran, Jumalanne, luo, sillä hän on anteeksiantava ja laupias, hän on kärsivällinen ja hänen hyvyytensä on suuri. Hän voi muuttaa mielensä, peruuttaa määräämänsä rangaistuksen. Ehkä hän vielä leppyy ja siunaa jälleen sadon. Silloin voitte taas tuoda ruokauhrin ja juomauhrin Herralle, Jumalallenne. (Ihmisillä on vielä mahdollisuus ottaa vastaan evankeliumi ja pelastua.) … 
(Jerusalemin kolmas temppelikin on mahdollisesti tässä vaiheessa jo rakennettu tai tullaan rakentamaan. Kaikki tarpeellinen uhritoimituksien aloittamista varten on ollut valmiina ainakin vuodesta 2019 alkaen.) 

Israelin jäännös on turvassa Googin sodan jälkeen kolmannen maailmansodan aikana tai sen jälkeen. 
Joel 2:18-27. Silloin Herran rakkaus syttyi, hän armahti kansaansa ja maataan. Herra vastaa omilleen: - Minä annan teille viljaa, viiniä ja öljyä, niin että te tulette kylläisiksi. En anna teidän enää joutua vieraiden kansojen pilkattaviksi. Viholliset, jotka tulivat pohjoisesta, minä karkotan pois teidän kimpustanne. Minä hajotan heidät kuivaan ja autioon maahan, työnnän etujoukon itäiseen mereen saakka, jälkijoukon läntiseen mereen. Heidän raadoistaan nousee lemu, leviää mätänemisen löyhkä. He ovat ylvästelleet teoillaan! Älkää pelätkö, pellot, iloitkaa ja riemuitkaa! Herra tekee suuria tekoja. Älkää pelätkö, metsän eläimet! Autiot laitumet tulevat jälleen vihreiksi, puut kantavat hedelmää, viikunapuu ja viiniköynnös antavat runsaan sadon. Siionin lapset, iloitkaa ja riemuitkaa Herrasta, Jumalastanne! Hyvyydessään hän lahjoittaa teille jälleen sateen, lähettää sadekuurot ajallaan, antaa syyssateen ja kevätsateen niin kuin ennen. Silloin puimatantereet ovat täynnä viljaa, ja puristamoissa öljy ja viini tulvivat yli reunojen. Minä hyvitän teille ne vuodet, jolloin sadon söivät sirkat ja niiden toukat, vaeltajasirkat ja kalvajasirkat, tuo suuri sotajoukko, jonka lähetin teidän kimppuunne. Te saatte syödä ja tulette kylläisiksi, te ylistätte Herraa, Jumalaanne, joka on tehnyt ihmeellisiä tekoja teidän hyväksenne. Minun kansaani ei enää koskaan pilkata. Te tulette tietämään, että minä olen Israelin keskellä ja että vain minä, Herra, olen teidän Jumalanne, muuta Jumalaa ei ole. Koskaan enää ei minun kansaani pilkata. 

	Ilm. 13:1-10 / (Maallinen petovaltio ilmestyy kolmannen maailmansodan jälkeen.) 
Minä näin, kuinka merestä (kansojen merestä) nousi (maallinen) peto. Sillä oli kymmenen sarvea ja seitsemän päätä, ja kaikissa kymmenessä sarvessa oli kruunu ja jokaiseen päähän oli kirjoitettu herjaava nimi. (Tässä 10-valtioliitossa herjataan Kristusta.) Peto, jonka näin, muistutti leopardia (Kreikka), mutta sillä oli jalat kuin karhulla (Meedo-Persia) ja sen kita oli kuin leijonan kita (Babylon). Lohikäärme antoi sille voimansa ja valtaistuimensa ja suuren vallan. 
Myöhemmin ilmenee, että hengellinen peto saa johtoonsa tämän maallisen petovaltioliiton 3,5 vuoden ajaksi. 
Minä näin, että yksi (maallisen) pedon päistä oli saanut surmaniskun (ehkä aikoinaan Rooman jakautuminen Itä- ja Länsi-Roomaksi) mutta haava oli parantunut. Koko maailma ihmetteli (maallista) petoa ja lähti seuraamaan sitä, ja kaikki kumarsivat lohikäärmettä, joka oli antanut (maalliselle) pedolle sellaisen vallan. 
Maallinen peto voisi olla 10 valtion liitto, joista viisi on entisen Itä-Rooman puolella olevia muslimimaita ja viisi jälkikristillisen Länsi-Rooman puolella olevia maita. = Danielin näkemät 10 varvasta kahdessa jalassa. Kolme valtiota eroaa tästä valtioliitosta; joko silloin kun valtaan tulee hengellinen peto, porttokirkko, joka Maria-kultin alle hyväksyy myös islamin. Tai silloin kun maallinen peto ottaa vallan takaisin itselleen ja hävittää luopiokirkon, mahdollisena johtajanaan islamin odottama Mahdi. Maallinen peto hävittää joka tapauksessa porttokirkon. 
He kumarsivat myös (maallista) petoa ja sanoivat: Kuka on pedon vertainen, kuka pystyy taistelemaan sitä vastaan? (Maalliselle) pedolle annettiin suu, (väärä profeetta?) joka herjaa ja puhuu suuria sanoja, ja se sai tämän vallan neljänkymmenenkahden kuukauden ajaksi. 
Porttokirkon muodostama hengellinen peto käyttää maallisen pedon valtaa maallisen pedon ja lohikäärmeen äänitorvena 3,5 vuotta, kunnes maallisen pedon kuninkaat hävittävät porttokirkon. 
Niin se avasi suunsa ja alkoi herjata Jumalaa. Se herjasi hänen nimeään ja hänen asuinsijaansa ja niitä, jotka asuvat taivaassa. Sille annettiin myös lupa käydä taisteluun pyhiä vastaan ja voittaa heidät, (kuten Daniel oli jo Vanhassa testamentissa kertonut, Dan. 7:20-25. Tämä aika kestää ilmeisesti 3,5 vuotta.) ja niin sen valtaan annettiin kaikki heimot, kansat, kielet ja maat. Kaikki maan asukkaat kumartavat sitä - kaikki ne, joiden nimi ei maailman luomisesta alkaen ole ollut kirjoitettuna teurastetun Karitsan elämänkirjaan. 
Vastaava tilanne oli jo Babyloniassa noin v. 580 eKr. (Dan. 3:16-18). 
Dan. 3:16-18. Sadrak, Mesak ja Abed-Nego sanoivat kuningas Nebukadnessarille: "... Jumala, jota me palvelemme, pystyy pelastamaan meidät tulisesta uunista, ja hän voi pelastaa meidät myös sinun käsistäsi, kuningas. Ja vaikka niin ei kävisikään, kuningas, saat olla varma siitä, että sinun jumaliasi me emme palvele ja sitä kultaista patsasta, jonka olet pystyttänyt, me emme kumarra." 
Jolla on korvat, se kuulkoon: Kenen osana on vankeus, se joutuu vankeuteen, kenen osana on kaatua miekkaan, se kaatuu miekkaan. Nyt kysytään pyhiltä kestävyyttä ja uskoa. (Bo Giertz kääntää tämän kohdan seuraavasti; "Jos kuka vankeuteen viedään, jääköön vankeuteen, jos kuka miekalla tapetaan, antakoon tappaa itsensä.") 

2. Piet. 3:3-9. Erityisesti tietäkää, että lopun aikoina tulee pilkkaajia, jotka ovat omien himojensa vietävinä. He sanovat pilkaten: "Onko hän muka tullut, niin kuin lupasi? Isämme ovat nukkuneet pois, ja kaikki on entisellään, niin kuin on ollut maailman luomisesta asti." Tieten tahtoen he unohtavat, että jo aikojen alussa olivat olemassa taivaat ja maa, jotka Jumalan sana vedestä ja vedellä loi ja jotka se piti koossa. (Jumala luojana on vaihdettu epäkelpojen tappamisen kautta tapahtuneeseen kehitykseen.) Vedellä ja sanalla sen ajan maailma myös hävitettiin vedenpaisumuksessa. Ja sen saman sanan varassa ovat nykyiset taivaat ja nykyinen maa tulen tuhoa odottamassa. Niitä säilytetään sitä päivää varten, jona tuomio tulee ja jumalattomat tuhotaan. Mutta älkää te, rakkaat ystävät, unohtako tätä: Herralle yksi päivä on kuin tuhat vuotta ja tuhat vuotta kuin yksi päivä. Ei Herra vitkastele täyttäessään lupaustaan, vaikka hän joidenkin mielestä on myöhässä. Päinvastoin: hän on kärsivällinen teitä kohtaan, koska ei halua kenenkään tuhoutuvan vaan tahtoo, että kaikki kääntyisivät. (Olemmeko me valmiit kärsimään Kristuksen kanssa, että joku vielä pelastuisi iankaikkiselta kadotukselta?) 
	Ilm. 10:1-11. (Pieni avattu kirjakäärö ja 7 ukkosta. Danielin sinetöity kirjakäärö avautuu. Dan. 12:4.) 
Sitten näin taas uuden, mahtavan enkelin, joka tuli alas taivaasta. Hänellä oli pukunaan pilvi ja hänen päänsä päällä oli sateenkaari, hänen kasvonsa olivat kuin aurinko ja hänen jalkansa kuin tulipatsaat, ja kädessään hänellä oli pieni avattu kirjakäärö. 
Dan. 12:4, 1933/38 käännös. "Mutta sinä, Daniel, lukitse nämä sanat ja sinetöi tämä kirja lopun aikaan asti. Monet sitä tutkivat, ja ymmärrys lisääntyy." 
Hän laski oikean jalkansa meren päälle, vasemman maalle ja huusi kovalla äänellä, niin kuin leijona olisi ärjynyt. Hänen huudettuaan puhui seitsemän ukkosta jylisevällä äänellä. Kun nämä seitsemän ukkosta olivat jylisten puhuneet, minä rupesin kirjoittamaan, mutta silloin kuulin taivaasta äänen, joka sanoi: "Sulje sinetillä se, mitä seitsemän ukkosta puhuivat, älä kirjoita sitä muistiin." 
Jotain sellaista tapahtuu tässä yhteydessä, jota meidän on vielä mahdotonta tietää. 
Job 37:5 ja 13. Kun Jumalan ääni jyrisee, tapahtuu ihmeitä. Hän tekee suuria tekoja, joita me emme käsitä. … Joskus ne tuovat rangaistuksen, joskus siunauksen hänen maalleen. 
Enkeli, jonka näin seisovan meren ja maan päällä, kohotti oikean kätensä taivasta kohti ja vannoi hänen nimeensä, joka elää aina ja ikuisesti, hänen, joka on luonut taivaan, maan ja meren ja kaiken mitä niissä on. Hän vannoi: "Aika on lopussa. Kun tulee päivä, jolloin seitsemäs enkeli kohottaa torvensa ja puhaltaa, on Jumalan salattu suunnitelma viety päätökseen, sen mukaisesti kuin hän on palvelijoilleen profeetoille ilmoittanut." 
Pakanoiden täysi luku on silloin tullut täyteen ja uskovien ylösotto tapahtuu. 
Room. 16:25. … sanoma Jeesuksesta Kristuksesta, se paljastettu salaisuus, joka on ikiajoista saakka ollut kätkettynä! 
Ääni, jonka olin taivaasta kuullut, puhui minulle uudestaan: "Mene tuon enkelin luo, joka seisoo meren ja maan päällä, ja ota avattu kirjakäärö, joka hänellä on kädessään." Minä menin enkelin luo ja pyysin häntä antamaan käärön minulle. Hän vastasi: "Ota ja syö se. Se karvastelee vatsassasi, mutta suussasi se maistuu makealta kuin hunaja." Minä otin käärön enkelin kädestä ja söin sen. Se maistui suussani makealta kuin hunaja, mutta kun olin sen syönyt, alkoi vatsaani karvastella. Minulle sanottiin: "Vieläkin sinun tulee ennustaa, miten käy maailman kansoille, maille, kielille ja kuninkaille." 

Dan. 7:20-25. Halusin myös tietää niistä kymmenestä sarvesta, jotka olivat sen (maallisen pedon) päässä, ja vielä siitä sarvesta, joka kasvoi esiin (porttokirkko tai islamin odottama Mahdi) ja jonka tieltä putosi pois kolme sarvea, tuosta sarvesta, jolla oli silmät (esim. kattava ihmisten valvonta) ja suuria sanoja puhuva suu (kuten kerrottu Ilm. 13:5.) ja joka näytti muita sarvia suuremmalta. Minun katsellessani tuo sarvi ryhtyi sotaan pyhiä vastaan, ja se voitti heidät ja piti heitä vallassaan (kuten Ilm. 13:7 kertoo), kunnes Ikiaikainen saapui … 
Ne kymmenen sarvea ovat kymmenen kuningasta, jotka tulevat hallitsemaan sitä valtakuntaa (maallista petovaltioliittoa). Heidän jälkeensä nousee vielä yksi. Hän on erilainen kuin edelliset (Kuvaus sopii sekä hengelliseksi pedoksi muuttuneeseen porttokirkkoon että islamista nousevaan Mahdiin. Kumpikin on erilainen maallisiin valtioihin verrattuna.) ja kukistaa kolme kuningasta. Uhmaten hän puhuu Korkeinta vastaan, tuhoaa Korkeimman pyhiä ja pyrkii muuttamaan juhla-ajat ja lain. Korkeimman pyhät annetaan hänen armoilleen ajaksi, kahdeksi ajaksi ja puoleksi ajaksi. (Tässä mahdollisesti tarkoitetaan 3,5 vuoden aikaa ennen vihan maljoja.) 

Tuleva 10 valtion liitto olisi se kansojen merestä nouseva peto. Maasta nouseva hengellinen peto olisi todennäköisimmin Raamatun sanasta luopunut kirkko, joka ottaa Maria-kultin alle myös islamin. Tämä on parhaillaan jo toteutumassa. Luopiokirkko voisi myös olla se sarvi, joka nousee myöhemmin esiin. Se käyttää koko maallisen pedon valtaa 3,5 vuoden ajan. 

Sekä islam että katolisuus pitävät Mariaa merkittävänä henkilönä. Katolisuudessa Maria on se, joka vie rukoukset Jumalalle, islamissa Maria on Muhammedin tuleva vaimo. Sekä islamin että katolisuuden historia on jo nyt täynnä tunnustavien kristittyjen vainoa. Vaino jatkuu Kristuksen paluun jälkeenkin. 
Porttokirkko tuhotaan aikanaan varmasti. 



Jeesukseen Kristukseen pelastajanaan uskovat ovat tässä vaiheessa vielä maan päällä ja vainottuina uskonsa tähden. Maailmassa on vielä niitä, jotka tulevat ottamaan vastaan pelastuksen. Heidän tähtensä Jumala antaa omiensa olla vaivan alla ja kärsii itse heidän kanssaan eikä ihan vielä tuhoa maailmaa tulella. 
Menestysteologian ja Raamatun vastaisen rakkaus-teologian saarnaajat eivät valmista kristittyjä kohtaamaan vainon aikaa. Kun aikoinaan Kiinassa alkoivat kulttuurivallankumouksen aikaiset vainot, luopui 700 000 kristittyä uskostaan, koska he eivät olleet valmiina ja vainot yllättivät heidät. Kiinalaiset kristityt ovat jälkikäteen voimakkaasti kritisoineet länsimaisia lähetystyöntekijöitä tästä asiasta. 

Islam näyttää liittyvän Herramme Jeesuksen Kristuksen takaisinpaluun aikaan, joten islamista muutama asia. 
600 –luvulla jKr. syntynyt islam (Muhammed syntyi v. 570 jKr.) on kristillisistä harhaopeista ja juutalaisuudesta vaikutteita saanut uskonto. Koraanin antama kuva Jeesuksesta sopii yhteen Lähi-idässä tuolloin esiintyneiden kristillisten harhaoppien kanssa. Muhammed sai "enkeli"-ilmestyksiä ja niiden varaan hän oppinsa laati. 
Islamin selitysoppien mukaan kaikki Vanhan testamentin profeetat ovat olleet muslimeja, mukaan lukien Jeesus. Kristinusko on heidän mukaansa rappeutunutta islamia ja tämä heidän mukaansa selittäisi niiden muutamat yhtäläisyydet. Ainoakaan tutkimus ei osoita, että yksikään Raamatun kirjoista olisi merkittävästi muuttunut aikojen saatossa. Islamin oppi sen sijaan on todistetusti muuttunut. Islamin omat tutkijat eivät voi tätä myöntää, sillä Koraani "suoraan taivaasta Muhammedille annettuna" on koskematon. 
Islamin Jeesus palaisi maailmanlopun koittaessa muslimina maan päälle sotimaan Mahdin alaisena. Islamin Jeesus surmaisi antikristuksen, särkisi ristit, hävittäisi kirkot, surmaisi kristityt, tappaisi siat ja huolehtisi siitä, että juutalaisia ei enää ole. Islamin Jeesus tuomitsee ihmiset islamin sharia-lain mukaan. 
Mahdia ei mainita Koraanissa. Mahdi liitettiin islamilaiseen uskonoppiin vasta 900 –luvulla jKr. Siialaisten keskuudessa kehittyi näkemys poliittisesta hahmosta, joka nostaisi šiiat valtaan sunnimuslimien ohi. Mahdin viipyminen aiheutti kuitenkin sen, että hänen tulemisensa siirrettiin lopun aikaan. Mahdi olisi Muhammedin sukuun kuuluva, lopunaikana maan pinnalle palaava imaami, joka johtaa viimeistä taistelua pahan voimia vastaan Jeesus alaisenaan. Mahdista yritettiin tehdä Jeesuksen syrjäyttäjä, siinä kuitenkaan onnistumatta, sillä Jeesus mainitaan Koraanissa liian monta kertaa, paljon useammin kuin Muhammed. 
Islamilaisista valtioista erityisesti Iran on korostanut politiikassaan Mahdin tulemista. Tällä hetkellä tunnetuin Mahdin mukaan nimetty poliittinen liike ja aseellinen järjestö on v. 2003 perustettu ”Mahdin armeija”. 

	Ilm. 13:11-18 / (Hengellinen peto ilmestyy.) 
Sitten näin, kuinka toinen (hengellinen) peto nousi maan uumenista (määrätystä maasta, hengellinen valta). Sillä oli kaksi sarvea, kuin karitsan sarvet, mutta se puhui kuin lohikäärme. 
Tämä hengellinen peto voisi olla Raamatun sanasta luopuneen kristillisyyden ja islamilaisuuden liitto. Tätä kuvaavat kaksi sarvea "kuin karitsan sarvet". Paavi on jo nyt muodostamassa Maria-kultin ympärille maailmanlaajuista uskontoa, krislamia, joka hyväksyy sisälleen muut uskonnot ja jonka ytimenä on katolinen kirkko. Se, miten pitkällä Maria-kultissa jo ollaan, käy ilmi siitä, kuinka kristillisen luostarin esimies rukoili Puolan presidentti Dudan puolesta; ”Toisen kauden kynnyksellä annamme hänet käsiisi, Maria, ja kaikki kotimaamme asiat uskoen, että olet aina hänen kanssaan”. 
Se (hengellinen peto) käyttää ensimmäisen pedon (maallisen pedon) puolesta tämän koko valtaa ja panee maan ja sen asukkaat kumartamaan ensimmäistä (maallista) petoa, sitä, jonka kuolinhaava oli parantunut. 
Maallinen peto on muodostunut 5:stä Itä-Rooman alueella olevasta valtiosta ja 5:stä Länsi-Rooman alueella olevasta valtiosta. = Danielin näkemät 10 varvasta. Kaksi jalkaa on yhdistynyt kymmeneksi varpaaksi. Kuolinhaava on parantunut. 
Se (hengellinen peto) tekee suuria tunnustekoja ja saa tulen lyömään taivaasta maahan ihmisten nähden. 
Nyt jo suunnitellaan avaruuteen aurinkopaneeleilla toimivaa voimalaa, josta energia johdetaan maahan lasersäteellä. 
Niillä tunnusteoilla, joita sillä (hengellisellä pedolla) on valta tehdä ensimmäisen (maallisen) pedon nimissä, se johtaa harhaan kaikki maan asukkaat, niin että saa heidät tekemään patsaan sen (maallisen) pedon kunniaksi, jota on isketty miekalla mutta joka on vironnut henkiin. Se on saanut vallan antaa (maallisen) pedon kuvalle hengen, niin että kuva jopa kykenee puhumaan, ja se on myös saanut vallan tappaa kaikki, jotka eivät kumarra pedon kuvaa. (Ed. käännös; että pedon kuva puhuisikin ja saisi aikaan, että ketkä vain eivät kumartaneet pedon kuvaa, ne tapettaisiin.) 
Tietojenkäsittely on jo nyt niin pitkällä, että kameratekniikalla, paikannuksella sekä kuvan- ja äänen tunnistuksella kyetään halutessa valvomaan yksittäisiä henkilöitä. 
Se pakottaa kaikki, pienet ja suuret, rikkaat ja köyhät, vapaat ja orjat, ottamaan oikeaan käteensä tai otsaansa merkin. 
Tunnuslukua käteen kokeiltiin Euroopassa ensimmäisen kerran vuonna 1975. Nyt mikrosiru on mm. kotieläimissä arkipäivää. 
Kenenkään ei ole lupa ostaa eikä myydä mitään, ellei hänellä ole tätä merkkiä, joka on pedon nimi tai sen nimen luku. (Pedon luku 666 muodostaa myös nimen, "Allahin nimeen". Selitys myöhemmin.) Tässä vaaditaan viisautta. Se, jolla on ymmärrystä, laskekoon pedon nimen lukuarvon: se on erään ihmisen luku, ja se luku on kuusisataakuusikymmentäkuusi. 
Molempien petojen toiminta, hengellisen ja maallisen, tiivistyy omaan laittomuuden ihmiseensä. Pedon merkkiin liittynee se, että myös kristittyjen on tunnustettava Allah Jumalaksi ja Muhammed hänen profeetakseen. Tätä ei yksikään Jeesukseen uskova tee mutta sen kykenee jokainen luopiokristitty tekemään. Johanneksen näkemässä pedon merkissä on Allahin nimen lisäksi mukana kolme kuutosta jollain tavalla. 
Paavin käyttämässä päähineessä, tiarassa, lukee "vicarius filii dei", "Jumalan Pojan sijainen". Lauseen lukuarvo on 666. Jeesuksen ainoa sijainen on Pyhä Henki, koska Jeesus Kristus on itse läsnä uskovissa Pyhän Henkensä kautta. 
Google on kehittänyt keinoälyn ja valvontaverkoston, joka kerää kaiken informaation, ohjaa sen tietopankkiin ja selvittää, mitä olemme tekemässä ja keiden kanssa olemme yhteydessä. Se tietää, ketkä ovat ystäviä, perheenjäsenet, mieltymykset, yms. Kiinassa on jo käytössä järjestelmä, joka valvoo, että ihmisten käyttäytyminen ja puhuminen on poliittisesti korrektia. Kiinassa kännykkäliittymää ei saa, ellei suostu kasvojen tunnistukseen. Jos alkaa käyttäytyä toivotun vastaisesti, muuttuu epäpersoonaksi. Valvontaverkostot on mahdollista yhdistää kattavaksi taloutta valvovaksi 10-valtioliiton ohjauksessa olevaksi "pedon kuvaksi". 
Matt. 13:30. Antakaa niiden (hyvä siemen ja rikkavilja) kasvaa yhdessä elonkorjuuseen asti. Kun sen aika tulee, minä sanon korjuuväelle: Kootkaa ensin rikkavilja ja sitokaa se kimpuiksi, että se poltettaisiin. Mutta vehnä korjatkaa aittaani.'" (Ennen tempausta "pahuus klimppiytyy". Pedon merkki kokoaa valtavan väkimäärän kimpuksi yhden asian alle.) 

Ilm. 14:6-13. Näky - (Kolme enkeliä) 
Minä näin taas uuden enkelin, joka lensi korkealla taivaan laella. Hänen tehtävänään oli julistaa ikuinen evankeliumi maan asukkaille, kaikille kansoille, heimoille, kielille ja maille. Hän kuulutti kovalla äänellä: "Pelätkää Jumalaa ja antakaa hänelle kunnia - hänen tuomionsa aika on tullut! Kumartakaa häntä, joka on luonut taivaan, maan ja meren ja vesien lähteet." 
Ilmestyskirjan ensimmäisen, valkoisen hevosen, toiminta alkaa olla lopussa. Evankeliumin julistamisen aika voi jopa päättyä uskovien ylösoton jälkeen. Silloinkin ihmisiä vielä pelastuu marttyyreinä. Muut hevoset; sota, nälkä ja "väärä vihreys" laukkaavat vielä. 
Joh. 9:4. Nyt, kun vielä on päivä, meidän on tehtävä niitä tekoja, joita lähettäjäni (Isä Jumala) meiltä odottaa. Tulee yö, eikä silloin kukaan kykene tekemään työtä. 
Hänen jäljessään tuli toinen enkeli, joka kuulutti: "Kukistunut, kukistunut on suuri Babylon, tuo portto, joka iljetyksillään on vietellyt kaikki kansat juomaan vihan viiniä." 
Tässä Babylonin kukistuminen on sijoitettu ennen pedon merkkiä, toisessa kohdassa vasta sen jälkeen. Totuuden me tiedämme vasta sitten, kun se on tapahtunut. Tämänkään vuoksi me emme voi etukäteen lyödä lukkoon lopunaikojen tapahtumajärjestystä, sillä Jumala yllättää aina. 
Näiden kahden jäljessä tuli vielä kolmas enkeli, joka kuulutti kovalla äänellä: "Se, joka kumartaa petoa ja sen kuvaa ja ottaa otsaansa tai käteensä sen merkin, joutuu yhtä lailla juomaan Jumalan vihan viiniä, joka laimentamattomana on kaadettu Jumalan vihan maljaan. Häntä kidutetaan tulessa ja rikin katkussa pyhien enkelien ja Karitsan edessä. Tulesta, joka ihmisiä kiduttaa, nousee savu aina ja ikuisesti. Heillä ei ole päivän, ei yön lepoa - ei niillä, jotka kumartavat petoa ja sen kuvaa, eikä kenelläkään, joka ottaa pedon nimen merkikseen. Tässä kysytään pyhiltä kestävyyttä, niiltä jotka noudattavat Jumalan käskyjä ja uskovat Jeesukseen." Minä kuulin taivaasta äänen, joka sanoi: "Kirjoita: Autuaita ne, jotka tästä lähtien kuolevat Herran omina. He ovat autuaita, sanoo Henki. He saavat levätä vaivoistaan, sillä heidän tekonsa seuraavat heitä." 
Joku voisi ihmetellä, miksi Herra näyttäisi viivyttävän takaisin tulemistaan ja antaa omiensa olla vainottuina. Pakanoista koottava luku ei ole tullut vielä täyteen ja Jumala pitkämielisyydessään odottaa sitä. Room. 11:25 ja Hes. 18:23. 
Hes. 18:23. Näin sanoo Herra Jumala: Minäkö haluaisin, että jumalaton kuolee? Enkö ennemminkin halua, että hän kääntyy teiltään ja saa elää?
	Ilm. 11:1-14. (Jumalan temppelin mittaus ja kaksi todistajaa) 
Sitten minulle annettiin mittakeppi, joka oli kuin sauva, ja minulle sanottiin: "Mene mittaamaan Jumalan temppeli ja alttari ja laske ne, jotka siellä rukoilevat. 
Jerusalemin temppeli oli jo hävitetty v. 70 jKr. joten tässä tarkoitetaan Kristus-temppeliä, jonka Jeesukseen uskovat muodostavat. Kyseessä voisi myös olla Jerusalemiin rakennettu kolmas temppeli, jolloin kyseessä olisivat juutalaiset. 
Temppelin ulompaa esipihaa älä kuitenkaan lue mukaan, jätä se mittaamatta, sillä se on annettu vieraiden kansojen haltuun. Ne polkevat pyhää kaupunkia neljänkymmenenkahden kuukauden ajan (3,5 vuotta, niin kauan kuin hengellinen peto käyttää maallisen pedon valtaa). "Minä annan kahdelle todistajalleni tehtäväksi julistaa sanaani säkkivaatteeseen pukeutuneina (murheen ja ahdistuksen alla) tuhat kaksisataakuusikymmentä päivää." (3,5 vuotta) 
Apt. 1:8 kohdassa Jeesus sanoo yhdeksi todistajakseen koko opetuslasten joukkoa. Jes. 44:8 kohdassa Jumala sanoo todistajakseen Israelin kansaa. Uskovissa läsnä oleva Jeesus on Ilm. 1:5 kohdan mukaan todistaja. Uskoville sinetiksi annettu Pyhä Henki todistaa myös. 
Nämä todistajat ovat ne kaksi oliivipuuta (öljypuuta) (vanha liitto ja uusi liitto) ja kaksi lampunjalkaa jotka seisovat maan Herran edessä. 
Perinteisesti on ajateltu, että nämä kaksi todistajaa olisivat Mooses ja Elia. Raamatun sanastossa lampunjalalla tarkoitetaan seurakuntaa, joten kyseessä lienee uuden liiton seurakunta ja mahdollisesti Israel. 
Jos joku aikoo tehdä heille pahaa, heidän suustaan lähtee tuli, joka nielee heidän vihollisensa. Näin on kuoleva jokainen, joka aikoo heille pahaa. Heillä on valta sulkea taivas, niin ettei tule sadetta koko sinä aikana, jona he sanaa julistavat. Heillä on myös valta muuttaa vedet vereksi ja piinata maata kaikenlaisilla vitsauksilla niin usein kuin haluavat. Kun he ovat päättäneet todistajantyönsä, (Evankeliumia vielä saarnataan ja ihmisten on mahdollista vielä pelastua.) käy syvyydestä nouseva peto taisteluun heitä vastaan, ja se voittaa heidät ja tappaa heidät. (Peto voi toimia vain Jumalan sille antamissa rajoissa.) Heidän ruumiinsa lojuvat sen suuren kaupungin kadulla, jota profeettojen puheissa kutsutaan Sodomaksi ja Egyptiksi ja jossa heidän Herransa ristiinnaulittiin. 
Israelin kansa on tässä vaiheessa vielä petojen suojeluksessa, messiaaniset juutalaiset eivät ole. Jumala tulee pyyhkäisemään tämän liiton kuitenkin, Jes. 28:18-22 mukaan, pois. 
Kolmen ja puolen päivän ajan käy ihmisiä eri kansoista, heimoista, kielistä ja maista katselemassa heidän ruumiitaan, eikä niitä anneta haudata. Maan asukkaat iloitsevat heidän kohtalostaan, pitävät juhlia ja lähettävät toisilleen lahjoja, sillä nuo kaksi profeettaa olivat pahoin vaivanneet maan asukkaita. 
Mutta noiden kolmen ja puolen päivän kuluttua tuli profeettoihin elämän henki, jonka Jumala oli lähettänyt, ja he nousivat jaloilleen. 
Jeesuksen ylösnousemuksessa tapahtui vastaava, kun monia pyhiä nousi myös ylös. Matt. 27:5-53. 
Kauhu valtasi kaikki, jotka sen näkivät. He kuulivat, kuinka taivaasta huudettiin kovalla äänellä: "Nouskaa tänne!", ja vihollistensa nähden profeetat nousivat pilven kannattelemina taivaaseen. 
Samalla hetkellä (kun kuolleista heränneet profeetat nousivat taivaaseen) tuli ankara maanjäristys. Kymmenesosa (Jerusalemin) kaupungista sortui, ja järistyksessä sai surmansa seitsemäntuhatta ihmistä. Muut kauhistuivat ja taipuivat kunnioittamaan taivaan Jumalaa. 
Aikaisemmin ja tämän jälkeenkin ihmiset kirosivat Jumalaa vitsausten tähden. Tässä kohdassa poikkeuksellisesti Jumalalle annetaan kunnia. Mahdollisesti Israelin kansa kääntyy tässä vaiheessa Jumalan puoleen mutta ei vielä tunnusta Jeesusta Kristusta Messiaakseen. 
Toinen voi-huuto (= kuudes pasuuna) on ohi. Mutta kolmas (= seitsemäs pasuuna) tulee pian. 

2. Tess. 2:1-12. Otamme nyt puheeksi Herramme Jeesuksen Kristuksen tulemisen ja sen, että meidät kootaan hänen luokseen. Me pyydämme, veljet, ettette heti menetä malttianne ja säikähdä, jos joku vedoten Hengen ilmoitukseen (Hengen ilmoitukseen vedotaan lopun aikana useinkin mutta kyseessä ei silloin ole Jumalan Pyhä Henki. Hengen ilmoituksen sijasta tulee vedota Raamatun ilmoitukseen.) tai muka meidän puheeseemme tai kirjeeseemme väittää, että Herran päivä on jo käsillä. (Yksi yleinen harhaoppi kirkossa on väittää, että nykyinen armonaika olisi sama kuin ilmestyskirjassa mainittu 1000 –vuotinen aika.) Älkää antako kenenkään millään tavoin johtaa itseänne harhaan. Ennen tuota päivää näet tapahtuu uskosta luopuminen (alkuteksti puhuu irrottamisesta ja jotkut ymmärtävät sen jopa uskovien ylösotoksi) ja ilmaantuu itse laittomuus ihmishahmossa, kadotuksen ihminen. (Kristuksen matkija, antikristus, on laittomuus ja kadottaja. Jeesus Kristus Jumalan Sanana on Totuus ja Pelastaja.) Hän, Vastustaja, korottaa itsensä kaiken jumalana pidetyn yläpuolelle, asettuu itse istumaan Jumalan temppeliin ja julistaa olevansa Jumala. (Porttokirkon johtaja ilmoittaa mahdollisesti porttokirkossa tai Jerusalemiin uudelleen rakennetussa temppelissä olevansa messias. Mahdi ei voi julistautua jumalaksi koska islamissa vain Allah on jumala. Islam odottaa takaisin palaavan Jeesuksen hävittävän kristillisyyden. Ortodoksijuutalaiset odottavat vielä messiaan ensimmäistä tulemista. Heidän messiaansa voi olla vain juutalainen syntyperältään ja hänen odotetaan julistautuvan Jerusalemin uudelleen rakennetussa temppelissä messiaaksi. Jos muut messiaskandidaatit tekevät sen, he saavat ortodoksijuutalaiset vastaansa.) Muistattehan, että puhuin teille tästä jo silloin kun olin luonanne. Te tiedätte, mikä häntä (laittomuutta ihmishahmossa) vielä pidättää, niin että hän ilmestyy vasta kun hänen hetkensä koittaa. Vääryyden salainen vaikutus on jo olemassa. Sen, joka sitä on vielä pidättämässä, on vain ensin poistuttava tieltä (Tämä voisi mahdollisesti tarkoittaa sitä, että osa seurakunnasta menettää suolaisuutensa luopumalla Jumalan sanasta ja osa kärsii marttyyrikuoleman. Myös Jumalan vielä toteutumaton ennakkoilmoitus estää toteutumista); silloin ilmestyy tuo vääryyden ihminen, jonka Herra Jeesus on surmaava suunsa henkäyksellä ja tuhoava tulemisensa kirkkaudella. Vääryyden ihminen tulee Saatanan vaikutuksesta suurella voimalla, tehden petollisia tunnustekoja ja ihmeitä. (Käyttäen myös kaikkea taloudellista valtaa.) Hänen vääryytensä pettää ne, jotka joutuvat kadotukseen, koska he eivät ole rakastaneet totuutta (Raamatun sanaa), joka olisi pelastanut heidät. (Vääryyden ihminen ei aluksi pakota ketään, hän eksyttää ja pettää, niin että ihmiset vapaaehtoisesti suostuvat hänen johtonsa ja oppinsa alle.) Siksi Jumala lähettää rajun eksytyksen (darvinistinen kehitysoppi nykyisin, myöhemmin mahdollisesti myös luopiokristillisyyden ja islamin liitto), jotta he uskoisivat valheeseen, ja niin saavat tuomionsa kaikki ne, jotka eivät ole uskoneet totuuteen vaan ovat valinneet vääryyden. (Jeesus Kristus on tie, totuus ja elämä. Jos Raamatun sanaan ei uskota, on valittu vääryys.) 



Luuk. 13:20-21. Vielä hän (Jeesus) sanoi: "Mihin vertaisin Jumalan valtakuntaa? Se on kuin hapate. Kun nainen sekoitti sen kolmeen vakalliseen jauhoja, koko taikina happani." (Ensimmäinen vakallinen oli ihmiskunta ennen vedenpaisumusta. Se tuhottiin vedenpaisumuksessa. Toinen vakallinen on ihmiskunta vedenpaisumuksesta Jumalan vihan maljoihin. Se tuhoutuu tulessa mutta Jumala jättää joitakin ihmisiä jäljelle lupauksensa mukaan. 1. Moos. 8:21; … enää en hävitä kaikkea elävää, niin kuin tein. Kolmas vakallinen on 1000 vuotinen aikakausi, jonka lopussa saatana nostaa kansat Jumalaa vastaan. Heidätkin tuhotaan tulessa.) 

Vääryyden salaisesta vaikutuksesta, 2. Tess. 2:7, joka on jo vallannut Suomen ja etenee Suomen kirkoissakin, on netissä kuunneltavissa Tapio Puolimatkan esitys nimellä; "Laittomuuden salainen vaikutus". 

Pedon merkin kuvauksen, joka on alla, olen ottanut Markku Grahnin nettiesityksestä - Pedon "luku 666" salaisuus ratkaistu. – Tämä yksityiskohta kannattaa huomioida, vaikka olen joistakin Grahnin esityksistä hänen kanssaan eri linjoilla. 

	[image: ]
	Ilmestyskirjassa oleva Pedon merkki on kuvattuna Codex Vaticanus Raamatussa vuodelta 350 jKr. Tekstisymboli tulkittiin kreikkalaisina kirjaimina, joilla on tietty lukuarvo huomioimatta yläpuolella olevaa viivaa ja näin saatiin luku 666. Lukusymbolin toinen merkki, sisältäen sen yläpuolella olevan viivan sekä kolmas merkki ovat tulkittavissa myös arabiaksi, jolloin pedon merkin loppuosa kuuluu "Allahin nimeen". 



	

	(Nimi "Allah" arabiaksi kirjoitettuna.)
	

	(Allahin nimi käännettynä 90° ja peilikuvana.)
	

	(Pedon merkin keskimmäinen symboli Codex Vatikanus Raamatussa vuodelta 350 jKr.) 



Kolmas merkki, symbolissa käännettynä sivuttain, lausutaan arabian kielessä "nimeen" tai "nimessä". 

1. Piet. 4:12-19. Rakkaat ystävät, älkää oudoksuko sitä tulta ja hehkua, jossa teitä koetellaan, ikään kuin teille tapahtuisi jotakin outoa. Iloitkaa päinvastoin sitä enemmän, mitä enemmän pääsette osallisiksi Kristuksen kärsimyksistä, jotta saisitte iloita ja riemuita myös silloin, kun hänen kirkkautensa ilmestyy. Kun teitä solvataan Kristuksen nimen tähden, te olette autuaat, sillä teidän yllänne on kirkkauden Henki, Jumalan Henki. Kenenkään teistä ei tule kärsiä murhamiehenä tai varkaana tai pahantekijänä tai toisten petkuttajana. Mutta sen, joka kärsii kristittynä, ei pidä hävetä, vaan hän kirkastakoon kristityn nimellään Jumalaa. On tullut tuomion aika, ja tuomio alkaa Jumalan huoneesta. Mutta jos se alkaa meistä (Jeesusta Kristusta tunnustavista kristityistä), mikä onkaan niiden loppu, jotka eivät taivu uskomaan Jumalan evankeliumia? Jos hurskas pelastuu vaivoin, miten käykään jumalattoman ja syntisen! (Aluksi Jumala erottaa luopiot Jumalan lapsista kärsimyksellä ja vainolla. Seuraavaksi Jumalan lapset temmataan taivaaseen ja luopiot, jotka ovat kokoontuneet yhteen hengelliseksi pedoksi, tuhotaan. Lopuksi Jumalasta luopunut maailmakin tuhotaan tulella.) Sen tähden ne, jotka joutuvat kärsimään, jos niin on Jumalan tahto, antakoot elämänsä uskollisen Luojan haltuun ja tehkööt edelleen sitä, mikä on hyvää. 
(Ilm. 13:10 Bo Giertzin mukaan; "Jos kuka vankeuteen viedään, jääköön vankeuteen, jos kuka miekalla tapetaan, antakoon tappaa itsensä." Kristuksen paluu on tässä vaiheessa jo todella lähellä.) 

Matt. 24:23-28. "Jos joku silloin sanoo teille: 'Täällä on Messias', tai: 'Messias on tuolla', älkää uskoko. Sillä vääriä messiaita ja vääriä profeettoja ilmaantuu, ja he tekevät suuria tunnustekoja ja ihmeitä, niin että he johtavat, jos mahdollista, valitutkin harhaan. (Ilmestyskirjan laittomuuden ihminen / antikristus / väärä profeetta on tällainen.) Tämän minä olen teille nyt ennalta ilmoittanut. "Jos siis teille sanotaan: 'Hän on tuolla autiomaassa', älkää lähtekö sinne, tai jos sanotaan: 'Hän on sisällä talossa', älkää uskoko sitä. Sillä niin kuin salama leimahtaa idässä ja valaisee taivaan länteen asti, niin on oleva Ihmisen Pojan tulo. (Jeesuksen Kristuksen tulo takaisin omiaan noutamaan on koko maailmaa koskeva äkillinen tapahtuma. Koska islam odottaa heidän Jeesuksensa jäävän maan päälle ja perustavan perheen, he eivät tule pitämään tempausta Jeesuksen aitona paluuna. Vaikka Jeesuksen paluu olisi kuinka selvä tapahtuma, niin länsimaisessa luopiokristillisyydessä Jeesuksen sovintovereen uskovien katoaminen voidaan selittää ufo-teorioilla.) Missä on raato, sinne kokoontuvat korppikotkat. (Niin kuin korppikotkat näyttävät raadon paikan, tempauskin tulee aikanaan olemaan "tyhmille neitsyeille" selvä asia. Tempauksen jälkeen "raadonsyöjät" valtaavat seurakunnat joissa luopiot ovat jäljellä. Näistä luopioistakin voivat jotkut vielä käydä "ostamassa" Pyhän hengen öljyä lamppuunsa, mutta Karitsan häihin heillä ei enää ole pääsyä. Ilmeisesti he pelastuvat vain marttyyrikuoleman kautta.) 

	Ilm. 14:14-16. Näky – (Sadonkorjuun aika, tempaus viimeisen pasuunan soidessa) 
Sitten näin tämän: Oli valkoinen pilvi, ja pilven päällä istui joku ihmisen kaltainen, jolla oli päässään kultainen seppele ja kädessään terävä sirppi. Temppelistä tuli toinen enkeli, joka kovalla äänellä huusi pilven päällä istuvalle: "Pane sirppisi työhön ja leikkaa, nyt on sadonkorjuun aika. Maan sato on kypsä korjattavaksi." 
1. Tess. 4:16. Itse Herra laskeutuu taivaasta ylienkelin käskyhuudon kuuluessa ja Jumalan pasuunan kaikuessa, ja ensin nousevat ylös ne, jotka ovat kuolleet Kristukseen uskovina. 
Silloin se, joka istui pilvellä, heitti sirppinsä maan päälle, ja niin korjattiin maan sato. 
Kristus ei tässä kohdassa laskeudu maan pinnalle asti. Myöhemmin Hän kyllä seisoo öljymäellä. 

1. Kor. 15:51-52. Nyt ilmoitan teille salaisuuden: Me emme kaikki kuole, mutta kaikki me muutumme, yhtäkkiä, silmänräpäyksessä, viimeisen pasuunan soidessa. Pasuuna soi, ja kuolleet herätetään katoamattomina ja me muut muutumme. 
2. Kor. 4:14. Me tiedämme, että hän, joka herätti kuolleista Herran Jeesuksen, herättää Jeesuksen tullessa meidätkin ja tuo meidät eteensä yhdessä teidän kanssanne. 

Jes. 26:19 1933/38 käännös. Mutta sinun kuolleesi virkoavat eloon, minun ruumiini nousevat ylös. Herätkää ja riemuitkaa, te jotka tomussa lepäätte, sillä sinun kasteesi on valkeuksien kaste, ja maa tuo vainajat ilmoille. 

Sak. 14:4-5. Hän (Jeesus) seisoo sinä päivänä Öljymäellä, joka kohoaa Jerusalemin itäpuolella. (Tähän yhteyteen sopii Ilm. 14:1-5 kohta, jossa Karitsan mukana on 144 000 sinetöityä.) Ja Öljymäki halkeaa kahtia idästä länteen, toinen puoli vuoresta väistyy pohjoiseen, toinen puoli etelään, ja välille syntyy valtaisa laakso. Te (ilmeisesti juutalaisia, jotka eivät ole tempauksessa mukana) pakenette vuorten välissä olevaa laaksoa pitkin, ja se ulottuu Asaliin asti. Te pakenette, niin kuin paettiin maanjäristystä Juudan kuninkaan Ussian aikana. 

Apt. 1:11. Nämä sanoivat: "Galilean miehet, mitä te siinä seisotte katselemassa taivaalle? Tämä Jeesus, joka otettiin teidän luotanne taivaaseen, tulee kerran takaisin, samalla tavoin kuin näitte hänen taivaaseen menevän."
	Ilm. 11:15-19. Seitsemäs pasuunan soitto 
Uskovien ylösotto eli tempaus tapahtuu. Myös tämä pasuuna on tuomion pasuuna, sillä maailmaa koskeva armon aika on nyt lopussa. Tämän jälkeen vuodatetaan Jumalan vihan maljat maan päälle. 
Seitsemäs enkeli puhalsi torveensa. Taivaassa kajahti monien äänten huuto: Koko maailman kuninkuus on nyt tullut meidän Herrallemme ja hänen Voidellulleen. Hän on hallitseva aina ja ikuisesti. Silloin ne kaksikymmentäneljä vanhinta, jotka istuivat Jumalan edessä valtaistuimillaan, lankesivat kasvoilleen ja osoittivat Jumalalle kunnioitustaan sanoen: Me kiitämme sinua, Herra Jumala, Kaikkivaltias, sinua, joka olet ja joka olit (tempaus on tapahtunut koska "olet tuleva" puuttuu)! Sinä panit liikkeelle suuren voimasi ja otit käsiisi kuninkuuden. Kansat ovat vihan vallassa, mutta nyt on sinun vihasi hetki. On tullut kuolleiden tuomion aika, 
Hengellisen kuoleman tilassa ovat ne, jotka eivät ole hyväksyneet Jeesusta Kristusta pelastajakseen. He jäävät maailmaan Jumalan vihan maljojen alle. Hekin nousevat aikanaan kuolleista mutta kuulemaan lopullisen tuomionsa tulijärvessä; Ilm. 20:5. 
aika palkita profeetat, sinun palvelijasi, ja kaikki pyhät ja kaikki jotka kunnioittavat sinun nimeäsi, pienet ja suuret. (Karitsan häät alkavat.) On aika tuhota ne, jotka tuhoavat maata. Taivaassa avattiin Jumalan temppeli, niin että temppelissä oleva liitonarkku voitiin nähdä. Salamat leimusivat, ukkonen jylisi, maa järähteli ja raemyrsky riehui. 

Ilm. 14:1-5. Näky – Karitsa ja 144 000 Sifonin vuorella 
Sitten näin tämän: Karitsa seisoi Siionin vuorella, ja hänen kanssaan oli sataneljäkymmentäneljätuhatta ihmistä, joiden otsaan oli kirjoitettu hänen nimensä ja hänen Isänsä nimi. (Isä Jumala ja Poika Jeesus Kristus ovat olleet palvonnan kohteina.) Minä kuulin taivaasta äänen, joka oli kuin suurten vesien pauhu tai kuin ukkosen jylinä. Ääni, jonka kuulin, oli myös kuin harppujen helinää ja harpunsoittajien laulua. Valtaistuimen edessä ja neljän olennon ja vanhinten edessä laulettiin uutta laulua, jota ei voinut oppia kukaan muu kuin nuo sataneljäkymmentäneljätuhatta, jotka on ostettu maan päältä. He eivät ole tahranneet itseään naisten kanssa vaan ovat pysyneet puhtaina kuin neitsyet, ja he seuraavat Karitsaa, minne hän meneekin. Heidät on ostettu (Jeesuksen verellä) ihmisten joukosta esikoislahjaksi Jumalalle ja Karitsalle. Valhetta ei heidän suustaan ole kuultu, he ovat puhtaita ja virheettömiä.



Uskovien ylösoton yhteydessä, pian sen jälkeen (tai mahdollisesti vasta vaivanajan lopussa) juutalaiset hyväksyvät Jeesuksen Kristuksen Messiaakseen. 
Room. 11:15. Jos juutalaisten hylkääminen on avannut maailmalle pääsyn sovintoon, niin mitä tapahtuukaan, kun Jumala ottaa heidät yhteyteensä? Silloin kuolleet heräävät eloon! 

1. Tess. 4:15-17. Ilmoitamme teille, mitä Herra on sanonut: Me elossa olevat, jotka saamme jäädä tänne siihen asti kun Herra tulee, emme ehdi poisnukkuneiden edelle. Itse Herra laskeutuu taivaasta ylienkelin käskyhuudon kuuluessa ja Jumalan pasuunan kaikuessa, ja ensin nousevat ylös ne, jotka ovat kuolleet Kristukseen uskovina. Meidät, jotka olemme vielä elossa ja täällä jäljellä, temmataan sitten yhdessä heidän kanssaan pilvissä yläilmoihin Herraa vastaan. (Suuri osa Kristuksen omista on kokenut marttyyrikuoleman.) Näin saamme olla aina Herran kanssa. (Tässä ei erotella pakanakristittyjä eikä messiaanisia juutalaisia toisistaan. Marttyyrikuoleman kokenut Paavalikin, vaikka oli juutalainen, luki itsensä kuuluvaksi tähän joukkoon.) 

1. Joh. 3:1-2, 1933/38 käännös. Katsokaa, minkä kaltaisen rakkauden Isä on meille antanut, että meitä kutsutaan Jumalan lapsiksi, joita me olemmekin. Sen tähden ei maailma tunne meitä, sillä se ei tunne häntä. Rakkaani, nyt me olemme Jumalan lapsia, eikä ole vielä käynyt ilmi, mitä meistä tulee. Me tiedämme tulevamme hänen kaltaisikseen, kun hän ilmestyy, sillä me saamme nähdä hänet sellaisena, kuin hän on. (Meissä oleva pahuus, vanha luontomme, ei tule mukaan ylösnousemusruumiiseen. Niin kauan kun vielä olemme elossa maailmassa, joudumme valvomaan itsessämme olevaa pahuutta, ettei se saisi meissä valtaa. Ilman Jumalan antamaa Pyhää Henkeä me emme edes näe itsessämme olevaa todellista pahuutta, näemme vain joitakin yksittäisiä syntejä.) 

Matt. 24:29-31. "Mutta kohta noiden päivien ahdingon jälkeen aurinko pimenee eikä kuu anna valoaan. Tähdet putoavat taivaalta ja taivaiden voimat järkkyvät. Silloin taivaalle ilmestyy Ihmisen Pojan merkki. Kaikki maan sukukunnat puhkeavat valituksiin, kun näkevät Ihmisen Pojan tulevan taivaan pilvien päällä suuressa voimassaan ja kirkkaudessaan. Suuren torven (pasuuna) soidessa hän lähettää enkelinsä neljälle ilmansuunnalle kokoamaan kaikkialta, maan kaikista ääristä ne, jotka hän on valinnut. (Jumala kutsuu kaikkia ihmisiä tulemaan Jeesuksen sovintoveren alle saamaan syntinsä anteeksi. Mutta Ihmisen Poika, Jeesus Kristus, valitsee vain ne, jotka ovat tulleet Hänen sovintoverensä alle.) 
Luuk. 21:25-28. "Auringossa, kuussa ja tähdissä näkyy merkkejä. Meren aallot pauhaavat jylisten, ja maan päällä ovat kansat ahdistuksen ja epätoivon vallassa. Kaikki lamaantuvat pelosta odottaessaan sitä, mikä on kohtaava ihmiskuntaa, sillä taivaiden voimat järkkyvät. Silloin nähdään Ihmisen Pojan tulevan pilven päällä suuressa voimassaan ja kirkkaudessaan. Kun nuo tapahtumat alkavat, nostakaa rohkeasti päänne pystyyn, sillä teidän vapautuksenne on lähellä." 
Apt. 2:17-21. Minä näytän ihmeitä ylhäällä taivaalla, merkkejä alhaalla maan päällä: verta, tulta ja suitsevaa savua. Aurinko pimenee, kuu värjäytyy vereen, ennen kuin koittaa Herran päivä, suuri ja häikäisevä. Mutta joka huutaa avuksi Herran nimeä, se pelastuu. (Maapalloa kohdanneet vitsauksetkin ovat olleet Jumalan rakkautta ihmiskuntaa kohtaan. Kun Jumalan pelastusteko Jeesuksessa Kristuksessa ei näytä kelpaavan ihmisille, Jumala yrittää vielä ahdistuksen kautta saada joitakin pelastumaan.) 

Luuk. 18:7-8. Tottahan sitten Jumala hankkii oikeuden valituilleen, jotka päivin ja öin huutavat häntä avuksi. Hänkö viivyttäisi apuaan? Minä (Jeesus) sanon teille: hän hankkii heille oikeuden viipymättä. Mutta kun Ihmisen Poika tulee, löytääkö hän uskoa maan päältä?" (Maria-kultti on harhauttanut monet kristityt rukoilemaan Jeesuksen sijasta Mariaa. Harhaan johdetut julistajat ovat ristiinnaulitun Jeesuksen tilalle tuoneet voiman Jeesuksen, ihmeidentekijä Jeesuksen sekä "rakkauden" Jeesuksen, joka suvaitsee kaiken ja kaikenlaisen rakkauden. Aidon Jeesuksen tilalle tuodaan korvikejeesuksia, jotka eivät vaadi parannuksen tekemistä. Näihin valejeesuksiin uskovat palvovat Jumalan Pojan sijasta joko Jumalan antamia lahjoja tai suoraan antikristusta. Ei Kristus Jeesus epäjumalanpalvelijoita omikseen tunnusta.) 

Joh. 14:2-3. Minun Isäni kodissa on monta huonetta - enhän minä muuten sanoisi, että menen valmistamaan teille asuinsijan. Minä menen valmistamaan teille sijaa mutta tulen sitten takaisin ja noudan teidät luokseni, jotta saisitte olla siellä missä minä olen. 

Matt. 25:1-13. "Silloin taivasten valtakunta on oleva tällainen. Oli kymmenen morsiusneitoa, jotka ottivat lamppunsa ja lähtivät sulhasta vastaan. Viisi heistä oli tyhmää ja viisi viisasta. Tyhmät ottivat lamppunsa mutta eivät varanneet mukaansa öljyä. Viisaat sitä vastoin ottivat lampun lisäksi mukaansa öljyastian (Öljy = Pyhän Hengen vaikuttama jatkuva yhteys Jeesukseen Kristukseen). Kun sulhanen viipyi, heitä kaikkia alkoi väsyttää ja he nukahtivat. (Nukahtaminen ei tämän kohdan mukaan välttämättä ole este taivaalliseen hääjuhlaan pääsemiselle, paitsi Mark. 13:33-37 tarkoittamalle ovenvartijalle sekä niille, joita tämä nukahtanut ovenvartija ei herätä.) Mutta keskellä yötä kuului huuto: 'Ylkä tulee! Menkää häntä vastaan!' Silloin kaikki morsiusneidot heräsivät ja panivat lamppunsa kuntoon. Tyhmät sanoivat viisaille: 'Antakaa meille vähän öljyä, meidän lamppumme sammuvat.' Mutta viisaat vastasivat: 'Emme me voi, ei se riitä meille kaikille. Menkää ostamaan kauppiailta.' (Jokaisella kristityllä on oltava henkilökohtainen yhteys Jeesukseen Kristukseen. Jos joku tai jotain on siinä välissä, suhde ei ole oikea.) Mutta kun he olivat ostamassa öljyä, sulhanen tuli. Ne, jotka olivat valmiit, menivät hänen kanssaan häätaloon, ja ovi suljettiin. Jonkin ajan kuluttua toisetkin saapuivat sinne ja huusivat: 'Herra, Herra, avaa meille!' Mutta hän vastasi: 'Totisesti, minä en tunne (tunnusta omikseni) teitä.' (Sulhanen, Jeesus Kristus, haki morsiamensa pois maailmasta. Siihen joukkoon ei ole enää mahdollista päästä. Tämän jälkeenkin voinee vielä pelastua mutta marttyyriuden kautta.) "Valvokaa siis, sillä te ette tiedä päivää ettekä hetkeä. (Joku voisi kysyä, että mitä jos joku tyhmistä morsiusneidoista olisi vain mennyt muiden mukana häihin ilman öljyä lampussa? Tähän Jeesus on vastannut Matt. 22:11-13 kohdassa.) 
Matt. 22:11-13. "Kun kuningas tuli sisään katsomaan juhlavieraitaan, hän näki siellä miehen, jolla ei ollut hääpukua (Jeesukselta Kristukselta saatua lahjavanhurskautta). Hän kysyi tältä: 'Ystäväni, kuinka saatoit tulla tänne ilman häävaatteita?' (Koska haluan pitää maallisen ystävän ystävänäni enkä siksi tahallani pahoita hänen mieltään, kuinka paljon enemmän minun tulisi varjella ystävyyttä Jumalan kanssa. Miksi häpäisisin Hänet tekemällä Hänen sanansa vastaisia asioita.) Mies ei saanut sanaa suustaan. Silloin kuningas sanoi palvelijoilleen: Sitokaa hänet käsistä ja jaloista ja heittäkää ulos pimeyteen. Siellä itketään ja kiristellään hampaita. 

Luuk. 17:22-37. Opetuslapsilleen (ja myös meille jokaiselle) hän (Jeesus) sanoi: Tulee aika, jolloin te toivotte näkevänne edes yhden Ihmisen Pojan päivän mutta ette saa nähdä. Teille sanotaan silloin: 'Hän on tuolla', ja: 'Hän on täällä', mutta älkää lähtekö minnekään, älkää juosko perässä. Sillä niin kuin salama välähtää ja valaisee taivaan äärestä ääreen, niin on Ihmisen Poika oleva ilmestymisensä päivänä (= kun Hän tulee noutamaan omansa taivaan kotiin). Mutta sitä ennen hänen täytyy kärsiä paljon ja tämä sukupolvi hylkää hänet. (Se sukupolvi ristiinnaulitsi Jeesuksen.) "Niin kuin oli Nooan päivinä, niin on Ihmisen Pojan päivinä oleva. Ihmiset söivät ja joivat, menivät naimisiin ja naittivat tyttäriään aina siihen päivään asti, jona Nooa meni arkkiin, ja tulva tuli ja tuhosi heidät kaikki. (Vain arkissa olleet pelastuivat.) On oleva niin kuin oli Lootin päivinä. Ihmiset söivät ja joivat, ostivat ja myivät, istuttivat ja rakensivat. Mutta sinä päivänä, jona Loot lähti Sodomasta, taivaasta satoi tulta ja tulikiveä, ja se tuhosi heidät kaikki. (Vain Loot tyttärineen pelastui.) "Samoin käy sinä päivänä, jona Ihmisen Poika ilmestyy. (Joidenkin selittäjien mukaan vihan maljojen aikanakin vielä pelastuu ihmisiä. Joitakin ihmisiä Jumala kyllä jättää maan pinnalle jäljelle ja näistä kasvaa 1000 vuoden aikana suuri kansanpaljous. Karitsan häitä kuitenkin vietetään jo taivaassa, joten siihen joukkoon ei ole enää mahdollista päästä. Joten kannattaa laittaa välinsä Jeesuksen Kristuksen kanssa kuntoon jo nyt, kun Hän vielä lähestyy meitä armahtajana. Vielä on armon aika. Ei kannata jättäytyä tunnustamattomiin synteihinsä odottamaan sitä tulevaisuutta, jolloin Kristus tulee tuomarina ja paljastaa kaikki tunnustamattomat synnit julki kaikille.) Jos sinä päivänä joku on katolla ja hänen tavaransa ovat sisällä talossa, hänen ei pidä mennä alas noutamaan niitä (Sydäntään ei saa kiinnittää tavaraan vaan Jumalan sanaan ja Kristukseen Jeesukseen.), ja jos joku on pellolla, hänen ei pidä palata kotiin. (Sydäntään ei saa myöskään kiinnittää omaisiinsa siten, että kiintymys heihin estäisi Jumalan sanan noudattamisen ja Jeesuksen seuraamisen.) Muistakaa Lootin vaimoa! Joka yrittää turvata elämänsä, kadottaa sen, mutta joka sen kadottaa, on pelastava sen omakseen. (Elämän valintatilanteissa Jumalan sanan noudattaminen omien mielihalujen sijasta. Luottaminen kirjoitettuun Jumalan sanaan omien tunteiden sijasta.) Minä sanon teille: Sinä yönä on kaksi samalla vuoteella: toinen otetaan (ylösotetaan), toinen jätetään. Kaksi naista on yhdessä jauhamassa: toinen otetaan, toinen jätetään. Kaksi miestä on pellolla: toinen otetaan, toinen jätetään. "Missä, Herra?" kysyivät opetuslapset. Hän sanoi: "Missä on haaska, sinne kokoontuvat korppikotkat." (Luuk. 18:8 mukaan; kun Ihmisen Poika tulee, löytääkö hän uskoa maan päältä. Kristilliset seurakunnat ovat Jeesuksen tullessa pääosin luopumuksen tilassa "haaskoina", koska vain pedon merkin ottaminen takaa taloudelliset toimintaedellytykset. Todelliset Jeesuksen Kristuksen seuraajat ovat vainottuina.) 

Matt. 24:37-44. Niin kuin kävi Nooan päivinä, niin on käyvä silloinkin, kun Ihmisen Poika tulee. Vedenpaisumuksen edellä ihmiset söivät ja joivat, menivät naimisiin ja naittivat tyttäriään aina siihen päivään asti, jona Nooa meni arkkiin. Kukaan ei aavistanut mitään, ennen kuin tulva tuli ja vei heidät kaikki mennessään. Samoin käy, kun Ihmisen Poika tulee. Kaksi miestä on pellolla: toinen otetaan, toinen jätetään. Kaksi naista on jauhamassa viljaa: toinen otetaan, toinen jätetään. "Valvokaa siis, sillä te ette tiedä, minä päivänä teidän Herranne tulee. (Tässäkin Jeesus varottaa tekemästä tarkkaa aikataulua paluustaan. Hänen paluunsa merkkejä me voimme kuitenkin seurata, että pysyisimme valveilla. Se, joka seuraa merkkejä, on valveilla.) Ymmärrättehän, että jos talon isäntä tietäisi, mihin aikaan yöstä varas tulee, hän valvoisi eikä antaisi murtautua taloonsa. Olkaa siis tekin valmiit, sillä Ihmisen Poika tulee hetkellä, jota ette aavista. (Tämä on ilmoitettu Jeesuksen opetuslapsille. Mekään emme aavista Jeesuksen paluuhetkeä. Se päivä ei kuitenkaan 1. Tess. 5:1-4 mukaan yllätä meitä. Ehkä siksi, että valvova kristitty odottaa Kristuksen paluuta koko ajan.) 
Luuk. 12:35-46. "Pitäkää vaatteenne vyötettyinä ja lamppunne palamassa. Olkaa niin kuin palvelijat, jotka odottavat isäntäänsä häistä valmiina heti avaamaan oven, kun hän tulee ja kolkuttaa. Autuaita ne palvelijat, jotka heidän herransa palatessaan tapaa valvomasta! (Jumalan palvelijoilla on eri tehtäviä. Ovenvartijan yksi tehtävä on valvoa ja tunnistaa Herran ääni; Mark. 13:34. Herra voi palatessaan myös löytää palvelijansa sellaisista hommista, jotka eivät saa kiitosta.) Totisesti: hän vyöttäytyy, kutsuu heidät pöytään ja jää itse palvelemaan heitä. Autuaita nuo palvelijat, jos hän tapaa heidät näin valvomasta, tulipa hän ennen sydänyötä tai sen jälkeen! (Me emme tiedä Herramme tuloaikaa. Hän voi tulla joko aikaisemmin tai myöhemmin kuin mitä me luulemme.) "Ymmärrättehän, että jos talon isäntä tietäisi, minä yön tuntina varas tulee, hän ei antaisi murtautua taloonsa. Olkaa tekin valmiit, sillä Ihmisen Poika tulee hetkellä, jota ette aavista." Pietari sanoi: "Herra, tarkoitatko näillä vertauksilla kaikkia vai ainoastaan meitä?" Herra vastasi: Kuka on uskollinen ja viisas taloudenhoitaja, sellainen jonka isäntä asettaa huolehtimaan palvelusväestään ja jakamaan vilja-annokset ajallaan? Autuas se palvelija, jonka hänen isäntänsä palatessaan tapaa näin tekemästä! (Se, joka pyrkii noudattamaan Jumalan sanaa sellaisena kuin se on Raamattuun kirjoitettu, on valveilla.) Totisesti: hänen hoitoonsa isäntä uskoo koko omaisuutensa. (Jumalan tärkeintä omaisuutta ovat Luuk. 14:21 mukaan köyhät, raajarikot, sokeat ja rammat. Ilm. 21:21 mukaan kulta on vain ainetta, jonka päällä kävellään.) "Palvelija saattaa kuitenkin ajatella: 'Isäntä ei tule vielä pitkään aikaan!' Niin hän alkaa piestä palvelijoita ja palvelustyttöjä (esim. sanoilla), syödä ja juoda ja juopotella (mukautuu maailman mielipiteisiin). Mutta päivänä, jota tuo palvelija ei arvaa, hetkenä, jota hän ei tiedä, hänen isäntänsä tulee ja hakkaa hänet kuoliaaksi, ja niin palvelija saa saman kohtalon kuin epäuskoiset. (Vaikka mekin näemme keskuudessamme näitä Raamatun sanan hylänneitä palvelijoita, meidän asiamme ei ole tuomita heitä. Mikäli he eivät tee parannusta, tulee Jumala aikanaan itse heidät tuomitsemaan. Eriävät näkemykset kannattaa kuitenkin käydä läpi heidän kanssaan.) 

2. Tim. 4:8. Minua (Paavalia) odottaa nyt vanhurskauden seppele, jonka Herra, oikeudenmukainen tuomari, on antava minulle tulemisensa päivänä, eikä vain minulle vaan kaikille, jotka hartaasti odottavat hänen ilmestymistään. (Niille, jotka odottavat Kristuksen paluuta hakemaan omansa pois maailmasta Karitsan häihin.) 

1. Tess. 5:1-4. Aikamääristä teille ei tarvitse kirjoittaa, veljet, sillä te tiedätte itse aivan hyvin, että Herran päivä tulee kuin varas yöllä. Juuri kun ihmiset sanovat: "Kaikki on hyvin, ei mitään hätää", tuho kohtaa heidät äkkiarvaamatta niin kuin synnytyspoltot raskaana olevan naisen, eivätkä he pääse pakoon. Mutta te, ystävät, ette elä pimeydessä, eikä tuo päivä pääse yllättämään teitä kuin varas. (Jeesuksen takaisintulon hetkellä, kun uskovat ylösotetaan, on maailman ihmisillä hetkellinen rauhanaika.) 

Jes. 57:1, 1933/38 käännös. Vanhurskas hukkuu (otetaan pois pahuutta näkemästä / katoaa), eikä kukaan pane sitä sydämelleen, hurskaat miehet otetaan pois kenenkään siitä välittämättä, sillä vanhurskas otetaan pois pahuutta näkemästä. (Maailmassa jäljellä olevien Jeesusta tunnustavien kristittyjen yllättävä katoaminen ei maailmaa juuri hetkauta. Maailma onkin jo niin paljon scifi-elokuvien ja ufo-uskon sokaisema, että ei tarvitse kuin valita jokin olemassa olevista selityksistä uskovien ylösoton selitykseksi.) 

	Ilm. 14:17-20. (Uskovien ylösoton jälkeinen aika maan päällä) 
Taivaan temppelistä tuli taas enkeli, ja hänelläkin oli terävä sirppi. Myös alttarista tuli enkeli, se jolla on tuli vallassaan, ja hän huusi kovalla äänellä sille enkelille, jolla oli terävä sirppi: "Pane terävä sirppisi työhön ja korjaa tertut maan viinitarhasta. Rypäleet ovat kypsyneet." Silloin enkeli heitti sirppinsä maan päälle, korjasi sadon maan viinitarhasta ja heitti rypäletertut suureen altaaseen, Jumalan vihan viinikuurnaan. Rypäleet poljettiin altaassa kaupungin ulkopuolella, ja verta pursui niin, että veri vielä tuhannen kuudensadan stadionmitan (1600 x 192m = 307,2 km) päässä ulottui hevosen kuolaimiin asti. 
Ennakkokuvausta Harmagedonista, kuudennesta vihan maljasta. 

Israelin jäännös pelastuu tempauksen jälkeen, muut kansat joutuvat ahdinkoon. 
Dan. 12:1. Silloin astuu esiin Mikael, suuri enkeliruhtinas, joka seisoo kansasi (Israelin kansan) suojana. Ja tulee ahdistuksen aika, jonka kaltaista ei ole ollut siitä alkaen, kun kansoja on ollut, aina tuohon aikaan saakka. (Sillä vain muutama ihminen jää maailmaan jäljelle seitsemännen vihan maljan jälkeen.) Mutta sinun kansasi pelastuu, pelastuu jokainen, jonka nimi on kirjoitettu kirjaan. (Israelin kansan jäännös pelastuu.) 

Jes.26:20-21. Ja nyt, kansani, mene huoneisiisi, sisälle, sulje ovet jäljessäsi. Pysy piilossa lyhyt hetki, kunnes raivo on ohi. Sillä itse Herra lähtee asuinpaikastaan vaatiakseen maan asukkaat tilille kaikesta pahasta, mitä he ovat tehneet. Silloin maa paljastaa kaiken siihen vuodatetun veren eikä enää peitä surmattujen ruumiita. (Jumalan vihan maljojen jälkeen lähes kaikki ihmiset maailmassa ovat kuolleet.) 
	Ilm. 15:1-8. Näky (Uskovien ylösoton jälkeinen aika taivaassa. Kristallimerellä seisovat pedon voittaneet.) 
Minä näin taas taivaalla suuren ja ihmeellisen tunnusmerkin: seitsemän enkeliä, seitsemän vitsauksen toimeenpanijat. (Vihan maljojen kohteena on maailma.) Nämä vitsaukset ovat viimeiset, niihin tyhjentyy Jumalan viha. Minä näin kuin kristallisen meren, joka välkehti tulta. Tuon kristallimeren rannalla (kristallimerellä) seisoivat pedosta voiton saaneet, ne, jotka eivät olleet kumartaneet sen kuvaa eivätkä ottaneet merkkiä, jossa on sen nimen luku. 
Mahdollisesti kristallimerellä seisovat vain pedon merkistä kieltäytyneet ja siksi marttyyreinä tapetut. Karitsan morsian on Karitsan häissä. 
Heillä oli käsissään Jumalan harput, ja he lauloivat Mooseksen, Jumalan palvelijan (vanha liitto), ja Karitsan laulua (uusi liitto): Suuret ja ihmeelliset ovat sinun tekosi, Herra Jumala, Kaikkivaltias! Oikeat ja todet ovat sinun tiesi, sinä kansojen kuningas! Kuka ei sinua pelkäisi, Herra, kuka ei ylistäisi nimeäsi? Sinä yksin olet pyhä. Kaikki kansat tulevat eteesi ja kumartavat sinua, sillä sinun oikeat tuomiosi ovat tulleet julki. 
Tämän jälkeen minä näin, kuinka taivaan temppeli, todistuksen teltta, avattiin ja temppelistä tuli ulos seitsemän enkeliä, seitsemän vitsauksen toimeenpanijat. Heidän pukunsa oli puhtaan valkoista pellavaa, ja rinnan ympärillä heillä oli kultainen vyö. Yksi neljästä olennosta antoi näille seitsemälle enkelille seitsemän kultaista maljaa, jotka olivat täynnä Jumalan vihaa, hänen, joka elää aina ja ikuisesti. Jumalan kirkkaus ja voima täytti temppelin savulla, niin ettei kukaan voinut mennä sisälle temppeliin, ennen kuin nuo seitsemän enkeliä olivat panneet seitsemän vitsausta täytäntöön. 



Jumalan temppeliin ei vihan maljojen aikana pääse. Karitsan morsian on taivaallisessa hääjuhlassa ja Jumala huolehtii siitä, että maan päällä oleva Israelin jäännös on turvassa. Ne, jotka vihan maljojen aikanakaan eivät suostu ottamaan pedon merkkiä ja siksi tapetaan, ilmeisesti herätetään eloon tuhatvuotiseen aikakauteen. 
Mikäli nämä tempauksen jälkeen marttyyreinä kuolleetkin luetaan mukaan ”pakanoiden täyteen lukuun” (Room. 11:25), tarkoittaa se sitä, että Israelin jäännös kääntyy Kristuksen puoleen vasta vaivan ajan lopussa. Tämäkin tulkinta on mahdollinen. 
Pekka Sartola kertoo kirjassaan ”Seitsemän sinettiä” seuraavaa: 
Juutalainen traditio tuntee hyvin tämän (viimeisen) pasuunansoiton ja sen yhteyden seitsemään katumuksen päivään, jonka jälkeen juhlitaan sovitusta. Rabbi Saadiah Gaon, joka eli 800-luvulla, sanoi uuden vuoden ja siis samalla viimeisen pasuunansoiton aloittavan seitsemän päivän mittaisen katumuksen, jonka jälkeen ja siis seitsemäntenä päivänä on juuri Erev Jom Kippur, Suuri Sovituspäivä. Juutalainen traditio ja Danielin 70. vuosiviikko kulkevat käsi kädessä kohti niitä eskatologisia tapahtumia, jotka tapaamme ilmestyskirjassa. Vasta Suuren Ahdistuksen seitsemännen vuoden päättyessä; ”he katsovat Häneen jonka ovat lävistäneet” (Sak. 12:10) ja sanovat ”siunattu olkoon Hän joka tulee Herran nimeen” (Luuk. 14:35). Juuri niihin tapahtumiin viittasi Jeesus itse puhuessaan juutalaisille, omalle kansalleen ja ne liittyvät juuri Hänen omaan paluuseensa ja Israelin kansan ennallistamiseen. 
Israelin jäännöksen lisäksi muutama pakana jää maailman kansoihin jäljelle Jumalan valinnan mukaan. Heistä kasvaa kansanpaljous 1000 vuotisen aikakauden aikana. Tätä kansanpaljoutta koetellaan ko. ajanjakson lopussa. 

Matt. 24:45-51. "Kuka siis on uskollinen ja viisas palvelija, jonka talon isäntä asettaa palvelusväkensä esimieheksi katsomaan, että kaikki saavat ruokansa ajallaan? Autuas se palvelija, jonka hänen herransa palatessaan tapaa näin tekemästä! Totisesti: herra uskoo hänen hoitoonsa koko omaisuutensa. "Mutta jos palvelija on kelvoton, hän ajattelee: 'Herrani ei tule vielä pitkään aikaan', ja hän alkaa lyödä tovereitaan ja syö ja juo juoppojen seurassa. Mutta päivänä, jota tuo palvelija ei arvaa, hetkenä, jota hän ei tiedä, hänen herransa tulee, hakkaa hänet kuoliaaksi ja tuomitsee hänet samaan paikkaan, jossa teeskentelijät ovat. Siellä itketään ja kiristellään hampaita. (Nämä kelvottomat Jumalan palvelijoina esiintyvät, lammasten vaatteisiin pukeutuneet sudet, ovat jääneet maan päälle Jeesuksen Kristuksen tullessa noutamaan omansa taivaalliseen hääjuhlaan. He eivät kuulu edes "tyhmien" joukkoon, koska he ovat maailmanmielisiin liittyen kääntyneet uskovia vastaan.) 

Kristus on tullut ja tempaus tapahtunut. Israelin jäännös hyväksyy Jeesuksen messiaakseen. 
Hoos. 3:4-5. Samoin saavat israelilaiset olla kauan ilman kuningasta ja ruhtinasta, ilman uhria ja kivipatsasta, ilman efodia ja jumalankuvia. Mutta lopulta he kääntyvät ja etsivät Herraa, Jumalaansa, ja kuningastaan Daavidia (Daavidin Poikaa, Jeesusta Kristusta). Tulevina aikoina (päivien lopulla) israelilaiset lähestyvät vavisten Herraa ja panevat toivonsa hänen hyvyyteensä. 

Sak. 12:10-13:6. Mutta Daavidin sukuun ja Jerusalemin asukkaisiin minä vuodatan armon ja rukouksen nöyrän hengen. Ja he kohottavat katseensa minuun, kohottavat katseensa häneen, jonka ovat lävistäneet. (Myös Israel pelastuu kerran vain uskomalla Jeesukseen Kristukseen Herranaan.) He surevat häntä, niin kuin surraan ainoaa poikaa, ja valittavat häntä katkerasti, niin kuin esikoista valitetaan. ... "Sinä päivänä Daavidin suvulle ja Jerusalemin asukkaille puhkeaa lähde, joka puhdistaa synnistä ja saastaisuudesta. "Silloin - näin sanoo Herra Sebaot - minä hävitän epäjumalat maasta, niin ettei niiden nimiäkään enää tunneta. Minä poistan maasta myös saastaisen hengen ja väärät profeetat. … 
Sak. 13:9. He (Israel) huutavat avuksi minun nimeäni, ja minä vastaan heille. Minä sanon: "He ovat minun kansani." He vastaavat: "Herra, meidän Jumalamme." 

Mal. 3:17-21. Sinä päivänä, jonka minä määrään, he jälleen ovat minun oma kansani, sanoo Herra Sebaot. - Ja minä olen hyvä heitä kohtaan, niin kuin isä on hyvä pojalleen, joka tottelee häntä. Te näette jälleen eron vanhurskaan ja jumalattoman välillä. Te näette, kuka on palvellut Jumalaa ja kuka ei ole häntä palvellut. Katso, se päivä tulee liekehtivänä kuin tulinen uuni. Kaikki röyhkeät ja pahantekijät ovat silloin oljenkorsia. Se päivä tulee ja sytyttää ne liekkiin - sanoo Herra Sebaot - eikä niistä jää jäljelle juurta eikä vartta. Mutta teille, jotka pelkäätte minun nimeäni, on nouseva pelastuksen aurinko, ja te parannutte sen siipien alla. Te astutte ulos, hypitte riemusta kuin vasikat laitumella. Sinä päivänä, jonka minä määrään, te poljette jumalattomat maahan, tallaatte heidät tomuksi, sanoo Herra Sebaot. 

Luuk. 13:35. Kuulkaa siis: teidän temppelinne on jäävä asujaansa vaille. Ja minä sanon teille, että te ette minua näe ennen kuin sinä päivänä, jona sanotte: 'Siunattu olkoon hän, joka tulee Herran nimessä!' 
Room. 11:25-26. Veljet, jotta ette olisi oman viisautenne varassa, teidän tulee tuntea tämä salaisuus: paatumus, joka on kohdannut osaa Israelin kansasta, kestää siihen asti kun muista kansoista koottava määrä on tullut täyteen. Sen tapahduttua koko Israel on pelastuva, niin kuin on kirjoitettu: Siionista on tuleva Pelastaja, hän poistaa jumalattomuuden Jaakobin jälkeläisistä. 

	Dan. 8:19-26. Hän sanoi: "Katso, minä teen sinulle tiettäväksi, mitä on tapahtuva vihan ajan lopussa, sillä näky koskee lopun aikaa. Kaksisarvinen pässi, jonka näit, tarkoittaa Meedian ja Persian kuninkaita. Vuohipukki on Kreikan valtakunta, ja suuri sarvi sen otsassa on valtakunnan ensimmäinen kuningas (Aleksanteri Suuri). Sarven murtuminen ja tilalle nousseet neljä sarvea tarkoittavat, että siitä kansasta nousee neljä kuningaskuntaa. Niillä ei kuitenkaan ole ensimmäisen kuninkaan voimaa. Ja kun niiden valta on lopuillaan, kun jumalattomuuden määrä on täysi, on nouseva häikäilemätön kuningas, juoniin perehtynyt. (Sarvi, jonka tieltä kolme sarvea putoaa pois, nousee lopun aikana 10-valtioliiton johtoon. Tämä voisi tarkoittaa joko luopiokirkkoa tai islamin Mahdia.) Hänellä on valtava voima, hän tuottaa tavatonta tuhoa, menestyy kaikessa mitä tekee ja tuhoaa maan mahtavia ja pyhien kansaa. Viekkaan älynsä vuoksi hän menestyy petollisissa toimissaan ja kasvaa sydämeltään ylpeäksi ja tuhoaa monia rauhankin aikana. Myös ruhtinaiden ruhtinasta vastaan hän nousee, mutta käden koskematta hänet murskataan. Ja näky illoista ja aamuista, jonka sait, on tosi. Mutta pidä salassa se näky, sillä se koskee tulevia päiviä." 

Dan. 7:1-12. Belsassarin, Babylonian kuninkaan, ensimmäisenä hallitusvuotena Daniel näki vuoteellaan unen ja näkyjä. Hän kirjoitti ne muistiin, ja hänen kertomuksensa kuuluu näin. Näin sanoi Daniel: Minä näin näyssäni yöllä, miten taivaan neljä tuulta panivat valtameren äkkiä kuohumaan. Merestä (kansojen merestä) nousi neljä suurta eläintä (maailmanvaltaa), kaikki erilaisia. Ensimmäinen oli kuin leijona, ja sillä oli kotkan siivet. Minun katsellessani siltä revittiin siivet ja se nostettiin maasta ja pantiin seisomaan kahdelle jalalle kuin ihminen, ja sille annettiin ihmisen sydän (Babylon). Ja katso, oli toinen eläin, karhun kaltainen, joka seisoi toisella suunnalla, ja sillä oli kolme kylkiluuta suussaan hampaitten välissä (Meedo-Persia). Sille sanottiin: "Nouse, syö paljon lihaa." Vielä minä näin, että oli kolmaskin eläin, kuin pantteri (leopardi), jolla oli neljä linnunsiipeä selässään, ja sillä eläimellä oli neljä päätä, ja sille annettiin valta. (Kreikan Aleksanteri Suuri, jonka valtakunta jakautui hänen neljälle sotapäällikölleen.) Ja vielä minä näin yöllisessä näyssäni, että oli neljäs eläin, pelottava, kauhistuttava ja hyvin väkevä (Rooma). Sillä oli suuret rautaiset hampaat, ja se söi ja ruhjoi kaiken ja tallasi tähteet jalkoihinsa. Se oli erilainen kuin aikaisemmat eläimet, ja sillä oli kymmenen sarvea (Itä-Rooman ja Länsi-Rooman alueille perustettava lopunajan petovaltioliitto). Minä katselin niitä sarvia ja näin, että niiden väliin kasvoi vielä pieni sarvi, (joko valtio, josta islamin odottama Mahdi nousee, tai hengelliseksi pedoksi muuttunut luopiokirkko joka käyttää 3,5 vuoden ajan 10-valtioliiton valtaa) ja entisistä sarvista kolme irtosi sen tieltä. Ja katso, sillä sarvella oli silmät, ihmisen silmien kaltaiset, ja suu, joka puhui suuria sanoja. 
Dan. 7:20-22. Halusin myös tietää niistä kymmenestä sarvesta, jotka olivat sen päässä, ja vielä siitä sarvesta, joka kasvoi esiin ja jonka tieltä putosi pois kolme sarvea, tuosta sarvesta, jolla oli silmät ja suuria sanoja puhuva suu ja joka näytti muita sarvia suuremmalta. Minun katsellessani tuo sarvi (Mahdi tai porttokirkko tai ne yhdessä) ryhtyi sotaan pyhiä vastaan, ja se voitti heidät ja piti heitä vallassaan, (Jeesukseen uskovat ovat maailmassa vainottuina) kunnes Ikiaikainen saapui ja Korkeimman pyhät saivat oikeutensa ja tuli hetki, jolloin pyhät ottivat haltuunsa vallan (alkaa 1000 vuoden aikakausi). Kun minä sitä katselin, istuimet asetettiin paikoilleen, ja Ikiaikainen istuutui. Hänen pukunsa oli valkea kuin lumi ja hänen hiuksensa ja partansa kuin puhdas villa. Hänen valtaistuimensa oli tulen liekkejä, ja sen pyörät olivat palavaa tulta. Hänen luotaan lähti liikkeelle tulinen virta. Tuhannet ja taas tuhannet palvelivat häntä, miljoonat seisoivat odottaen hänen edessään. Oikeus asettui istumaan, ja kirjat avattiin. (Valkoisen valtaistuimen tuomio 1000 vuoden aikakauden jälkeen.) 
Minun yhä katsellessani se eläin (maallinen peto) (Maallinen peto on jo aikaisemmin tuhonnut hengellisen pedon.) surmattiin niiden suurien sanojen vuoksi, jotka sarvi oli puhunut, ja sen ruumis tuhottiin, heitettiin roihuavaan tuleen (tämä petovaltakunta tuhoutuu tulessa). Myös muilta eläimiltä (maallisilta valtakunnilta) riistettiin valta, mutta niiden annettiin jäädä eloon määrähetkeensä saakka (Maalliset valtiot ovat olemassa 1000 vuotisen aikakauden loppuun asti, jolloin saatana vapautetaan ja se saa taas kansat nousemaan Jumalaa vastaan). 
Dan. 7:23-27. Ja minulle vastattiin: - Neljäs eläin tarkoittaa neljättä valtakuntaa (Rooma), joka on syntyvä maailmaan. Se valtakunta on erilainen kuin muut valtakunnat, ja se syö koko maailman ja tallaa ja murskaa sen. Ne kymmenen sarvea ovat kymmenen kuningasta, jotka tulevat hallitsemaan sitä valtakuntaa. Heidän jälkeensä nousee vielä yksi (Mahdi tai porttokirkko). Hän on erilainen kuin edelliset ja kukistaa kolme kuningasta. Uhmaten hän puhuu Korkeinta vastaan, tuhoaa Korkeimman pyhiä ja pyrkii muuttamaan juhla-ajat ja lain. Korkeimman pyhät annetaan hänen armoilleen ajaksi, kahdeksi ajaksi ja puoleksi ajaksi. (3,5 vuotta) Mutta oikeus on istuva tuomitsemaan, ja hänen valtansa otetaan häneltä pois, se (pedon valtakunta) tuhotaan ja hävitetään lopullisesti (peto ja väärä profeetta heitetään tulijärveen, Saatana vangitaan 1000 vuodeksi). Kuninkuus ja valta ja valtakuntien mahti kaiken taivaan alla annetaan Korkeimman pyhien kansalle. Sen kansan valtakunta on ikuinen valtakunta, ja kaikki vallat palvelevat ja tottelevat sitä.
	Ilm. 17:1-18. (Portto Babylon ja Peto) 
Yksi niistä seitsemästä enkelistä, joilla oli seitsemän maljaa, tuli luokseni ja sanoi: "Tule, minä näytän sinulle, millainen tuomio annetaan sille suurelle portolle (hengellinen peto), joka asuu suurten vesien äärellä (maailman kansat ja kielet), sille, jonka kanssa maailman kuninkaat ovat irstailleet ja jonka iljettävästä viinistä (oppien sekoituksesta) maan asukkaat ovat juopuneet." Henki valtasi minut, ja enkeli vei minut autiomaahan. Minä näin naisen (porttokirkko, maasta noussut hengellinen peto), joka istui helakanpunaisen pedon selässä (10-valtioliiton selässä). 
Hengellinen peto käyttää maallisen pedon valtaa 3,5 vuotta. 
Peto (maallinen peto) oli yltympäri täynnä siihen kirjoitettuja herjaavia nimiä, 
Toteutuu mm. siten, että ihmiset ovat ottaneet pedon nimen ja luvun voidakseen ostaa ja myydä. 
ja sillä oli seitsemän päätä ja kymmenen sarvea. Naisen puku hohti purppuraisena ja helakanpunaisena, (naisen puku ei ole valkoinen) hänen yllään kimalsivat kulta, jalokivet ja helmet, ja kädessään hän piti kultaista maljaa, joka oli täynnä hänen haureutensa iljetystä ja saastaa. Hänen otsassaan oli nimi, jolla on salainen merkitys: "Suuri Babylon, maailman porttojen ja iljetysten äiti." Minä näin, että nainen oli juopunut pyhien verestä ja Jeesuksen todistajien verestä, ja hämmästyin suuresti hänet nähdessäni. 
Hengellisessä pedossa näkyivät ulospäin kristillisyyden ulkoiset tuntomerkit vaikka se tappoi uskovia kristittyjä. Mikäli nainen olisi ajanut pelkästään islamin oppeja, se ei olisi hämmästyttänyt Johannesta. 
Enkeli sanoi minulle: "Miksi ihmettelet? Minä paljastan sinulle naisen salaisuuden ja häntä kantavan (maallisen) pedon salaisuuden, tuon, jolla on seitsemän päätä ja kymmenen sarvea (petovaltioliitto ja petovaltioliitossa valtaa pitävät kuninkaat). "Peto, jonka näit, on ollut, mutta nyt sitä ei ole. Se tulee vielä nousemaan syvyydestä, mutta lopulta se joutuu tuhon omaksi. 
Ne petovaltiot, joita ei Johanneksen aikana enää ollut, ovat Egypti tai Assyria, Babylon, Meedia, Persia ja Kreikka. Assyria voitaisiin lukea mukaan mutta se ei ole koskaan hallinnut Jerusalemia. Egypti taas hävitetään lopun aikana 40 vuoden ajaksi. 
Ne maan asukkaat, joiden nimi ei maailman luomisesta alkaen ole ollut kirjoitettuna elämän kirjaan, hämmästyvät pedon nähdessään, sillä vaikka se on ollut ja mennyt, se on vielä tuleva. "Tässä tarvitaan ymmärrystä ja viisautta. Seitsemän päätä tarkoittaa seitsemää vuorta, joilla nainen istuu. Myös kuninkaita (petovaltioita) on seitsemän. Viisi näistä on jo poissa (Egypti tai Assyria, Babylon, Meedia, Persia, Kreikka), kuudes on vallassa (Rooma). Yksi ei ole vielä tullut, ja kun hän tulee, hänen on määrä hallita vain vähän aikaa. 
Israelille kuulunutta maa-aluetta ovat jKr. hallinneet seuraavat valtiot; 
· vuoteen 395 Rooma 
· 395 – 636 Bysantti (Itä-Rooma) 
· 636 – 1100 islamilaiset kalifit 
· 1100 – 1291 ristiretkeläiset ja islamilaiset kalifit 
· 1291 – 1517 islamilaiset kalifit 
· 1517 – 1922 turkkilaiset ottomaanit, islamilaisia 
· 1922 – 1948 brittiläinen mandaattihallinto 
· 1948 eteenpäin Israel itsenäisenä valtiona ilman länsirantaa ja Gazan aluetta (Gazan alueen valtasi Egypti ja länsirannan Jordania vuonna 1948) 
· 1967 eteenpäin Länsiranta on ollut osana Israelia. 

Kansainliitto teki toisen maailmansodan jälkeen päätöksen että maa Jordanin ja Välimeren välissä kuuluu juutalaisille luvattuun kotimaahan, arabit huomioiden. Tämä päätös on juridisesti edelleen voimassa. 
Kun roomalaiset hävittivät Israelin "lopullisesti" 120 jKr., ei Israelia sen jälkeen enää edes vallattuna valtiona ollut olemassa. Israel oli hajotettuna kansojen mereen, juuri niin kuin Raamatussa ilmoitettiin. Tämän vuoksi "sen yhden, jonka on määrä hallita vain vähän aikaa" määrittely on vaikeaa. Brittiläinen mandaattihallinto voisi olla yksi ehdokas, koska se vastusti Israelin valtion syntymistä ja lähti Israelista päivä sen jälkeen, kun Israel oli julistautunut itsenäiseksi. Mahdollista on myös, että "tämä yksi" tulee vasta Googin sodan yhteydessä. 
Peto itse - se, joka on ollut mutta jota ei enää ole - on kahdeksas kuningas ja samalla yksi noista seitsemästä (Egypti tai Assyria, Babylon, Meedia, Persia, Kreikka, Rooma tai "seitsemäs"). Se joutuu tuhon omaksi. "Kymmenen sarvea, jotka näit, tarkoittavat kymmentä kuningasta, jotka eivät ole vielä nousseet valtaan mutta saavat myöhemmin kuninkuuden yhdessä pedon kanssa, kuitenkin vain hetkeksi aikaa. Yksissä tuumin he antavat valtansa ja voimansa pedon palvelukseen. Nuo kaikki käyvät taisteluun Karitsaa vastaan, mutta Karitsa voittaa heidät, sillä hän on herrojen Herra ja kuninkaiden Kuningas. Hänen kanssaan saavat voiton hänen uskollisensa, kaikki kutsutut ja valitut." Vielä enkeli sanoi: Vedet, jotka näit, ne, joiden äärellä portto asuu, ovat kansoja, joukkoja, maita ja kieliä. Näkemäsi kymmenen sarvea ja peto vihastuvat porttoon ja repivät hänet paljaaksi ja alastomaksi, syövät hänen lihansa ja polttavat hänet tuhkaksi. (Maallisen pedon 10 sarvea ovat vielä jäljellä, kun hengellinen peto, porttokirkko, tuhotaan.) Jumala näet panee heidät toimimaan oman suunnitelmansa mukaisesti. Siksi he myös yksissä tuumin antavat kuninkaanvaltansa pedolle siihen saakka kun Jumalan sanat toteutuvat. (Mahdollisesti tämän jälkeen yksituumaisuus loppuu ja kolme sarvea reväistään pois.) "Nainen (porttokirkko), jonka näit, on se suuri kaupunki, joka hallitsee maan kaikkia hallitsijoita." (Apostoli Johanneksen aikana tämä maininta sopi vain Rooman kaupunkiin, jossa Vatikaani nykyisin on.) 
10 sarvea ja peto ovat ilmeisesti 10 kuninkaan liitto, joista viisi on entisen Itä-Rooman puolella olevia muslimimaita ja viisi jälkikristillisen Länsi-Rooman puolella olevia. Ne tulevat hävittämään porttokirkon. Islamilainen Mahdi, saanee tämän jälkeen täyden vallan. Mahdollisesti tässä yhteydessä kolme valtiota eroaa tästä 10-valtioliitosta. Tämän jälkeen Mahdi kykenee saattamaan voimaan vaikka islamilaisen sharia-lain. 



On myös mahdollista, että samalla kun sovitaan kristinuskon ja islamin yhdistämisestä, sovitaan että juutalaisilla on erivapaus oman uskontonsa perusteella laittaa pedon merkistä poikkeava merkki otsaansa tai käteensä. 
5. Moos. 11:18. "Painakaa tarkoin mieleenne nämä käskyt, jotka minä annan. Sitokaa ne merkiksi käteenne ja pitäkää niitä tunnuksena otsallanne. 
Mikäli näin on, se tarkoittaisi sitä, että Israel kääntyy Herran puoleen vasta vaivanajan lopussa. 
Tämä mahdollinen erivapaus kumotaan myöhemmin. Siihen yhteyteen sopisi myös väärän profeetan jumalaksi julistautuminen (uudelleen rakennetussa Jerusalemin temppelissä), josta Daniel sanoo 9:27 kohdassa. 
Dan. 9:27. (Seitsemänkymmentä vuosiviikkoa määrättiin Israelille, Dan. 9:22-26, joista on kulunut 69. Jäljellä oleva 70:s vuosiviikko, tai puolet siitä, on tulkittu kuuluvaksi lopunajan antikristilliseen aikaan, jolloin temppelivuorella olisi jälleen aloitettu vanhan liiton uhritoimitukset.) Hän (porttokirkko tai Mahdi) on tekevä liiton raskaaksi monille yhden vuosiviikon ajaksi, ja puoleksi sitä viikkoa hän on lakkauttava teuras- ja ruokauhrin. (Uhritoimitukset on pitänyt ensin aloittaa että ne voidaan lakkauttaa. Islamin oppeihin kuuluu, että toisuskoisen kanssa saa tehdä sopimuksia mutta ne tulee rikkoa aina, kun islamin kunnia sitä edellyttää, viimeistään kuitenkin 10 vuoden kuluttua sopimuksen teosta.) Ja temppelin ylimmällä kohdalla on oleva turmion iljetys aina siihen saakka kun turmion tuoja vääjäämättä joutuu turmioon." 

	Ilm. 16:1-21. Jumalan 7 vihan maljaa 
Minä kuulin, kuinka temppelistä sanottiin kovalla äänellä seitsemälle enkelille: "Menkää! Tyhjentäkää Jumalan vihan seitsemän maljaa maan päälle." 

Ilm. 16:2 / 1. vihan malja 
Ensimmäinen enkeli lähti ja tyhjensi maljansa maan päälle. Silloin tuli pahoja märkiviä haavoja niihin ihmisiin, joilla oli pedon merkki ja jotka kumarsivat sen kuvaa. (Vastaava vitsaus kohtasi egyptiläisiä.) 
2. Moos. 9:10-11. Ja he ottivat pätsin nokea ja astuivat faraon eteen, ja Mooses viskasi sen taivasta kohti; niin märkäpaiseita tuli ihmisiin ja karjaan. Eivätkä tietäjätkään voineet pitää puoliaan Moosesta vastaan paiseiden tähden, sillä paiseita oli tietäjissä samoin kuin kaikissa muissakin egyptiläisissä. 

Ilm. 16:3 / 2. vihan malja 
Toinen enkeli tyhjensi maljansa mereen. Meri muuttui kuin kuolleen vereksi, ja kaikki meressä elävä kuoli. 

Ilm. 16:4-7 / 3. vihan malja 
Kolmas enkeli tyhjensi maljansa virtoihin ja vesien lähteisiin, ja ne muuttuivat vereksi. Minä kuulin, kuinka vesien enkeli sanoi: Vanhurskas olet sinä, joka olet ja joka olit, 
Tässäkin kohtaa maininta "olet tuleva", puuttuu, joten tempaus on jo tapahtunut. 
sinä Pyhä, joka annoit nämä tuomiot! He ovat vuodattaneet pyhien ja profeettojen verta, ja verta sinä panit heidät juomaan. He saavat ansionsa mukaan. Sitten kuulin alttarin sanovan: Niin, Herra Jumala, Kaikkivaltias! Oikeat ja vanhurskaat ovat sinun tuomiosi. 

Ilm. 16:8-9 / 4. vihan malja 
Neljäs enkeli tyhjensi maljansa aurinkoon, ja aurinko sai vallan korventaa ihmisiä tulellaan. Ihmiset paahtuivat kovassa helteessä mutta herjasivat Jumalaa, jonka vallassa nämä vitsaukset olivat. He eivät kääntyneet, eivät antaneet kunniaa Jumalalle. 

Israelin jäännös on turvassa tempauksen jälkeen, muut kansat ovat ahdingossa. Kristukseen pelastajanaan uskoneet ovat taivaassa Karitsan häissä. 
Jes. 30:19-33. Siionin kansa, sinä joka asut Jerusalemissa, sinun itkusi aika on ohi! Kun huudat häneltä apua, hän armahtaa, hän kuulee ja vastaa sinulle. Vaikka Herra suo sinulle vain kapean leivän ja niukasti vettä, hän, sinun opastajasi, ei enää kätkeydy. Omin silmin sinä saat nähdä hänet. ... Niin sinä julistat saastaisiksi hopeoidut jumalankuvasi ja heität menemään kullalla silatut jumalasi kuin nainen verisen rievun ja huudat: "Tiehesi, saasta!" Kun kylvät maan, hän antaa sateen kostuttaa siemenet niin että maan kasvu, vilja, on sankkaa ja satoisaa. Sinun karjasi käy sinä päivänä laitumella avaralla kedolla, ja härät ja aasit, jotka kyntävät peltosi, saavat syödäkseen parasta hapanrehua, jota heitellään niiden eteen hangolla ja talikolla. Ja jokaisella vuorella, jokaisella korkealla kukkulalla vesi on virtaava puroissa ja peltojen ojissa suuren surman päivänä tornien sortuessa (7. vihan malja). 
Silloin kuun valo on oleva kuin auringon valo, ja auringon valo on oleva seitsenkertainen, kuin seitsemän päivän valo yhdellä kertaa (4. vihan malja) - sinä päivänä, jona Herra sitoo kansansa haavat ja parantaa sen ruhjeet ja vammat. Herran nimi saapuu kaukaa, Herra saapuu, hänen kasvonsa leimuavat, hänessä palaa vihan liekki, hänen huulillaan hehkuu raivo, hänen kielensä on kuin kaiken nielevä tuli, hänen henkäyksensä kuin joenuoman tulvavesi, joka hetkessä kohoaa kaulaan saakka. Hän valjastaa kansanheimot ankaraan ikeeseen, panee niiden suupieliin suitset, jotka suistavat ne tieltä. Silloin teidän huulillanne on laulu niin kuin pyhän juhlan aattoiltana ja sydämessänne ilo niin kuin niillä, jotka kulkevat huilujen soidessa Herran vuorelle, kohden Israelin turvakalliota. 
Niin Herra antaa valtiasäänensä kaikua, kaikkien nähden hänen käsivartensa ojentuu maata kohden vihan vimmassa, ankarana tulenliekkinä, sademyrskynä, rajukuuroina, raeryöppyinä. Ja Herran äänen voimasta Assyrian rohkeus murtuu. (Tämän mukaan Assyria /Syyria voisi olla se 10-valtioliiton valtio, josta Mahdi nousisi.) Ruoskallaan hän sitä kurittaa, ja aina kun hänen sauvansa heilahtaa lyöntiin - kipeästi satuttavaan lyöntiin - kuuluu rumpujen ja harppujen ääni. Ja käsi koholla hän käy taisteluun vihollista vastaan. 
Jo aikoja sitten on valmiiksi kaivettu polttopaikka heitä varten - myös kuningasta varten se on valmistettu. Siitä on tehty syvä ja leveä, sytykkeitä on varattuna, polttopuita yllin kyllin. Herran henkäys on kuin laavavirta, se saa ne leimahtamaan liekkiin. (Pedon valtakunta tulee tuhoutumaan tulessa ja on tulen vallassa koko 1000 vuotisen aikakauden ajan. Hengellisen pedon valtakunta, porttokirkko, on tässä vaiheessa jo tuhoutunut.) 

Ilm. 16:10-11 / 5. vihan malja 
Viides enkeli tyhjensi maljansa pedon valtaistuimelle, ja pedon valtakunta pimeni. 
Voi toteutua konkreettisestikin tulivuoren lähellä, kun iso määrä tuhkaa nousee pilviin. 
Ihmiset purivat tuskissaan kielensä verille mutta herjasivat taivaan Jumalaa tuskansa ja haavojensa tähden. He eivät kääntyneet, eivät luopuneet pahoista teoistaan. 

Islamin lopunaikojen odotuksessa on kaksi tärkeää henkilöä. Toinen on takaisin palaava islamin Jeesus, joka tullessaan tuhoaa kristillisen kirkon ja saattaa islamin opit voimaan. Tämä voisi selittää sen, miksi väärä profeetta "voi hyvin", vaikka porttokirkko tuhotaan. 
Toinen, islamissa Jeesustakin tärkeämpi henkilö on Mahdi, johon kansojen merestä noussut maallinen peto, 10 valtion liitto, ilmeisesti henkilöityy. 
Tärkeä henkilö islamissa on myös katolisen kirkon palvoma neitsyt Maria, jonka kanssa Muhammed islamin oppien mukaan menee naimisiin. 

2. Tess. 1:7-10. mutta ahdistetut - niin teidät kuin meidätkin - hän päästää siitä, kun Herra Jeesus väkevien enkeleittensä kanssa ilmestyy taivaasta tulenlieskojen keskellä ja rankaisee niitä, jotka eivät tunne Jumalaa eivätkä suostu olemaan kuuliaisia Herramme Jeesuksen evankeliumille. Heidän rangaistuksenaan on ikuinen kadotus, ero Herrasta ja hänen voimansa kirkkaudesta, kun hän tuona päivänä saapuu ottamaan vastaan pyhiensä kunnioituksen ja kaikkien uskovien ylistyksen. 
	Ilm. 18:1-24. (Käsky lähteä Babylonista ja Babylonin tuho)
Tämän jälkeen näin taas yhden enkelin tulevan alas taivaasta. Hänellä oli suuri valta, ja hänen kirkkautensa valaisi koko maan. Hän huusi kovalla äänellä: "Kukistunut, kukistunut on suuri Babylon! (porttokirkko). Siitä on tullut pahojen henkien tyyssija ja kaikkien saastaisten henkien ja kaikkien saastaisten ja inhottavien lintujen pesäpaikka. Sen porton viiniä (vääristelty raamatunoppi), vihan viiniä, ovat kaikki kansat juoneet, kaikki maailman kuninkaat ovat irstailleet hänen kanssaan, ja kaikki maailman kauppamiehet ovat rikastuneet hänen vauraudestaan ja ylellisestä elämästään." 
Minä kuulin taivaasta toisenkin äänen, joka sanoi: "Lähtekää pois, jättäkää hänet, te, jotka olette minun kansaani, (tarkoittaa ilmeisesti juutalaisia) ettette joutuisi ottamaan osaa hänen synteihinsä ettekä jäisi alttiiksi niille vitsauksille, joilla häntä lyödään. "Hänen syntiensä röykkiö ulottuu jo taivaaseen asti, eikä Jumala unohda hänen pahoja tekojaan. Tehkää hänelle niin kuin hän on tehnyt muille, maksakaa kaksin verroin hänen teoistaan. Siihen maljaan, johon hän on toisille juomansa sekoittanut, sekoittakaa häntä itseään varten kahta katkerampi juoma. Minkä hän on mainetta ja rikkautta ahnehtinut, saman verran antakaa hänelle tuskaa ja murhetta. Hän vakuuttelee yhä itselleen: 'Minä olen kuningatar (liittyy Maria-kulttiin taivaan kuningattarena) ja istun valtaistuimella. Leski en ole, surua en ikinä koe.' Sen tähden häneen iskevät yhtenä ja samana päivänä kaikki hänelle langetetut vitsaukset, rutto, murhe ja nälkä, ja hänet poltetaan tuhkaksi. Väkevä on Herra Jumala, joka hänet on tuominnut! "Maailman kuninkaat, jotka ovat hänen kanssaan irstailleet ja mässäilleet, itkevät ja valittavat häntä, kun näkevät savun nousevan hänen roviostaan. 
Tämä voisi toteutua siten, että porttokirkon pääpaikan alla oleva supertulivuori purkautuisi. Italiassa on tällainen tulivuori. 
He seisovat loitolla, kauhuissaan siitä, miten häntä piinataan. He sanovat: Voi sinua, suuri kaupunki! Voi sinua, Babylon, mahtava kaupunki: hetkessä tuli sinun tuomiosi. "Maailman kauppamiehet itkevät ja surevat häntä, sillä enää ei kukaan osta heidän tavaroitaan: ei kultaa, hopeaa, jalokiviä eikä helmiä, ei pellavakangasta, ei purppurakangasta, ei silkkiä eikä helakanpunaisia kankaita, ei tuoksuvaa tuijapuuta, ei norsunluusta eikä jalopuusta tehtyjä esineitä, ei pronssi-, rauta- eikä marmoritöitä, ei kanelia eikä muita mausteita, ei suitsukkeita, ei hajuvoiteita eikä suitsutuspihkaa, ei viiniä eikä öljyä, ei hienoja jauhoja eikä viljaa, ei nautakarjaa, ei lampaita, ei hevosia eikä vaunuja, ei orjia, ihmisiä ruumiineen ja sieluineen. Hedelmät, joita koko sydämestäsi himoitsit, ovat nyt poissa, kaikki komeutesi ja koreutesi on mennyttä, eikä se milloinkaan palaa. "Noiden tavaroiden kauppiaat, nuo, jotka ovat rikastuneet porton vauraudesta, seisovat loitolla, kauhuissaan siitä, miten häntä piinataan. He itkevät ja valittavat: Voi sinua, suuri kaupunki! Sinä pukeuduit pellavaan, purppuraiseen ja helakanpunaiseen pukuun, sinun ylläsi kimalsivat kulta, jalokivet ja helmet, mutta hetkessä on rikkautesi tuhoutunut. "Myös kaikki laivurit ja purjehtijat, kaikki merimiehet ja muut merenkulkijat seisoivat loitolla, ja kun he näkivät savun nousevan hänen roviostaan, he huusivat: 'Mikä veti vertoja tälle suurelle kaupungille?' He ripottivat hiekkaa hiuksiinsa ja huusivat itkien ja valittaen: Voi suurta kaupunkia, jonka vauraudesta rikastuivat kaikki merenkulkijat! Se on hetkessä tuhoutunut. Iloitse sen lopusta, taivas, iloitkaa, kaikki pyhät, kaikki apostolit ja profeetat! Jumala on tuominnut sen, joka tuomitsi teidät." Muuan mahtava enkeli otti ison kiven, myllynkiven kokoisen, heitti sen mereen ja sanoi: Näin paiskataan pois Babylon, tuo suuri kaupunki, eikä sitä löydetä enää. Enää ei kuulla kaduillasi harpunsoittoa, ei laulua, ei huilun eikä torven ääntä. Enää ei ole minkään ammatin taitajaa, ei kuulla jauhinkiven jyrinää. Enää ei nähdä lampun valoa, ei kuulla sulhasen, ei morsiamen iloista ääntä. Sinun kauppiaasi olivat maan mahtavia, sinä lumosit noitakeinoillasi kansat ja johdit ne harhaan. Sinun käsiäsi tahrasi profeettojen ja pyhien veri, maailman kaikkien murhattujen veri. 
Ensimmäinen ihmiskuntaa vedenpaisumuksen jälkeen hallinnut ja Jumalan sanaa vastustanut maailmanvalta oli Babylonin kaupunki, 1. Moos. 11:1-9. Myöhemmät maailmanvallat ovat olleet sille jatkumoa. 

Ilm. 19:1-10. Riemulaulu taivaassa (Tempaus on jo tapahtunut) 
Tämän jälkeen kuulin taivaasta mahtavan äänen, ikään kuin suuri kansanjoukko olisi laulanut: Halleluja! Pelastuksen tuo meidän Jumalamme, hänen on kirkkaus ja voima. Oikeat ja vanhurskaat ovat hänen tuomionsa. Hän on tuominnut suuren porton (porttokirkon), joka turmeli maailman iljetyksillään, hän on kostanut portolle palvelijoidensa veren. Taas kuului ääni: Halleluja! Porton roviosta nousee savu aina ja ikuisesti. 
Voi toteutua konkreettisestikin, kun porttokirkon alla oleva supertulivuori purkautuu. 
Kaksikymmentäneljä vanhinta ja ne neljä olentoa heittäytyivät kasvoilleen Jumalan eteen ja osoittivat kunnioitustaan hänelle, joka istuu valtaistuimella. He sanoivat: Aamen. Halleluja! Ja valtaistuimelta kuului ääni: Ylistäkää meidän Jumalaamme, kaikki te hänen palvelijansa, te, jotka häntä pelkäätte, pienet ja suuret! Sitten kuulin äänen, joka oli kuin suuren kansanjoukon kohinaa, kuin suurten vesien pauhua ja voimakasta ukkosen jylinää. Se lausui: Halleluja! Herra, meidän Jumalamme, Kaikkivaltias, on ottanut kuninkuuden. Iloitkaamme ja riemuitkaamme, antakaamme hänelle kunnia! Nyt on tullut Karitsan häiden aika. 
Tässä kohtaa korostuu se, miten erilainen kohtalo on maailmaan mukautuneella kirkolla, jota sanotaan portoksi ja Kristuksen sanaa seuraavalla kirkolla, jota sanotaan Karitsan morsiameksi. 
Hänen morsiamensa on valmiina, hänen ylleen on puettu hääpuku, hohtavan valkea pellavapuku. Se pellavapuku tarkoittaa pyhien vanhurskaita tekoja. Enkeli sanoi minulle: "Kirjoita: Autuaita ne, jotka on kutsuttu Karitsan hääaterialle." Ja hän jatkoi: "Nämä ovat tosia Jumalan sanoja." Minä heittäydyin hänen jalkoihinsa kumartaakseni häntä, mutta hän sanoi: "Älä tee niin! Minä olen vain Jumalan palvelija, niin kuin sinä ja veljesi, jotka olette Jeesuksen todistajia. Jumalaa sinun tulee kumartaa!" Jeesuksen todistajissa on profetoimisen Henki. (Jeesuksen todistus on profetian henki.) 



C.H. Mac Intoshin mukaan Egypti ja Babylon eroavat hengellisessä mielessä toisistaan. Egypti kuvaa maailmaa, josta Jumalan kansa erotettiin. Babylon kuvaa sitä, millaiseksi saatana tekee parhaillaan kirkkoa. Vaikka Egypti tuhotaankin hetkeksi, siunaukset odottavat sitä. Babylon, porttokirkko, sen sijaan tuhotaan lopullisesti ja hylätään. 

	Ilm. 16:12-16 / 6. vihan malja (Harmageddon) 
Kuudes enkeli tyhjensi maljansa suureen Eufratvirtaan. Virran vesi kuivui, ja niin aukeni tie idän kuninkaille. Minä näin, kuinka lohikäärmeen suusta, pedon suusta ja väärän profeetan suusta lähti kolme saastaista henkeä, jotka olivat sammakon näköisiä. Ne ovat pahoja henkiä, jotka tekevät ihmeitä, ja ne lähtivät kokoamaan maanpiirin kaikki kuninkaat taisteluun, joka käydään Jumalan, Kaikkivaltiaan, suurena päivänä. 
"Minä tulen kuin varas. Autuas se, joka valvoo ja pitää huolen vaatteistaan, ettei joutuisi häpeään, kulkemaan alasti kaikkien nähden." (Tässä yhteydessä lukijaa vielä varoitetaan siitä, että ennen kuin Kristus tulee kuninkaana ja tuomarina, hän tulee ilman ennakkovaroitusta noutamaan omansa pois maailmasta.) 
Henget kokosivat kuninkaat paikkaan, jonka nimi on hepreaksi Harmageddon (Megiddon vuori Israelissa). 

Jes. 63:1-6. Kuka on tuo, joka tulee Edomista, joka tulee Bosrasta, kirkkaanpunaisessa puvussa, tuo, joka astuu tietään voimaa uhkuen komeassa asussaan? - Minä se olen, oikeuden julistaja, suuri pelastaja (Jeesus Kristus). Miksi on pukusi punainen, vaatteesi kuin viinikuurnan polkijan? - Minä poljin kuurnallisen rypäleitä, poljin yksin, kansojen joukosta ei ketään tullut avukseni. Ja niin minä vihassani poljin ne kaikki ja kiivaudessani tallasin ne, niin että niiden mehu roiskui puvulleni ja tahri kaikki vaatteeni. Sillä koston päivää vaati minun sydämeni, kansani lunastamisen vuosi oli tullut. Minä katselin ympärilleni, mutta ei ollut yhtään auttajaa. Minä ihmettelin, ettei ketään tullut tuekseni. Vain oman käsivarteni voima minua auttoi, vain oma kiivauteni minua vahvisti. Niin minä poljin kansat vihassani, murskasin ne kiivaudessani ja annoin mehun valua maahan.

	Ilm. 19:11-21. (Valkoinen hevonen ja sillä ratsastaja. Vihan maljojen loppuhuipentuma) 
Minä näin taivaan avoinna: näin valkoisen hevosen ja sen selässä miehen. Hän on uskollinen ja totuudellinen, hän tuomitsee ja taistelee vanhurskaasti. Hänen silmänsä olivat kuin tulen liekit, hänellä oli päässään monta kruunua, ja häneen oli kirjoitettu nimi, jota ei tunne kukaan muu kuin hän itse. Hänellä oli pukunaan vereen kastettu viitta, ja hänen nimensä on Jumalan Sana (Jeesus Kristus). Hänen jäljessään tulivat taivaan sotajoukot, valkoisilla hevosilla ratsastavat soturit, joiden puku oli hohtavan valkeaa pellavaa. Hänen suustaan lähtee terävä miekka. Sillä miekalla hän lyö kansoja, hän paimentaa niitä rautaisella sauvalla ja polkee viinikuurnassa (Harmageddon) kaikkivaltiaan Jumalan hehkuvan vihan viinin. Hänen viittaansa on reiden kohdalle kirjoitettu nimi: kuninkaiden Kuningas, herrojen Herra. 
Sitten näin enkelin, joka seisoi ylhäällä auringossa. Hän huusi kovalla äänellä kaikille linnuille, jotka lensivät korkealla taivaan laella: "Tulkaa, kokoontukaa Jumalan juhla-aterialle! Saatte syödä kuninkaiden lihaa, sotapäälliköiden ja mahtimiesten lihaa, ratsujen ja ratsastajien lihaa, kaikkien lihaa, niin vapaiden kuin orjien, niin pienten kuin suurten." Sitten näin, että peto ja maailman kuninkaat sotajoukkoineen olivat kokoontuneet yhteen käydäkseen taisteluun ratsastajaa ja hänen sotajoukkoaan vastaan. (Ihmiset eivät voi tuhota Jumalaa mutta he voivat vieläkin yrittää tuhota Israelin.) Mutta peto otettiin kiinni, (Mikäli tässä tarkoitetaan yksittäistä henkilöä, on kyseessä Mahdi) samoin väärä profeetta (porttokirkon johtaja), joka pedon nimissä oli tehnyt tunnustekoja ja johtanut harhaan sen merkin ottaneet ja sen kuvaa kumartaneet ihmiset. Ne molemmat heitettiin elävinä tuliseen järveen rikinkatkuisten lieskojen keskelle. Loput saivat surmansa miekasta, joka lähti ratsastajan suusta, ja kaikki linnut söivät heidän lihastaan itsensä kylläisiksi. 



Jes.27:1. Sinä päivänä Herra vaatii tilille ja lyö suurella, vahvalla ja terävällä miekallaan Leviatanin, nopealiikkeisen käärmeen, Leviatanin, kiemurtavan käärmeen, iskee hengiltä syvyyden hirviön. (Tässä esiintyy pahan kolminaisuus, joka ilmestyskirjassa on väärä profeetta, peto ja lohikäärme.) 

Joel Luku 4. ... Näin Herra on puhunut. Kuuluttakaa kansoille näin: - Varustautukaa pyhään sotaan, hälyttäkää miehet taisteluun! Lähtekää liikkeelle, käykää hyökkäykseen, kaikki soturit! Takokaa auranne miekoiksi ja vesurinne keihäiksi. Arka sanokoon: "Olen urhea soturi." Kiirehtikää, kaikki kansat, tulkaa joka suunnalta, kokoontukaa tänne! Herra, johdata sotureitasi! Kansat lähtevät liikkeelle, rientävät Josafatinlaaksoon. Sinne minä asetan istuimeni ja siellä minä tuomitsen kaikki kansat. Lähettäkää sirppi, elo on jo kypsää. Tulkaa polkemaan viinikuurnaa, se on jo täynnä, altaissa viini kuohuu yli reunojen. Suuri on kansojen pahuus. Väkeä tungeksii tuomion laaksossa, sillä lähellä on Herran päivä. Aurinko ja kuu pimenevät, tähtien loiste sammuu. Herra ärjyy Siionista, antaa äänensä kaikua Jerusalemista. Silloin taivas ja maa vapisevat. Mutta Herra on kansansa turva, Israelin vuorilinna. (Vihan maljojen aikanakin Israelin jäännös on turvassa.) Silloin te tiedätte, että minä, Herra, olen teidän Jumalanne ja asun Siionissa, pyhällä vuorellani. Jerusalem on oleva pyhä, muukalaiset eivät enää koskaan tunkeudu sinne. Tuona päivänä vuoret tihkuvat rypäleitten mehua, kukkulat vuotavat maitoa, ja kaikki Juudan purojen uomat ovat tulvillaan vettä. Herran huoneesta kumpuaa lähde, se kastelee Sittiminlaakson. Egypti tulee autioksi (40 vuodeksi), Edom pelkäksi autiomaaksi, koska ne tekivät Juudalle väkivaltaa, vuodattivat viatonta verta. Juuda pysyy asuttuna läpi aikojen, Jerusalem polvesta polveen. Vielä en ole rangaissut kansani vihollisia viattoman veren vuodattamisesta. Mutta se hetki tulee! Herra itse asuu Siionissa. 

	Ilm. 16:17-21 / 7. vihan malja 
Seitsemäs enkeli tyhjensi maljansa ilmaan. Silloin kuului temppelin valtaistuimelta mahtava ääni, joka sanoi: "Hetki on tullut." Salamat leimusivat, ukkonen jylisi, ja tuli ankara maanjäristys, niin ankara järistys, ettei sellaista ole ollut koko sinä aikana, jonka ihminen on ollut maan päällä. Suuri kaupunki hajosi kolmeen osaan, ja joka maassa kaupungit sortuivat. Jumala ei ollut unohtanut suurta Babylonia, vaan se joutui juomaan täyden maljan hänen vihansa ja vimmansa viiniä. Kaikki saaret katosivat, eikä vuoria näkynyt enää. Isoja, järkälemäisiä rakeita satoi taivaalta ihmisten päälle, ja ihmiset herjasivat Jumalaa tämän raevitsauksen tähden, sillä vitsaus oli tavattoman ankara.
	Jes. 13:9-13. Herran päivä tulee ankarana, täynnä raivoa ja hehkuvaa vihaa, se muuttaa maan (maanpinta) autioksi ja hävittää sen syntiset asukkaat. Taivaan tähdet ja tähtikuviot kieltävät silloin valonsa loiston. Pimeänä nousee aurinko, eikä kuu säteile valoa. (Toteutuu mikäli yläilmakehä on tuhkan kyllästämä.) Minä, Herra, vaadin maailman tilille pahuudestaan ja jumalattomat synneistään. Minä teen lopun röyhkeiden ylimielisyydestä, painan maahan väkivaltaisten ylpeyden, ja ihmisiä on oleva vähemmän kuin puhdasta kultaa, vähemmän kuin Ofirin jalokultaa. Sen tähden taivaat järisevät ja maa järkkyy sijoiltaan Herran Sebaotin suuttumuksen vuoksi hänen vihansa päivänä. 



Nämä kohdat sopivat tähän koskien maailman kansojen lähes täydellistä hävitystä. 
Jes. 28:18-22. teidän liittonne kuoleman kanssa pyyhitään pois ja teidän sopimuksenne tuonelan kanssa raukeaa. Tuhotulva vyöryy teidän ylitsenne, se lyö teidät maahan. Joka kerta kun se vyöryy ylitse, se tempaa teidät mukaansa. Aamu aamulta se vyöryy yli, päivä päivältä, yö yöltä. Kauhun vapina valtaa teidät, kun teille selviää, mitä sanoma merkitsee. Toden totta: vuode on lyhyt, ei sille voi ojentautua, peite kapea, ei siihen voi kääriytyä. Itse Herra nousee niin kuin hän nousi Perasiminvuoren luona, niin kuin kiivastui Gibeoninlaaksossa, niin hän kiivastuu ja tekee työnsä - outo on hänen työnsä! - ja toteuttaa tekonsa - merkillinen on hänen tekonsa! Älkää siis enää pilkatko, etteivät kahleenne tulisi vielä raskaammiksi, sillä olen saanut tietää, että Jumala, Herra Sebaot, on tehnyt päätöksensä ja on valmis hävittämään kaiken maan. 

Luuk. 23:29-30. Tulee aika, jolloin sanotaan: 'Autuaita ovat hedelmättömät, autuaita ne kohdut, jotka eivät ole synnyttäneet, ja rinnat, jotka eivät ole lasta ruokkineet.' Silloin ihmiset sanovat vuorille: 'Kaatukaa meidän päällemme', ja kukkuloille: 'Peittäkää meidät.'

Job 9:4-7, 13. Hänen (Jumalan) on viisaus, hänen on voima ja mahti. Kuka voisi uhmata häntä joutumatta tuhoon? Hän siirtää vuoria kuin huomaamatta, hän kääntää ne nurin, kun hän vihastuu. Hän koskettaa maata, ja se järähtää paikoiltaan, sen peruspylväät horjuvat. Hän käskee, ja aurinko pimenee. Hän sulkee sinetillään tähtien valon. … Mikään voima ei käännä pois Jumalan vihaa, hänen alleen lyyhistyvät Rahabin joukot. 

Jes. 24:1-13. Katso: Herra hävittää maan ja autioittaa sen, runtelee sen kasvot ja lyö hajalle sen asukkaat. Samalla tavoin käy papin kuin kansankin, niin isännän kuin orjankin, niin emännän kuin orjattaren, niin myyjän kuin ostajan, niin lainan antajan kuin sen saajan, niin velkojan kuin velallisenkin. Autioksi maa autioituu, tyhjäksi se ryöstetään. Näin on Herra puhunut. Maa kulottuu ja kuivuu, maanpiiri riutuu ja kuivuu, maan lailla taivaskin riutuu. Maa muuttuu saastaiseksi jalkojen alla, sillä sen asukkaat ovat hylänneet lain, rikkoneet käskyt, tehneet tyhjäksi ikuisen liiton. Siksi kirous syö maan, sen asukkaat saavat maksaa teoistaan. Siksi maan asukkaat käyvät vähiin, vain muutama harva jää jäljelle ihmisen suvusta. Rypäleen mehu ehtyy, viiniköynnökset kuivuvat ja kaikki ilosydämiset alkavat huokailla. Rumpujen riemu vaimenee, iloinen kohina hiljenee, vaikenee harppujen ääni. Enää ei juoda viiniä, ei lauleta, juoma on käynyt juojilleen karvaaksi. Kaupunki on kukistunut, se on sekasorron vallassa, jokainen ovi on sisältä teljetty. Kujilla kaikuu valitus viinin loppumisesta, kaikki ilo on poissa, riemu on maasta paennut. Vain autius on jäljellä, vain tyhjyys, kaupungin portit on murrettu. Näin käy maailman kansoille: niistä jää jäljelle sen verran kuin jää oliiveja puuhun, jota sadonkorjaaja ravistelee, sen verran kuin voi löytää rypäleitä, kun viininkorjuu on ohi. 

Jes. 51:5-6. Minun vanhurskauteni on lähellä, minä tuon pelastuksen ja luja käteni jakaa kansoille oikeutta. Kaukaiset rannat ikävöivät minua, minun vahvaa kättäni ne odottavat. Kohottakaa katseenne taivasta kohden, katselkaa alhaalla leviävää maata! Taivas hajoaa kuin savu ja maa ratkeaa kuin kulunut vaate, sen asukkaat kuolevat kuin kärpäset. Mutta minun pelastukseni pysyy iäti eikä minun vanhurskauteni murene. 

Jes. 34:1-10. Kansat, tulkaa kuulemaan, kuunnelkaa, kansakunnat! Kuule, maa kaikkine asukkainesi, maanpiiri ja kaikki mikä siitä versoo! Itse Herra on vihastunut kaikkiin kansakuntiin, hänen vihansa kohtaa kansojen joukot. Hän on vihkinyt ne tuhon omiksi, jättänyt ne teurastajan käsiin. Surmatut jätetään hautaamatta, löyhkä nousee heidän raadoistaan, heidän verensä valuu pitkin vuoria. Taivaan voimat hajoavat, ja taivas kiertyy kokoon kuin kirjakäärö. Sen tähtien joukot varisevat maahan kuin viiniköynnösten lakastuneet lehdet, niin kuin kuivettuneet viikunat karisevat puusta. ... Tämä on Herran kostonpäivä, se vuosi, jolloin hän maksaa Siionin ahdistajalle. Edomin puroissa virtaa sula piki, rikiksi muuttuu sen sora, sen kamara on palavaa pikeä. Maa ei sammu yöllä eikä päivällä, siitä kohoaa savua lakkaamatta, polvesta polveen se pysyy asumattomana, ajasta aikaan se on kulkijaa vailla. (Pedon valtakunta tuhoutuu tulessa ja on tulen vallassa koko 1000 vuoden ajanjakson ajan.) 

Jes. 2:10-22. Paetkaa vuorten uumeniin, piiloutukaa maan tomuun Herran kauhistuttavan voiman tieltä, hänen ylhäisen kirkkautensa tieltä! Ylpeät silmät nöyrtyvät, ylpeä varsi taipuu, sinä päivänä Herra yksin on ylhäinen. Sillä Herran Sebaotin päivä iskee kaikkeen ylpeään ja korkeaan, kaikkeen mahtavaan ja ylhäiseen, niin että se vaipuu maahan. Se iskee kaikkiin Libanonin setreihin, korkeihin ja ylpeihin, ja kaikkiin Basanin tammiin, se iskee kaikkiin korkeihin vuoriin ja kaikkiin ylhäisiin kukkuloihin, jokaiseen ylpeään torniin se iskee ja jokaiseen murtumattomaan muuriin, se iskee rantojen huvipursiin ja kauas merelle purjehtiviin laivoihin. Ylpeä ihminen nöyrtyy, hänen täytyy taipua, korskeat miehet vaipuvat maahan. Sinä päivänä Herra yksin on ylhäinen ja epäjumalat väistyvät, joka ikinen. Paetkaa vuorten luoliin, maan onkaloihin Herran kauhistuttavan voiman tieltä, hänen ylhäisen kirkkautensa tieltä, kun hän nousee järisyttämään maata! Sinä päivänä ihmiset heittävät menemään hopeajumalansa ja kultajumalansa, jotka he ovat tehneet kumarrettavikseen. Myyrille ja lepakoille he ne heittävät paetessaan vuorten koloihin ja kallioiden halkeamiin Herran kauhistuttavan voiman tieltä, hänen ylhäisen kirkkautensa tieltä, kun hän nousee järisyttämään maata. Lakatkaa jo luottamasta ihmiseen, vain kevyt elämän henkäys hänellä on sieraimissaan. Mikä hän on, mihin hän kelpaa? 

Matt. 24:21-22. Ahdinko on oleva niin suuri, ettei sellaista ole ollut maailman alusta tähän päivään asti eikä tule koskaan olemaan. (Edes vedenpaisumus ei vedä sille vertoja.) Jos sitä aikaa ei lyhennettäisi, yksikään ihminen ei säästyisi. Mutta valittujen tähden se aika lyhennetään. 
(Nämä valitut voisivat olla ne harvalukuiset ihmiset, jotka jäävät henkiin. Tässä vaiheessa Jeesuksen sovintovereen turvautuneet ovat Karitsan kanssa hääjuhlassa.) 
Mark. 13:20. Jos Herra ei olisi lyhentänyt sitä aikaa, yksikään ihminen ei säästyisi. Mutta niiden tähden, jotka hän on valinnut, hän on lyhentänyt sen ajan. (Jumala on valinnut myös ne harvat eloonjääneet, jotka jäävät eloon vihan maljojen alla ja joista kasvaa 1000 vuoden aikana uusi kansanpaljous.) 

	Ilm. 20:1-6. (Tuhatvuotinen aikakausi) 
Minä näin, kuinka taivaasta tuli alas enkeli, jolla oli kädessään syvyyden avain ja isot kahleet. Hän otti kiinni lohikäärmeen, tuon muinaisaikojen käärmeen, jonka nimet ovat Paholainen ja Saatana, ja pani sen kahleisiin tuhanneksi vuodeksi, syöksi sen syvyyteen ja lukitsi ja sinetöi sen jäljestä syvyyden oven. 
Sana "syvyys" tarkoittaa Raamatun kielenkäytössä sekä maapallon pintaa että tuonelaa. Maan päällä oleva Saatana syöstään kahleissa tuonelan syvyyteen 1000 vuoden ajaksi. 
1. Moos. 1:2. Maa oli autio ja tyhjä, pimeys peitti syvyydet 
Room. 10:7. "tai: Kuka voi laskeutua syvyyksiin?" nimittäin noutamaan Kristusta ylös kuolleista. 
Enää ei käärme saa johtaa kansoja harhaan, ennen kuin tuhat vuotta on tullut täyteen. Sitten se on päästettävä irti vähäksi aikaa. 
Myös 1000 vuotisen aikakauden aikana syntyneet ihmiset koetellaan, palvelevatko he Jumalaa vai käärmettä. 
Minä näin valtaistuimia, ja niille, jotka asettuivat istuimille, annettiin tuomiovalta. Minä näin niiden sielut, jotka oli mestattu Jeesuksen todistuksen ja Jumalan sanan tähden, niiden, jotka eivät olleet kumartaneet petoa eivätkä sen kuvaa eivätkä olleet ottaneet sen merkkiä otsaansa eivätkä käteensä. He heräsivät eloon ja hallitsivat yhdessä Kristuksen kanssa tuhat vuotta. 
Ne ihmiset, jotka ovat Jeesuksen paluun jälkeen kieltäytyneet pedon merkistä ja sen vuoksi kuolleet marttyyreina, herätetään eloon tuhatvuotiseen aikakauteen. He eivät pääse mukaan Karitsan häihin, mutta pelastuvat toiselta kuolemalta marttyyriuden kautta. 
Muut kuolleet eivät heränneet eloon, ennen kuin tuhat vuotta oli täyttynyt. 
Karitsan morsian on Kristuksen luona ja laskeutuu maan päälle 1000 vuotisen aikakauden ajaksi Karitsan vaimona, Uutena Jerusalemina. 
Tämä on ensimmäinen ylösnousemus. 
Ensimmäinen ylösnousemus on tapahtunut useammassa osassa alkaen Kristuksen ylösnousemuksesta, sitten Karitsan morsiamen ylösnousemus, ja tempauksen jälkeen marttyyreina kuolleiden ylösnousemus. 
Autuaita ja pyhiä ovat ne, jotka pääsevät osallisiksi ensimmäisestä ylösnousemuksesta! Heihin ei toisella kuolemalla ole valtaa, vaan he ovat Jumalan ja Kristuksen pappeja ja hallitsevat Kristuksen kanssa tuhat vuotta (= 1000 vuotisen aikakauden ajan). 

1. Tess. 3:13. ja vahvistakoon näin sydämenne, että ne olisivat pyhät ja moitteettomat Jumalamme ja Isämme edessä, kun Herramme Jeesus saapuu kaikkien pyhiensä kanssa. (Pyhä kaupunki, Karitsan vaimo, laskeutuu taivaasta, Jumalan luota.) 

Matt. 19:27-30. "Entä me?" kysyi silloin Pietari. "Me olemme luopuneet kaikesta ja seuranneet sinua. Mitä me siitä saamme?" Jeesus sanoi heille: Totisesti: kun Ihmisen Poika uuden maailman syntyessä (siirryttäessä tuhatvuotiseen aikakauteen) istuutuu kirkkautensa valtaistuimelle, silloin tekin, jotka olette seuranneet minua, saatte istua kahdellatoista valtaistuimella ja hallita Israelin kahtatoista heimoa. Ja jokainen, joka minun nimeni tähden on luopunut talostaan, veljistään tai sisaristaan, isästään, äidistään tai lapsistaan tai pelloistaan, saa satakertaisesti takaisin ja perii iankaikkisen elämän. Mutta monet ensimmäiset tulevat olemaan viimeisiä ja viimeiset ensimmäisiä. (Suurin on se, joka on täällä maan päällä suostunut palvelemaan.) 

Miika 4:1-8. Tulee vielä aika, jolloin Herran pyhäkön vuori seisoo lujana. Ylimpänä vuorista se kohoaa, korkeimpana kukkuloista, ja kansat virtaavat sinne. Monet kansat lähtevät liikkeelle sanoen: "Tulkaa, nouskaamme Herran vuorelle, nouskaamme Jaakobin Jumalan pyhäkköön! Hän opastaa meitä tiellään, ja me, me tahdomme kulkea hänen polkujaan, sillä Siionista tulee Herran sana ja Jerusalemista kaikuu Jumalan puhe." Hän, Herra, ratkaisee kansakuntien riidat, hän jakaa oikeutta väkeville kansoille lähellä ja kaukana. Niin taotaan miekat auran teriksi ja keihäät vesureiksi. Yksikään kansa ei enää kohota miekkaa toista vastaan eikä harjoittele sotataitoja. Silloin jokainen saa istua mitään pelkäämättä oman viiniköynnöksensä ja viikunapuunsa alla. Näin on Herra Sebaot sanonut. 
Vaikka kaikki kansat palvelisivat muita jumalia, niin me palvelemme nyt ja aina Herraa, Jumalaamme. 
Sinä päivänä, sanoo Herra, minä kokoan ontuvat, tuon yhteen hajalle joutuneet, kaikki, joita olen rangaissut. Ontuvista minä teen maani perillisiä, hajalle joutuneista väkevän kansan. Herra on oleva heidän kuninkaansa Siionin vuorella nyt ja aina. Sinä vartiopaikka, tytär Siionin temppelivuori, sinä saat takaisin entisen valtasi, Jerusalemin kuninkuuden. 

Sak. 14:16-21. Kaikki jäljellä olevat niistä kansoista, jotka ovat hyökänneet Jerusalemia vastaan, tulevat nyt sinne vuosi vuodelta kumartaen rukoilemaan Kuningasta, Herraa Sebaotia, ja viettämään lehtimajanjuhlaa. Mutta jos jokin kansa ei tule Jerusalemiin rukoilemaan Kuningasta, Herraa Sebaotia, niin se saa turhaan odottaa maahansa sadetta. Jos egyptiläiset (Egypti on ollut 40 vuotta autiona) eivät lähde matkaan ja tule Jerusalemiin, niin hekään eivät saa sadetta. Sen sijaan Herra lyö heitä vitsauksella, niin kuin hän lyö muitakin kansoja, jos ne eivät tule lehtimajanjuhlaan. Tämä olkoon rangaistuksena egyptiläisille ja kaikille kansoille, jotka eivät saavu viettämään lehtimajanjuhlaa. Silloin on hevosten kulkusissa kirjoitus: "Herralle pyhitetty." Ja Herran temppelin padat ovat yhtä pyhät kuin alttarin edessä olevat vihmontamaljat. Jokainen pata Jerusalemissa ja Juudassa on oleva pyhitetty Herralle. Ihmiset, jotka tulevat uhraamaan, voivat keittää niissä uhrilihaa. (Uhreja joko uhrataan Jeesuksen Kristuksen ristinkuoleman muistoksi tai sitten tässä käytetään vertauskuvallista kieltä ehtoollisesta.) Silloin ei kukaan enää käy kauppaa Herran Sebaotin temppelissä. (Samoin kuin muut Israelin heimot aikoinaan vapaaehtoisesti huolehtivat leeviläisten toimeentulosta vanhan liiton aikana, samoin huolehtii muu maailma nyt Jerusalemin alueen toimeentulosta.) 

Maa on edelleen sama maa 1000 vuotisen aikakaudenkin aikana mutta pinnanmuodoltaan täysin toisenlaiseksi muuttuneena. Meriä ei ole. Saasteet ovat hautautuneet syvälle ja maa on saanut täysin uuden puhtaan pinnan. 
Jes. 65:17-25 mukaan tässä uudessa maassa nuorin kuolee vasta 100-vuotiaana. 




	Ilm. 21:1-8. (Uusi taivas ja uusi maa) 
Minä näin uuden taivaan ja uuden maan. Ensimmäinen taivas ja ensimmäinen maa olivat kadonneet, eikä merta ollut enää. (Toisen vihan maljan aikana kaikki meressä ollut elämä kuoli.) Näin, kuinka pyhä kaupunki, uusi Jerusalem, laskeutui taivaasta Jumalan luota juhla-asuisena, niin kuin morsian, joka on kaunistettu sulhasta varten. 
Karitsan morsiamesta on taivaallisten häiden jälkeen tullut Karitsan vaimo, joka näkee Jumalan kasvot. 
Ja minä kuulin valtaistuimen luota voimakkaan äänen, joka sanoi: "Katso, Jumalan asuinsija ihmisten keskellä! 
Jumala asuu nyt Uudessa Jerusalemissa, kuten asui ilmestysmajassa Israelin erämaavaelluksen aikana. 
2. Moos. 40:34. Silloin pilvi peitti pyhäkköteltan ja Herran kirkkaus täytti telttamajan. 
Hän asuu heidän luonaan, ja heistä tulee hänen kansansa. Jumala itse on heidän luonaan, ja hän pyyhkii heidän silmistään joka ainoan kyyneleen. Kuolemaa ei enää ole, ei murhetta, valitusta eikä vaivaa, sillä kaikki entinen on kadonnut." 
Tämä on sanottu Karitsan vaimolle, ei muille 1000-vuotisessa aikakaudessa eläville ihmisille. 
Valtaistuimella istuva lausui: "Uudeksi minä teen kaiken." Hän sanoi: "Kirjoita nämä sanat muistiin. Ne ovat luotettavat ja todet." Vielä hän sanoi minulle: "Nyt ne ovat käyneet toteen. Minä olen A ja O, alku ja loppu. Sille, jolla on jano, minä annan lahjaksi vettä elämän veden lähteestä. Tämä on voittajan palkinto. Minä olen hänen Jumalansa, ja hän on minun poikani. 
Mutta pelkurit, luopiot ja iljetysten kumartajat, murhamiehet ja irstailijat, noidat, epäjumalien palvelijat ja kaikki valheen orjat saavat tämän palkan: he joutuvat tuliseen järveen rikinkatkuisten lieskojen keskelle. Tämä on toinen kuolema." 
Eivät tässä vaiheessa ole vielä joutuneet. Tässä kerrotaan edessä olevasta tapahtumasta.) 

Jes. 66:22-24. Niin kuin uusi taivas ja uusi maa, jotka minä luon, pysyvät minun edessäni, sanoo Herra, niin pysyvät minun edessäni teidän sukunne ja teidän nimenne. Ja aina uudenkuun päivänä ja jokaisena sapattina tulee koko ihmissuku, ja kaikki kumartuvat minun eteeni, sanoo Herra. Ja kun he lähtevät ulos, he näkevät niiden ruumiit, jotka ovat minusta luopuneet. Mato, joka niitä kalvaa, ei kuole, liekki, joka niitä nuolee, ei sammu. Ne ovat kauhistava varoitus koko ihmissuvulle. (Pedon valtakunnan alue on 1000 vuoden ajan liekeissä ja muistuttaa Jumalan sanan laiminlyönnin seurauksista.) 

Ilm. 21:9-22:5. (Uusi Jerusalem 1000 v. aikana) 
Yksi niistä seitsemästä enkelistä, joilla oli seitsemässä maljassaan seitsemän viimeistä vitsausta, tuli luokseni ja puhui minulle. Hän sanoi: "Tule, minä näytän sinulle morsiamen, Karitsan vaimon." (Jeesus puhui usein kuninkaan häistä. Nyt taivaalliset häät on vietetty.) 
Ef. 5:31-32. "Siksi mies jättää isänsä ja äitinsä ja liittyy vaimoonsa, niin että nämä kaksi tulevat yhdeksi lihaksi." Tämä on suuri salaisuus; minä tarkoitan Kristusta ja seurakuntaa. 
Henki valtasi minut, ja enkeli vei minut suurelle ja korkealle vuorelle ja näytti minulle pyhän kaupungin, Jerusalemin, joka laskeutui taivaasta, Jumalan luota. (Karitsan häät on vietetty taivaassa.) Se loisti Jumalan kirkkautta, se säihkyi kuin kallein jalokivi, kuin kristallinkirkas jaspis. Sitä ympäröi suuri ja korkea muuri, jossa oli kaksitoista porttia, ja niitä vartioi kaksitoista enkeliä. Portteihin oli hakattu Israelin kahdentoista heimon nimet. (Jeesukseen uskovat kristityt on liitetty siihen uuteen liittoon, jonka Jumala teki Israelin kanssa.) Idän puolella oli kolme porttia, pohjoisessa kolme, etelässä kolme ja lännessä kolme porttia. Kaupungin muurissa oli kaksitoista peruskiveä, ja niissä oli kaksitoista nimeä, Karitsan kahdentoista apostolin nimet. 
1. Kor. 3:9-10. … te olette … Jumalan rakennus. Jumalalta saamani armon mukaan olen (apostoli Paavali) taitavan rakentajan tavoin laskenut (Kristus)perustuksen, jolle joku toinen rakentaa. 
Enkelillä, joka minulle puhui, oli kultainen mittakeppi kaupungin sekä sen porttien ja muurin mittaamista varten. Kaupunki oli neliön muotoinen, yhtä leveä kuin pitkä. Enkeli mittasi kaupungin kepillään ja sai tulokseksi kaksitoistatuhatta stadionmittaa (n. 2300 km); pituus, leveys ja korkeus olivat kaikki tämänsuuruiset. Hän mittasi myös muurin, ja se oli sataneljäkymmentäneljä kyynärää (n. 72 m) - enkeli käytti siinä ihmismittaa. Muuri oli rakennettu jaspiskivestä, ja kaupunki oli kimmeltävää, lasinkirkasta kultaa. Kaupunginmuurin perustukset oli kaunistettu kaikenlaisilla kalliilla kivillä. Ensimmäisenä peruskivenä oli jaspis, toisena safiiri, kolmantena kalsedoni, neljäntenä smaragdi, viidentenä sardonyksi, kuudentena karneoli, seitsemäntenä krysoliitti, kahdeksantena berylli, yhdeksäntenä topaasi, kymmenentenä krysopraasi, yhdentenätoista hyasinttikivi ja kahdentenatoista ametisti. Porttitorneina oli kaksitoista helmeä - kukin kahdestatoista tornista oli tehty yhdestä helmestä. Kaupungin valtakatu oli kultaa, puhdasta kuin läpinäkyvä lasi. Temppeliä en kaupungissa nähnyt, sillä sen temppelinä on Herra Jumala, Kaikkivaltias, hän ja Karitsa. Kaupunki ei myöskään tarvitse valokseen aurinkoa eikä kuuta, sillä Jumalan kirkkaus valaisee sen, ja sen lamppuna on Karitsa. 
Jes. 60:19-20. Aurinko ei enää ole sinun päiviesi valona eikä kuu kirkasta sinun teitäsi, vaan Herra on sinun ikuinen valosi ja sinun Jumalasi on sinun kirkkautesi. Sinun aurinkosi ei enää laske eikä kuu katoa, sillä Herra on sinun ainaisena valonasi. Sinun murhepäiviesi luku on täyttynyt. 
Kansat kulkevat sen valossa, ja maailman kuninkaat tuovat sinne mahtinsa kaiken loiston. Sen portteja ei suljeta päiväsaikaan, ja yötä siellä ei olekaan. Kaikki kansojen kalleudet ja ihanuudet tuodaan sinne. Mitään epäpuhdasta ei sinne päästetä, ei ainoatakaan iljettävän valheen palvelijaa, vaan ainoastaan ne, joiden nimet on kirjoitettu Karitsan elämänkirjaan. Enkeli näytti minulle elämän veden virran, joka kristallinkirkkaana kumpuaa Jumalan ja Karitsan valtaistuimesta. Kaupungin valtakadulla, virran haarojen keskellä kasvoi elämän puu. Puu antaa vuodessa kahdettoista hedelmät, uuden sadon kerran kuukaudessa, ja sen lehdistä kansat saavat terveyden. Mikään ei enää ole kirouksen kahleissa. 
Jumalan luomistyön alkuperäinen tarkoitus on täyttynyt. Pyhä kaupunki, Karitsan vaimo, nauttii elämän puun hedelmää. Ympärillä oleva maailma kuitenkin nauttii vielä puun lehtiä. 
1. Moos. 3:24. Hän (Jumala) karkotti ihmisen ja asetti Eedenin puutarhan itäpuolelle kerubit ja salamoivan, leimuavan miekan vartioimaan elämän puulle vievää tietä. 
Kaupungissa on Jumalan ja Karitsan valtaistuin, ja kaikki (kaupungissa olevat) palvelevat Jumalaa. He saavat nähdä hänen kasvonsa, ja heidän otsassaan on hänen nimensä. Yötä ei enää ole, eivätkä he tarvitse lampun tai auringon valoa, sillä Herra Jumala on heidän valonsa. He hallitsevat kuninkaina aina ja ikuisesti.



Johannekselle näytettiin taivaallinen Jerusalem, Karitsan vaimo, joka laskeutui alas taivaasta. Tämän taivaallisen Jerusalemin mitat olivat n. 2300 km joka suuntaan. Pituus, leveys ja korkeus olivat kaikki yhtä suuria. Joku kysyy, kuinka seuraavat asiat voisivat olla mahdollisia? 
· Miten näin suuri kaupunki voi olla nykyisen Jerusalemin paikalla? 
· Kaikki jäljellä olevat niistä kansoista, jotka ovat hyökänneet Jerusalemia vastaan, tulevat sinne vuosi vuodelta rukoilemaan Kuningasta, Herraa Sebaotia. Miten nämä sydämeltään muuttumattomat ihmiset voisivat tulla Jerusalemiin kun toisaalla sanotaan, ettei pyhään kaupunkiin päästetä mitään epäpuhdasta? 
Karitsan vaimo, Jeesuksen luokseen hakemat ihmiset ovat taivaallisessa Jerusalemissa samanlaisessa ylösnousemusruumiissa kuin mitä Jeesuksellakin on. He voivat halutessaan tulla näkyvään maailmaan kuten Jeesuskin tuli. Taivaallinen Jerusalem on ihmissilmille näkymätön kaupunki. Siksi sinne ei pääse mitään epäpuhdasta. Samaan aikaan maallinen Jerusalem on näkyvänä kaupunkina ja sinne pääsevät myös sydämeltään muuttumattomat ihmiset. 

Sak. 14:5-11. Sitten Herra, teidän Jumalanne, tulee Jerusalemiin, ja kaikki pyhät ovat hänen mukanaan. Sinä päivänä ei ole hellettä, ei pakkasta eikä jäätä. (1000 vuoden aika on maapallolla tasalämpöistä. Meriäkään ei mahdollisesti enää ole. Ilmastollisesti palataan samanlaiseen tilaan kuin oli ennen vedenpaisumusta.) Kerran tulee aika - milloin, sen Herra tietää - jolloin yö on kirkas kuin päivä eikä ilta enää pimene. Silloin virtaavat Jerusalemista elämää antavat vedet. Puolet niistä juoksee itäiseen mereen, puolet läntiseen mereen kesät ja talvet, ehtymättä. Sinä päivänä Herra on oleva koko maanpiirin kuningas. Hän on oleva yksi ja ainoa Jumala ja hänen nimensä ainoa, jota avuksi huudetaan. (Jeesus ja Hänen omansa hallitsevat maailmaa Jerusalemista käsin.) Koko maa Jerusalemin ympärillä Gebasta etelään, Rimmoniin saakka, on muuttuva tasangoksi. Mutta Jerusalem kohoaa korkealla, ja siellä asutaan niin kuin ennen. Kaupunki tulee ulottumaan Benjamininportilta entiselle Kulmaportille asti ja Hananelintornilta kuninkaan viininpuristamolle saakka. Mikään ei enää uhkaa Jerusalemia. Siellä saadaan elää turvassa. 

Sef. 3:9-20. Vielä minä, Herra, annan kansoille uuden mielen, ja niin ne puhuvat puhtain huulin, huutavat avuksi minun nimeäni, kaikki ne palvelevat minua. Nubian jokien takaa hajallaan asuvat palvelijani tuovat minulle uhrilahjoja. Tuona päivänä sinun, Jerusalem, ei tarvitse enää hävetä, vaikka olet rikkonut minua vastaan. Silloin minä poistan keskuudestasi kaikki julkeat ja ylimieliset, ylpeät minä karkotan pyhältä vuoreltani. Nöyrät ja köyhät minä jätän sinne asumaan, kansan, joka turvaa Herran nimeen. Ne, jotka ovat jäljellä Israelista, eivät tee pahaa eivätkä valehtele, heidän suustaan ei lähde petollista sanaa. He paimentavat laumojaan ja elävät rauhassa, eikä kukaan ahdista heitä. (Tuhatvuotisena aikakautenakin on vielä julkeita, ylimielisiä ja ylpeitä ihmisiä, mutta he eivät saa hallita uudessa Jerusalemissa. Mahdollisesti he ovat niitä, jotka kuolevat satavuotiaina. Muut elävät satoja vuosia.) Iloitse, tytär Siion, huuda riemusta, Israel! Juhli ja laula täysin sydämin, tytär Jerusalem! Herra ottaa pois tuomiosi ja karkottaa vihollisesi. Herra, Israelin kuningas, on keskelläsi, sinun ei tarvitse pelätä mitään pahaa. Sinä päivänä sanotaan Jerusalemille: - Älä pelkää, Siion, älä anna kättesi hervota! Herra, Jumalasi, on sinun kanssasi, hän on voimallinen, hän auttaa. Sinä olet hänen ilonsa, rakkaudessaan hän tekee sinut uudeksi, hän iloitsee, hän riemuitsee sinusta. ... 

Jes. 2:1-5. Sana Juudasta ja Jerusalemista. Jesajan, Amosin pojan, näky. Tulee vielä aika, jolloin Herran pyhäkön vuori seisoo lujana. Ylimpänä vuorista se kohoaa, korkeimpana kukkuloista, ja kansat virtaavat sinne. Monet kansat lähtevät liikkeelle sanoen: - Tulkaa, nouskaamme Herran vuorelle, nouskaamme Jaakobin Jumalan pyhäkköön! Hän opastaa meitä tiellään, ja me, me tahdomme kulkea hänen polkujaan, sillä Siionista tulee Herran sana ja Jerusalemista kaikuu Jumalan puhe. Hän, Herra, ratkaisee kansanheimojen riidat, hän jakaa oikeutta kaikille kansoille. Niin taotaan miekat auran teriksi ja keihäät vesureiksi. Yksikään kansa ei enää kohota miekkaa toista vastaan eikä harjoittele sotataitoja. Jaakobin lapset, tulkaa, vaeltakaamme Herran valossa! (Tuhatvuotisena aikanakin on kansojen välillä riitoja, koska ihmisten luonne ei ole muuttunut. Riidat eivät muutu sodiksi, koska Herra hallitsee ja saatana on sidottuna syvyydessä.) 

Jes. 4:2-6. Sinä päivänä Herra antaa versonsa nousta maasta kauniina ja ylväänä. Rehevänä ja kukoistavana nousee maan hedelmä henkiin jääneille israelilaisille. Ja Siionin jäljelle jääneitä ja Jerusalemissa jäljellä olevia kutsutaan pyhiksi - kaikkia, jotka on kirjoitettu elävien kirjaan Jerusalemissa.
Kun Herra on huuhtonut pois Siionin tyttärien lian ja poistanut Jerusalemista sen verivelat oikeuden hengellä, puhdistavalla hengellä, hän nostaa Siionin vuoren ylle ja sinne kokoontuneiden ylle päiväksi pilven ja yöksi savupatsaan ja tulen loimun. Ja Herran kirkkaus on oleva kattona kaiken yllä. Se on oleva kuin maja, joka varjelee päivän helteeltä ja suojaa sateen ryöppyjä vastaan. (Herran kirkkaus näkyy ulkopuolisille samalla tavalla kuin Israelin erämaavaelluksen aikana; 2. Moos. 40:34-38.) 
2. Moos. 40:34-38. Silloin pilvi peitti pyhäkköteltan ja Herran kirkkaus täytti telttamajan. … Koko vaelluksensa ajan kaikki israelilaiset näkivät Herran pilven päivisin telttamajan yllä, ja öisin pilvestä loisti tulinen hehku. 

Jes. 65:17-25. Katso, minä luon uuden taivaan ja uuden maan. Menneitä ei enää muistella, ne eivät nouse mieleen. Ei, vaan te saatte iloita ja riemuita aina ja ikuisesti siitä, mitä minä luon. Katso, ilon kaupungiksi minä luon Jerusalemin, teen riemuitsevaksi sen kansan. Ja minä riemuitsen Jerusalemista, iloitsen kansastani. Ei siellä enää kuulu itkun ääntä, ei valitusta, eivät vastasyntyneet siellä enää kuole, ei yksikään, ei kuole vanhus, ennen kuin on elänyt päivänsä täyteen. Joka kuolee satavuotiaana, kuolee nuorena, jonka vuodet jäävät alle sadan, häntä surkutellaan. (Kuolemaa ei ole vielä heitetty tulijärveen, vaikka uusi taivas ja maa ovat luotu. Maa on vielä sama maapallo, sen pinta on vain vaihdettu niin kuin päällysviitta; Hepr. 1:10-12.) He rakentavat taloja ja saavat asua niissä, he istuttavat viinitarhoja ja nauttivat itse niiden hedelmän, ei niin, että he rakentaisivat ja toinen taloa asuisi, eikä niin, että he istuttaisivat ja toinen söisi hedelmän. Niin kuin puiden päivät, niin ovat minun omieni päivät. (Ihmisten elinikä pitenee 1000 vuotisen aikakauden aikana.) Minun valittuni saavat itse nauttia työnsä tuloksista. Enää he eivät näe vaivaa tyhjän vuoksi, eivät synny kuollakseen kohta, vaan he ovat Herran siunaama suku ja heidän vesansa pysyy heidän luonaan. Jo ennen kuin he kutsuvat, minä vastaan, kun he vielä esittävät pyyntöään, minä jo toteutan sen. Susi ja karitsa käyvät yhdessä laitumella, leijona syö heinää kuin härkä, ja käärmeen ruokana on maan tomu. Kukaan ei tee pahaa, kukaan ei vahingoita ketään minun pyhällä vuorellani, sanoo Herra. 

Hoos. 2:20-25. Sinä päivänä minä luon rauhan: Villieläimet, taivaan linnut, maan matelijat eivät enää tuota vaaraa. Minä särjen jousen ja miekan, niin ettei sotia enää käydä. Minä annan kansani asua turvassa. … Tuona päivänä minä vastaan pyyntöihin, sanoo Herra, minä vastaan taivaan pyyntöön, ja taivas vastaa maalle. Maa vastaa viljan, viinin ja öljyn pyyntöön, ja ne vastaavat Jisreelille (Israelin hellyttelynimi). Minä kylvän Israelin tähän maahan omaksi kansakseni. Minä rakastan Lo-Ruhamaa (ei rakastettu), minä sanon Lo-Ammille (ei minun kansani): "Sinä olet minun kansani!" Ja hän vastaa minulle: "Sinä olet minun Jumalani!" 

Jes. 11:6-9. Silloin susi kulkee karitsan kanssa ja pantteri laskeutuu levolle vohlan viereen, vasikka ja leijonanpentu syövät yhdessä ja pikkupoika on niiden paimenena. Lehmä ja emokarhu käyvät yhdessä laitumella, yhdessä laskeutuvat levolle niiden vasikat ja pennut, ja leijona syö heinää kuin härkä. Ja imeväinen leikkii kyyn kolon äärellä, vastikään vieroitettu lapsi kurottaa kättään kohti myrkkykäärmeen luolaa. Kukaan ei tee pahaa, ei tuota turmiota minun pyhällä vuorellani, sillä maa on täynnä Herran tuntemusta niin kuin meri on vettä tulvillaan. (Syntiinlankeemuksen jälkeen alkaneen geenien rappeutumisen on Jumala korjannut. Luomakunta palaa siihen tilaan, jossa se oli silloin, kun Jumala loi kasvit ja eläimet; Room. 8:19-21.) 
Room. 8:19-21. Koko luomakunta odottaa hartaasti Jumalan lasten ilmestymistä. Kaiken luodun on täytynyt taipua katoavaisuuden alaisuuteen, ei omasta tahdostaan, vaan hänen, joka sen on alistanut. Luomakunnalla on kuitenkin toivo, että myös se pääsee kerran pois katoavaisuuden orjuudesta, Jumalan lasten vapauteen ja kirkkauteen. 

Ilm. 20:7-10. (Tuhatvuotisen aikakauden loppu) 
Kun tuhat vuotta tulee täyteen, päästetään Saatana vankilastaan, ja se lähtee liikkeelle, kiertää maan neljä kolkkaa ja johtaa kansat harhaan. Se eksyttää niin Gogin kuin Magogin ja kokoaa kansat sotaan, ja joukkoja on kuin meren rannalla hiekkaa. 
Vihan maljojen jälkeen maapallolle jäi eloon vain vähän ihmisiä. He ovat lisääntyneet ja nyt saatana saa luvan koetella heitä. Valtaosa näistä 1000 vuoden aikana syntyneistä ihmisistä uskoo saatanan valheisiin, liittyy saatanaan ja kääntyy Jumalaa vastaan. 
Ne nousevat maan tasangolle ja saartavat pyhien leirin ja rakastetun kaupungin. Mutta taivaasta iskee tuli, ja se tuhoaa ne kaikki. Saatana, noiden kansojen eksyttäjä, heitetään samaan rikinkatkuiseen, tuliseen järveen kuin peto ja väärä profeetta, ja siellä niitä kidutetaan yötä päivää, aina ja ikuisesti. 
Jotkut selittäjät lähtevät siitä oletuksesta, että toinen kuolema, tulinen järvi, olisi tyhjiin häviämistä. Minäkin olen joskus kannattanut sitä näkemystä ja puolustanut sitä Jumalan rakkaudella. Se käsitys vei minut itseni rakkaudettomuuteen, koska miksi evankelioida, jos kadotuksessa tyhjiin häviämisellä välttää pahojen tekojensa seuraukset. Se, joka tätä selitystä kannattaa, tulee samalla kannattaneeksi myös sitä, että Saatanakaan ei saisi minkäänlaista tuomiota. Saatanahan on ollut "vain" vankeudessa ja nyt se joutuu tuliseen järveen. Tämä asia ei ole meidän ihmisten päätettävissä. Se, miten Jumala näyttää asian päättäneen, on kirjoitettu Hänen sanaansa, Raamattuun; Matt. 25:46. 
Matt. 25:46. "Ja niin he lähtevät, toiset iankaikkiseen (aiōnios) rangaistukseen, mutta vanhurskaat iankaikkiseen (aiōnios) elämään." (Nämä ovat Jeesuksen omia sanoja. Alkukielessä kummastakin iankaikkisuudesta käytetään samaa sanaa.) 

Ilm. 20:11-15. Valkoisen valtaistuimen tuomio 
Minä näin suuren valkean valtaistuimen ja sen (Hänet), joka sillä istuu. Hänen kasvojensa edestä pakenivat maa ja taivas, eikä niistä jäänyt jälkeäkään. 
Ilmeisesti vasta tässä vaiheessa katoaa Jumalan luoma maailmankaikkeus, jonka keskiössä maa on. Tiedemiehet sanoisivat, että maailmankaikkeuden materia katoaa mustaan aukkoon, mutta kaikki katoaa, myös mustat aukot. 
2. Piet. 3:10-13. Herran päivä tulee kuin varas. Sinä päivänä taivaat katoavat jylisten, taivaankappaleet palavat ja hajoavat. Silloin paljastuu maa ja kaikki, mitä ihminen on maan päällä saanut aikaan. (Viimeisellä tuomiolla kaikki on paljasta.) Koska tämä kaikki näin hajoaa, millaisia onkaan pyhässä elämässä ja hurskaissa teoissa oltava niiden, jotka odottavat Jumalan päivää ja jouduttavat sen tuloa - tuon päivän, joka saa taivaat liekehtien hajoamaan ja taivaankappaleet sulamaan kuumuudesta. Mutta meillä on hänen lupauksensa, ja siihen luottaen me odotamme uusia taivaita ja uutta maata, joissa vanhurskaus vallitsee. (Tässä tekstissä on liitetty yhteen sekä siirtyminen 1000-vuotiseen aikakauteen että siirtyminen Valkoisen valtaistuimen tuomiolle.) 

Matt. 5:18. Totisesti: laista ei häviä yksikään kirjain, ei pieninkään piirto, ennen kuin taivas ja maa katoavat, ennen kuin kaikki on tapahtunut. 
Matt. 24:35-36. Taivas ja maa katoavat, mutta minun sanani eivät katoa. "Mutta sitä päivää ja hetkeä ei tiedä kukaan, eivät taivaan enkelit eikä edes Poika, sen tietää vain Isä. (Jeesus Kristus Jumalan Poikana on kaikkitietävä. Ihmiselämänsä ajaksi Hän kuitenkin luopui tästä ominaisuudestaan ja turvautui ihmisenä eläessään pelkästään Isään Jumalaan Pyhän Hengen ohjauksessa; Fil. 2:6-8.) 

Matt. 24:14. ja sitten tulee loppu. 
1. Kor. 15:28. Sitten kun kaikki on saatettu hänen valtaansa, silloin hän itse, Poika, alistuu sen valtaan, joka on saattanut kaiken hänen valtaansa, ja niin Jumala hallitsee täydellisesti kaikkea. (Tämä kohta voisi olla ainoita kohtia Raamatussa, joka voisi puoltaa sitä näkemystä, että toinen kuolema voisi joskus olla "tyhjiin raukeamista", jos iankaikkisuus, aiōnios, myös Karitsan vaimon osalta päättyisi tällä tavalla.) 

Näin myös kuolleet, suuret ja pienet, seisomassa valtaistuimen edessä. Kirjat avattiin, avattiin myös elämän kirja, ja kuolleet tuomittiin sen perusteella, mitä kirjoihin oli merkitty, kukin tekojensa mukaan. Meri antoi kuolleensa, Kuolema ja Tuonela antoivat kuolleensa, ja kaikki heidät tuomittiin tekojensa mukaan. Kuolema ja Tuonela heitettiin tuliseen järveen. Tämä on toinen kuolema: tulinen järvi. Jokainen, jonka nimeä ei löytynyt elämän kirjasta, heitettiin tuohon tuliseen järveen. (Heidät piti heittää. He eivät olisi menneet sinne muuten.) 

Matt. 37:47-50. "Vielä taivasten valtakunta on kuin nuotta, joka laskettiin mereen ja joka keräsi kaikenlaisia kaloja. Kun se tuli täyteen, kalastajat vetivät sen rantaan, istuutuivat ja lajittelivat hyvät kalat koreihin mutta viskasivat huonot pois. Samoin käy maailman lopussa: enkelit tulevat, erottavat pahat vanhurskaista ja heittävät heidät tuliseen pätsiin. Siellä itketään ja kiristellään hampaita." 

Matt. 16:27. Ihmisen Poika (Jeesus Kristus) on tuleva Isänsä kirkkaudessa enkeliensä kanssa, ja silloin hän maksaa jokaiselle tämän tekojen mukaan. 

Matt. 25:31-33. "Kun Ihmisen Poika (Jeesus Kristus) tulee kirkkaudessaan kaikkien enkeliensä kanssa, hän istuutuu kirkkautensa valtaistuimelle. Kaikki kansat kootaan hänen eteensä, ja hän erottaa ihmiset toisistaan, niin kuin paimen erottaa lampaat vuohista. Hän asettaa lampaat oikealle ja vuohet vasemmalle puolelleen. 

Joh. 5:27-29. Isä on myös antanut hänelle (Jeesukselle Kristukselle) tuomiovallan, koska hän on Ihmisen Poika. Älkää ihmetelkö tätä! Tulee aika, jolloin kaikki, jotka lepäävät haudoissaan, kuulevat hänen äänensä. He nousevat haudoistaan - hyvää tehneet elämän ylösnousemukseen, pahaa tehneet tuomion ylösnousemukseen. 

1. Kor. 3:11-15. Perustus on jo laskettu, ja se on Jeesus Kristus. Muuta perustusta ei kukaan voi laskea. Rakennetaanpa tälle perustukselle kullasta, hopeasta, jalokivistä, puusta, heinistä tai oljista, aikanaan tulee ilmi, mitä kukin on saanut aikaan. Tuomiopäivä sen paljastaa: se päivä ilmestyy tulenliekeissä, ja tuli koettelee, millainen itse kunkin aikaansaannos on. Se, jonka (Kristuskalliolle rakennettu) rakennus kestää, saa palkan. Se taas, jonka (Kristuskalliolle rakennettu) rakennus palaa, kärsii vahingon. Itse hän tosin pelastuu, mutta kuin tulen läpi. (Se, joka ei rakenna Kristuskalliolle, sen perustus on muualla kuin Jumalan Sanassa ja siksi hän itse tuhoutuu rakennuksensa mukana; Luuk. 6:46-49.) 

Dan. 12:2-3. Monet maan tomussa nukkuvista heräävät, toiset ikuiseen elämään, toiset häpeään ja ikuiseen kauhuun. Oikeat opettajat loistavat niin kuin säteilevä taivaankansi, ja ne, jotka ovat opastaneet monia vanhurskauteen, loistavat kuin tähdet, aina ja ikuisesti. 

Ilm. 22:6-21. (Loppusanat Herra Jeesus tulee pian) 
Minulle sanottiin: "Nämä sanat ovat luotettavat ja todet. Herra Jumala, joka antaa Henkensä profeetoille, on lähettänyt enkelinsä näyttämään palvelijoilleen, mitä pian on tapahtuva. Minä (Jeesus Kristus) tulen pian. Autuas se, joka ottaa varteen tämän kirjan ennussanat. Minä, Johannes, olen kaiken tämän kuullut ja nähnyt. Kuultuani ja nähtyäni sen minä heittäydyin kasvoilleni kumartaakseni enkeliä, joka oli sen minulle näyttänyt. Mutta hän sanoi: "Älä tee niin! Minä olen vain Jumalan palvelija, niin kuin sinä ja profeetat, sinun veljesi, ja kaikki ne, jotka ottavat varteen tämän kirjan sanat. Jumalaa sinun tulee kumartaa!" Sitten minulle sanottiin: "Älä sulje sinetillä tämän kirjan ennussanoja, sillä hetki on lähellä. Jumalaton eläköön yhä jumalattomasti, saastainen rypeköön saastassaan, vanhurskas harjoittakoon vanhurskautta ja pyhä edetköön pyhyyden tiellä. "Minä tulen pian, ja tullessani minä tuon jokaiselle palkan, maksan kullekin hänen tekojensa mukaan. 
Oikea usko Jeesukseen Kristukseen alkaa väistämättä näkyä Hengen hedelmänä ja Pyhän Hengen vaikuttamina hyvinä tekoina. Uskova itse kuitenkin kokee syvenevää tarvetta Kristuksen sovintoveren antamalle suojalle syntitaipumustensa vuoksi. 
Minä olen A ja O, ensimmäinen ja viimeinen, alku ja loppu. "Autuaita ne, jotka pesevät vaatteensa (Karitsan, Jeesuksen Kristuksen sovintoverellä): 
Ilm. 7:14. Hän (yksi vanhimmista) sanoi minulle: Nämä ovat päässeet suuresta ahdingosta. He ovat pesseet vaatteensa ja valkaisseet ne Karitsan veressä. 
1. Piet. 1:18-19. Tiedättehän, ettei teitä ole lunastettu isiltä perimästänne tyhjänpäiväisestä elämästä millään katoavalla tavaralla, hopealla tai kullalla, vaan Kristuksen, tuon virheettömän ja tahrattoman karitsan, kalliilla verellä. 
he pääsevät syömään elämän puusta ja saavat mennä porteista sisälle kaupunkiin. 
Tuhatvuotisen aikakauden aikana taivaasta laskeutuneen hengellisen Jerusalemin ulkopuolella oleville ihmisille annettiin "vain" elämän puun lehdet terveydeksi. 
Ulkopuolelle jäävät koirat ja noidat, irstailijat, murhaajat ja epäjumalien palvelijat ja kaikki, jotka rakastavat valhetta ja noudattavat sitä. 
Tuhatvuotisen aikakauden aikana, kuten nykyisenä aikanakin, ihmiset uskovat joko valheisiin tai totuuteen. Totuus on Jumalan Sana, Jeesus Kristus. 
2. Tess. 2:9-10. Vääryyden ihminen tulee Saatanan vaikutuksesta suurella voimalla, tehden petollisia tunnustekoja ja ihmeitä. Hänen vääryytensä pettää ne, jotka joutuvat kadotukseen, koska he eivät ole rakastaneet totuutta, joka olisi pelastanut heidät. 
Ef. 1:13. Kristukseen tekin nyt uskotte kuultuanne totuuden sanan, pelastuksenne evankeliumin (sanoma Jeesuksen Kristuksen sovintokuolemasta meidän syntiemme tähden). Häneen uskoessanne te myös olette saaneet luvatun Pyhän Hengen sinetiksenne. 
"Minä, Jeesus, olen lähettänyt enkelin luoksenne, jotta seurakunnat (myös jokainen meistä) saisivat tämän todistuksen. Minä olen Daavidin juuriverso ja suku (juuriverso Daavidin suvusta, se) kirkas aamutähti." Henki ja morsian sanovat: "Tule!" 
Kristityn ensirakkauteen sisältyy halu olla lähellä Jeesusta ja Hänen sanaansa sekä Jeesuksen paluun odotus. Näistä ei pidä luopua. 
Joka tämän kuulee, sanokoon: "Tule!" Joka on janoissaan, tulkoon. Joka haluaa, saa lahjaksi elämän vettä. Jokaiselle, joka kuulee tämän kirjan ennussanat, minä vakuutan: Jos joku panee niihin jotakin lisää, panee Jumala hänen kärsittävikseen ne vitsaukset, joista tässä kirjassa on kerrottu. 
Ensimmäinen henkilö, joka lisäsi Jumalan ilmoitukseen omiaan, oli Aadam. Kun Jumala kielsi Aadamia syömästä puusta, niin välittäessään tätä tietoa eteenpäin Eevalle, Aadam lisäsi siihen ettei puun hedelmiin saanut edes koskea. 
1. Moos. 2:16-17. Herra Jumala sanoi ihmiselle: "Saat vapaasti syödä puutarhan kaikista puista. Vain siitä puusta, joka antaa tiedon hyvästä ja pahasta, älä syö, sillä sinä päivänä, jona siitä syöt, olet kuoleman oma." 
1. Moos. 3:2-3. Nainen vastasi käärmeelle: "... Vain siitä puusta, joka on keskellä paratiisia, Jumala on sanonut: 'Älkää syökö sen hedelmiä, älkää edes koskeko niihin, ettette kuolisi.' 
Tällaisiin lisäyksiin saatana tarttuu ja niiden kautta hän saa sellaisen henkilön, joka ei pidä Raamattua auktoriteettinaan, joko epäilemään Jumalan ilmoitusta tai elämään näiden väärien tai turhien lisäysten mukaan. Tällaisia lisäyksiä on katolisessa kirkossakin, kuten: Paavin erehtymättömyys ja asema Kristuksen sijaisena, Marian asema kirkossa ja pappien selibaatti. 
Vaarallista on myös se, kun Jumalan sanasta jätetään pois oleellisia osia. Sitä tapahtuu kaikissa kirkkokunnissa. 
Jos joku ottaa pois jotakin tämän ennustusten kirjan sanoista, ottaa Jumala pois hänen osallisuutensa elämän puuhun ja pyhään kaupunkiin, joista tässä kirjassa on kerrottu. 
Se, millä vakavuudella ilmestyskirjan sanomaan tulee suhtautua, käy tästä ilmi. Raamatun lakien väärinopettaminenkaan ei ole Matt. 5:19 mukaan yhtä vakavaa. Myös Jobin kolme ystävää saivat anteeksi, vaikka olivat puhuneet Jumalasta väärin, Job 42:7-9. 
Matt. 5:19. Sitä, joka jättää laista pois yhdenkin käskyn, vaikkapa kaikkein vähäisimmän, ja siten opettaa, kutsutaan taivasten valtakunnassa vähäisimmäksi. Mutta sitä, joka noudattaa lakia ja niin opettaa, kutsutaan taivasten valtakunnassa suureksi. 
Job 42:7-9. Kun Herra oli puhunut Jobille, hän sanoi temanilaiselle Elifasille: "Minä olen vihastunut sinuun ja kahteen kumppaniisi, sillä te olette puhuneet minusta vastoin totuutta, toisin kuin palvelijani Job. … Palvelijani Job rukoilee teidän puolestanne, ja minä kuulen hänen rukouksensa. Näin minä säästän teidät rangaistukselta ja häpeältä, vaikka te olette puhuneet minusta vastoin totuutta, … 
Hän (Jeesus Kristus), joka todistaa tämän (ilmestyskirja on Jeesuksen Kristuksen todistus, joka näytettiin Johannekselle), sanoo: "Tämä on tosi, minä tulen pian." (johon Johannes ja kaikki Jumalan lapset sanovat) Aamen. Tule, Herra Jeesus! 
Herran Jeesuksen armo olkoon kaikkien kanssa. 

